പുതുച്ചേരി ബി ജെ പിയില് കലഹം; സംസ്ഥാന കമ്മിറ്റി ഓഫീസിന് മുന്‍പില് പാർട്ടി പ്രവത്തകരുടെ പ്രതിഷേധം – Kairali News | Kairali News Live l Latest Malayalam News\nജോണ് കുമാറിന് മന്ത്രി സ്ഥാനം ലഭിക്കാത്തതിനെ തുടര്‍ന്ന് പുതുച്ചേരി ബി.ജെ.പി.യില് തർക്കം രൂക്ഷമാകുന്നു. കോണ്‍ഗ്രസ്സില് നിന്നും തെരഞ്ഞെടുപ്പ് കാലത്ത് രാജിവെച്ച് ബി.ജെ.പി.യില് ചേര്‍ന്ന ആളാണ് ജോണ് കുമാര്.തനിക്ക് മന്ത്രി സ്ഥാനം ഇല്ലായെന്ന് പാര്‍ട്ടി നേതൃത്വം അറിയിച്ചതോടെയാണ് ഇദ്ദേഹം പ്രതിഷേധവുമായി രംഗത്തെത്തിയത് .\nമന്ത്രിസഭയില് ജോണ് കുമാറിനെ ഉള്‍പ്പെടുത്തണമെന്നാവശ്യപ്പെട്ട് അനുയായികള് സംസ്ഥാന കമ്മിറ്റി ഓഫീസിന് മുന്നില് പ്രതിഷേധിച്ചു.പ്ലക്കാര്‍ഡുകളുമായെത്തിയ ബി.ജെ.പി. പ്രവര്‍ത്തകര് ഓഫീസില് തള്ളിക്കയറുകയായിരുന്നു.\nപുതുച്ചേരിയില് ആള് ഇന്ത്യ എന്.ആര്. കോണ്‍ഗ്രസും (എ.ഐ.എന്.ആര്.സി.) ബി.ജെ.പിയും ചേര്‍ന്നാണ് ഭരിക്കുന്നത്. മുഖ്യമന്ത്രിയായി എന്. രംഗസ്വാമിയെ തെരഞ്ഞെടുത്തെങ്കിലും മന്ത്രിസഭ രൂപീകരിച്ചിട്ടില്ല.\nബി.ജെ.പിയ്ക്കുള്ളിലെ തര്‍ക്കങ്ങള് മൂലമാണ് മന്ത്രിസഭാ രൂപീകരണം വൈകിയത്. മാത്രമല്ല ഉപ മുഖ്യമന്ത്രിസ്ഥാനം വേണമെന്ന് ബി.ജെ.പി, എ.ഐ.എന്.ആര്.സിയോട് ആവശ്യപ്പെട്ടിട്ടുണ്ട്. ഇതിന് പുറമെ രണ്ട് മന്ത്രിസ്ഥാനവും വേണമെന്നാണ് പാര്‍ട്ടിയുടെ ആവശ്യം.\nഅതേസമയം ആവശ്യം അംഗീകരിക്കാന് എ.ഐ.എന്.ആര്.സി. തയ്യാറായിട്ടില്ല.30 അംഗ നിയമസഭയില് എ.ഐ.എന്.ആര്.സി. 10 ഉം ബി.ജെ.പിയ്ക്ക് ആറും അംഗങ്ങളാണുള്ളത്. പ്രധാന പ്രതിപക്ഷമായ ഡി.എം.കെ ആറ് സീറ്റില് വിജയിച്ചോള് കോണ്‍ഗ്രസിന് രണ്ട് സീറ്റാണുള്ളത്.


കോവിഡ് പ്രതിസന്ധിയിൽ കുടുങ്ങി സച്ചിൻ ആരാധകർ നിർമ്മിച്ച സിനിമ; റിലീസ് ഇനിയും വൈകും | Tendulkar fan-produced film Tendlya Release is still delayed – News18 Malayalam\nകഴിഞ്ഞ വർഷം ഡിസംബറിലാണ് ഈ ചെറുപ്പക്കാർ ഫാം ഏറ്റെടുത്ത് കൃഷി ആരംഭിച്ചത്.\nLast Updated : May 19, 2021, 15:32 IST\nമികച്ച ടീമിന് കളിയിൽ തിരിച്ചടി നടത്താൻ ചെറിയ ഒരു അവസരം മാത്രമേ ആവശ്യമുള്ളൂവെന്ന ഇന്ത്യയിലെ ക്രിക്കറ്റ് ഇതിഹാസമായ സച്ചിൻ തെണ്ടുൽക്കറുടെ വാക്കുകൾ ജീവിതത്തിൽ പ്രാവ‍ർത്തികമാക്കിയിരിക്കുകയാണ് സച്ചിന്റെ ആരാധകരും സിനിമാപ്രേമികളുമായ മഹാരാഷ്ട്ര സ്വദേശികളായ എട്ട് ചെറുപ്പക്കാ‍ർ. മഹാരാഷ്ട്രയിലെ ചെറിയ നഗരമായ സംഗാലി സ്വദേശികളായ ഇവ‍ർ സുഹൃത്തുക്കളിൽ നിന്ന് കടം വാങ്ങിയും മറ്റുമാണ് 'തെൻഡ്‌ല്യ' എന്ന തങ്ങളുടെ കന്നി ചിത്രത്തിന്റെ നിർമാണം പൂർത്തീകരിച്ചത്. എന്നാൽ, കോവിഡ് പ്രതിസന്ധികളെ തുടർന്ന് ചിത്രം തിയേറ്ററുകളിൽ എത്തിക്കാൻ കഴിഞ്ഞില്ല. എന്നാൽ, ഇതുവരെ സിനിമയ്ക്ക് അഞ്ച് സംസ്ഥാന അവാർഡുകളും മികച്ച ഓഡിയോഗ്രഫിക്കുള്ള ദേശീയ അവാർഡും നേടാനായി.\nഎന്നാൽ, ചിത്രത്തിന്റെ എഴുത്തുകാരൻ, സംവിധായകൻ, കലാസംവിധായകൻ, ചില അഭിനേതാക്കൾ എന്നിവരുൾപ്പെടെ ചിത്രം പുറത്തിറക്കാനാകാത്തതിനാൽ വലിയ സാമ്പത്തിക പ്രതിസന്ധിയിൽ അകപ്പെട്ടിരിക്കുകയാണ്. കോവിഡ് മഹാമാരി ഇവരുടെ സിനിമാ സ്വപ്നങ്ങളെയാണ് തകർത്തത്. ക്രിക്കറ്റിനെ ആസ്പദമാക്കിയ സിനിമ ആയതിനാൽ സച്ചിൻ തെൻഡുൽക്കറുടെ ജന്മദിനമായ 2020 ഏപ്രിൽ 24ന് ആണ് 'തെൻഡ്‌ല്യ' എന്ന ചിത്രം റിലീസ് ചെയ്യാനിരുന്നത്. അതിനുള്ള എല്ലാ തയ്യാറെടുപ്പുകളും നടത്തിയിരുന്നു. എന്നാൽ കഴിഞ്ഞവർഷം മഹാരാഷ്ട്രയിൽ കോവിഡ് ഗുരുതരമായ പ്രത്യാഘാതങ്ങൾ ഉണ്ടാക്കി. കൂടാതെ ലോക്ക് ഡൗണും പ്രഖ്യാപിച്ചു. ഇതോടെ തീയേറ്ററുകളും മറ്റും മാസങ്ങളോളം അടച്ചിട്ടു.\nഇടയ്ക്ക് സ്ഥിതി മെച്ചപ്പെട്ടെങ്കിലും ഇപ്പോൾ കൊറോണയുടെ രണ്ടാം തരംഗം വീണ്ടും ഗുരുതരമായ സ്ഥിതിയിലേക്ക് വഴി മാറിയിരിക്കുകയാണ്. അതുകൊണ്ട് തന്നെ സിനിമയ്ക്ക് വേണ്ടി പ്രവർത്തിച്ച എല്ലാവരുടെയും സ്വപ്നങ്ങൾ തകർന്നു. സാധാരണ കുടുംബങ്ങളിൽ നിന്നുള്ള ഈ എട്ട് ചെറുപ്പക്കാരെയും കൊറോണ ഗുരുതരമായ സാമ്പത്തിക പ്രതിസന്ധിയിലേക്കാണ് തള്ളിവിട്ടത്. സിനിമയുടെ നിർമ്മാതാവായ സച്ചിൻ ജാദവ്, നായകൻ ഓംകാർ ഗെയ്ക്വാഡ് എന്നിവരടക്കം വലിയ സാമ്പത്തിക പ്രതിസന്ധി നേരിട്ടു കൊണ്ടിരിക്കുകയാണ്. 1.70 കോടി രൂപയാണ് സിനിമയുടെ മൊത്തം നിർമ്മാണ ചെലവ്.\nഎന്നാൽ, തളർന്നിരിക്കാൻ ഈ ചെറുപ്പക്കാർ തയ്യാറല്ലായിരുന്നു. ബുദ്ധിമുട്ടുകളെ നേരിടാൻ തന്നെ തീരുമാനിച്ചു. വായ്പ തിരിച്ചടയ്ക്കാൻ ഇവർ കൃഷി ചെയ്യാൻ തീരുമാനിക്കുകയായിരുന്നു. കരാർ അടിസ്ഥാനത്തിൽ ഭൂമി പാട്ടത്തിനെടുത്ത് കൃഷി ചെയ്യാനാണ് തീരുമാനിച്ചത്. സാംഗ്ലിയിലെ ഷിരാല താലൂക്കിൽ അഞ്ചര ഏക്കർ നെൽവയലിൽ ഇവർ കൃഷി ആരംഭിച്ചു. രാവിലെ മുതൽ രാത്രി വരെ വയലിൽ പണിയെടുക്കും. ചിത്രത്തിനായി എടുത്ത വായ്പ യഥാസമയം തിരിച്ചടയ്ക്കുകയെന്ന ഏക ലക്ഷ്യത്തോടെയാണ് ഇപ്പോൾ ഇവർ പ്രവർത്തിക്കുന്നത്.\nകഴിഞ്ഞ വർഷം ഡിസംബറിലാണ് ഈ ചെറുപ്പക്കാർ ഫാം ഏറ്റെടുത്ത് കൃഷി ആരംഭിച്ചത്. സച്ചിൻ ജാദവും ചൈതന്യ കാലെയും ചേർന്നാണ് 'തെൻഡ്‌ല്യ' എന്ന സിനിമ നിർമ്മിച്ചത്. സച്ചിൻ തെണ്ടുൽക്കറും സ്‌പോർട്‌സ് ജേണലിസ്റ്റ് സുനന്ദൻ ലെലെയുമാണ് ഈ യുവാക്കളുടെ റോൾ മോഡലുകൾ. ഈ പ്രതിസന്ധികൾക്ക് ശേഷം തീയേറ്ററുകൾ തുറക്കുമെന്ന പ്രതീക്ഷിയിലാണ് ഇവർ. തീയേറ്ററുകൾ തുറക്കുമ്പോൾ തങ്ങൾ വീണ്ടും സിക്സറുകൾ അടിക്കുമെന്ന് ഉറപ്പുണ്ടെന്ന് നിർമ്മാതാവായ സച്ചിൻ ജാദവ് പറയുന്നു.\nFirst published: May 19, 2021, 15:27 IST


നഷ്ടമാക്കിയത് ജോലിയും സിനിമയിലെ അവസരവും; സലൂണിനെതിരായ പരാതിയില് മോഡലിന്2കോടി നഷ്ടപരിഹാരം | Model gets2crore compensation for wrong haircut treatment in Delhi\nനഷ്ടമാക്കിയത് ജോലിയും സിനിമയിലെ അവസരവും; സലൂണിനെതിരായ പരാതിയില് മോഡലിന്2കോടി നഷ്ടപരിഹാരം\nഎട്ട് ആഴ്ചയ്ക്കുള്ളിൽ നഷ്ടപരിഹാരം നൽകണമെന്നാണ് കേസ് പരിഗണിച്ച ജസ്റ്റിസ് ആർ കെ അഗർവാൾ അധ്യക്ഷനായ ബെഞ്ചിന്റെ നിർദേശം\n24 Sep 2021 12:28 PM GMT\nസലൂണിന്റെ മോശം സേവനം മൂലം സിനിമയിലെ അവസരങ്ങളടക്കം നഷ്ടമായെന്ന മോഡലിന്റെ പരാതിയില് രണ്ടു കോടി നഷ്ടപരിഹാരം നല്‍കാന് കോടതി ഉത്തരവ്. മോഡല് ആഷ്ണ റോയ് നല്‍കിയ പരാതിയില് ദേശീയ ഉപഭോക്തൃ തര്‍ക്ക പരിഹാര കമ്മീഷനാണ് വിധി പ്രസ്താവിച്ചത്.\nഎട്ട് ആഴ്ചയ്ക്കുള്ളിൽ നഷ്ടപരിഹാരം നൽകണമെന്നാണ് കേസ് പരിഗണിച്ച ജസ്റ്റിസ് ആർ കെ അഗർവാൾ അധ്യക്ഷനായ ബെഞ്ചിന്റെ നിർദേശം. 2018-ൽ ഡൽഹിയിലെ പഞ്ചനക്ഷത്ര ഹോട്ടലായ ഐടിസി മയൂരയിലുള്ള സലൂണിൽ നിന്നാണ് യുവതിക്ക് മോശം അനുഭവമുണ്ടായത്.\nസലൂണിന്റെ വീഴ്ച മൂലം യുവതിയുടെ മുടിയ്ക്ക് വലിയ രീതിയില് പരിക്കേല്‍ക്കുകയും തലയില് പൊള്ളലേറ്റതിനെ തുടർന്ന് അലർജി അടക്കം അനുഭവപ്പെടുകയും ചെയ്തതായി കോടതി നീരീക്ഷിച്ചു. സീനിയര് മാനേജ്മെന്റ് പ്രൊഫഷണലായിരുന്ന യുവതിക്ക് ഈ സംഭവത്തെ തുടർന്നുണ്ടായ മാനസംഘർഷത്തില് ജോലി ഉപേക്ഷിക്കേണ്ടിവരികയും സിനിമയിലടക്കം ലഭിച്ച അവസരങ്ങളും നഷ്ടമായി.\nഅതേസമയം, മോശം അനുഭവത്തെ തുടർന്ന് യുവതി അപ്പോൾ തന്നെ ഹോട്ടൽ മാനേജ്മെന്റിനോട് പരാതിപ്പെട്ടിരുന്നെങ്കിലും നടപടിയൊന്നും സ്വീകരിച്ചില്ലെന്നും യുവതി പരാതിപ്പെട്ടിരുന്നു. വിഎല്‍സിസി, പാന്റീന് തുടങ്ങിയ പ്രമുഖ കമ്പനികളുടെ മോഡലായിരുന്ന ആഷ്ന ഷാംപൂ പരസ്യങ്ങളിലടക്കം സജീവമായിരുന്നു.


യൂറോപ്പിനെ നടുക്കി ഇസ്താംബൂള് വിമാനത്താവളത്തില് ചാവേര് ആക്രമണം:മരിച്ചവര് 36 ആയിIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nയൂറോപ്പിനെ നടുക്കി ഇസ്താംബൂള് വിമാനത്താവളത്തില് ചാവേര് ആക്രമണം:മരിച്ചവര് 36 ആയി\nഇസ്താംബൂള്: തുര്‍ക്കിയിലെ ഇസ്താംബൂള് വിമാനത്താവളത്തിലുണ്ടായ ചാവേര് ആക്രമണത്തില് 36 പേര് കൊല്ലപ്പെട്ടു. ആക്രമണത്തില് 80 ലേറെപ്പേര്‍ക്കു പരിക്കേറ്റതായാണു റിപ്പോര്‍ട്ട്. മരണസംഖ്യ ഇനിയും ഉയരാനിടയുണ്ടെന്നാണു സൂചനകള്. ചൊവ്വാഴ്ച്ച രാത്രിയിലുണ്ടായ ആക്രമണത്തിന്റെ ഉത്തരവാദിത്തം ആരും ഏറ്റെടുത്തിട്ടില്ലെങ്കിലും ഐഎസ് ഭീകരരാണ് ആക്രമണം നടത്തിയതെന്നു സംശയിക്കുന്നതായി അധികൃതര് വ്യക്തമാക്കി.\nആയുധ ധാരികളായ മൂന്ന് പേര് വിമാനത്താവളത്തിന്റെ ഉള്ളില് കടന്ന ശേഷം വെടിയുതിര്‍ക്കുകയായിരുന്നു. എകെ47 തോക്കുകളും, ബോംബുകളുമായെത്തിയ മൂന്ന് ചാവേറുകളാണ് ആക്രമണം നടത്തിയത്. വിമാനത്താവളത്തിന്റെ പ്രധാന കവാടത്തിലാണു സംഭവമുണ്ടായത്. വിമാനത്താവളത്തിനുള്ളിലേക്കു കടക്കാന് ശ്രമിച്ച അക്രമികളെ സുരക്ഷാ ഉദ്യോഗസ്ഥര് പരിശോധനയ്ക്കായി തടഞ്ഞപ്പോള് പൊടുന്നനെ വെടിയുതിര്‍ക്കുകയും പൊട്ടിത്തെറിക്കുകയുമായിരുന്നു.\nമുംബൈ ഭീകരാക്രമണത്തിന് സമാനമായ രീതിയിലായിരുന്നു ആക്രമണം നടത്തിയത്. അക്രമികള് കറുത്ത വസ്ത്രം ധരിച്ചിരുന്നതായി ദൃക്‌സാക്ഷികള് പറയുന്നു. കുര്‍ദിഷ് വിമതരോ, ഇസ്ലാമിക് സ്‌റ്റേറ്റ് ഭീകരവാദികളോ ആകാം ആക്രമണത്തിന് പിന്നിലെന്നാണ് പ്രാഥമിക നിഗമനം.\nആക്രമണത്തിന്റെ പശ്ചാത്തലത്തില് ഇസ്താംബൂളില് നിന്നുള്ള വിമാനസര്‍വ്വീസ് താല്‍ക്കാലികമായി റദ്ദാക്കി. ഇവിടേക്കു വരുന്ന വിമാനങ്ങള് ഇസ്മീര്, തുര്‍ക്കി തലസ്ഥാനമായ അങ്കാറ എന്നിവിടങ്ങളിലേക്ക് തിരിച്ചുവിട്ടു. വിമാനത്താവളത്തിനുള്ളിലുണ്ടായിരുന്നവരെ സുരക്ഷിതരായി അവിടെ നിന്നും മാറ്റിയെന്നാണു വിവരങ്ങള്.വിമാനത്താവളത്തിലെ സുരക്ഷ വീഴ്ചയാണ് ഇത്തരമൊരു ആക്രമണത്തിന് കൂടുതല് സഹായകരമായതെന്നാണ് റിപ്പോര്‍ട്ട്. വിദേശ വിനോദ സഞ്ചാരികള് ഏറെയെത്തുന്ന ഇടമാണ് ഇസ്താംബൂള്. ഭീകരാക്രമണത്തിന്റെ പശ്ചാത്തലത്തില് തുര്‍ക്കിയിലേക്കുള്ള യാത്രകള്‍ക്ക് അമേരിക്കന് പൗരന്‍മാര്‍ക്ക് അമേരിക്ക യാത്രാവിലക്ക് ഏര്‍പ്പെടുത്തി


സര്‍ക്കാരിന്റെ മദ്യനയത്തിനെതിരേ പ്രതിഷേധം\nSun Apr 21 2019 06:05:04 GMT+0530 (IST)\nആലത്തൂര്: സര്‍ക്കാരിന്റെ മദ്യനയത്തില് പ്രതിഷേധിച്ച് വെല്‍ഫെയര് പാര്‍ട്ടി ആലത്തൂര് മണ്ഡലം കമ്മിറ്റി പ്രകടനം നടത്തി. പ്രസിഡന്റ് പി എം എ റഫീഖ് മാസ്റ്റര് സംസാരിച്ചു. മദ്യ മുതലാളിമാരുടെ കയ്യില് നിന്ന് പണം വാങ്ങിയാണ് കേരളത്തില് മദ്യമൊഴുക്കുന്നതെന്ന് അദേഹം പറഞ്ഞു. കമ്മിറ്റിയംഗങ്ങളായ അബുഫൈസല്, കെ എം എ അസീസ്,ഫാസില് മജീദ്, ഉസ്മാന് മാളികപറമ്പ്, സൈതലവി, എം അബുബക്കര് എന്നീവര് പ്രകടനത്തിന് നേതൃത്വം കൊടുത്തു.\nചെര്‍പ്പുളശ്ശേരി: സംസ്ഥാന സര്‍ക്കാറിന്റെ മദ്യനയത്തില് പ്രതിഷേധിച്ച് വെല്‍ഫെയര് പാര്‍ട്ടി ചെര്‍പ്പുളശ്ശേരി ടൗണില് പ്രകടനം നടത്തി. നിയോജക മണ്ഡലം സെക്രട്ടറി പി ടി സൈതലവി, എം മുരളി, പി ഗഫൂര്, മുബശ്ശിര്, അനില്‍കുമാര്, ബാബു എന്നിവര് നേതൃത്വം നല്‍കി.\nകൂറ്റനാട്: സര്‍ക്കാരിന്റെ മദ്യനയത്തിനെതിരെ വെല്‍ഫെയര് പാര്‍ട്ടി തൃത്താല മണ്ഡലം കൂറ്റനാട് സെന്ററില് പ്രധിഷേധധര്‍ണ നടത്തി. എഫ്‌ഐടിയു മുന് ജില്ലാ ജനറല് സെക്രട്ടറി സക്കീര് ഒതളൂര് ഉദ്ഘാടനം ചെയ്തു. മദ്യമാഫിയകള്‍ക്ക് വേണ്ടി കേരളമാകെ മദ്യമൊഴുക്കാന് നിയമം മാറ്റിയെഴുതുന്ന വിരോധാഭാസമാണ് ഇപ്പോള് കാണുന്നതെന്ന് അദ്ദേഹം പറഞ്ഞു.


നാട്ടുവഴിയില്: January 2012\nഒരു സംസ്‌കാരം ഞങ്ങള് വീണ്ടെടുക്കുന്നു\nഹരിതഗ്രാമം ഒരു കൂട്ടായ്മയുടെ വിജയഗാഥയാണ്. ഒരു വര്‍ഷം മുമ്പ് തുടങ്ങിയ വിശ്രമരഹിതമായ പ്രവര്‍ത്തനത്തിന്റെ സാഫല്യം. എല്ലാ വിഭാഗം ജനങ്ങളും കൈമെയ് മറന്ന് ഒന്നിച്ചണി ചേര്‍ന്ന് ഒരു ഗ്രാമത്തെ മാറ്റിപ്പണിയാന് നടത്തിയ പരിശ്രമത്തിന്റെ ഫലം. സ്വന്തം സംസ്‌കാരത്തെ തിരിച്ചറിഞ്ഞ് ഒരു ജനത നടത്തിയ മടക്കയാത്രയുടെ പേരാണ് ഹരിതഗ്രാമം. ഒരു പുല്‍ക്കൊടി പോലും സ്വന്തം നട്ടുനനക്കാന് മനസ്സില്ലാത്ത ഒരു തലമുറ സൃഷ്ടിപരമായ കാര്‍ഷിക സംസ്‌കൃതിയിലേക്ക് നടത്തിയ ഒരു തിരിച്ചു നടത്തം. മാധ്യമങ്ങളും പുറംലോകവും ഇതിന് നല്‍കിയ പിന്‍ബലം ഞങ്ങളെ ജാഗരൂകരാക്കി. തേഞ്ഞുപോയ വിമര്‍ശനശരങ്ങളില് കമ്പുപടര്‍ത്തിയാണ് നഷ്ടപ്രതാപത്തെ ഞങ്ങള് തിരിച്ചുകൊണ്ടുവന്നത്. ഇപ്പോള് ആത്മവിശ്വാസത്തോടെ ഞങ്ങള്‍ക്കു പറയാനാവും; ഏത് നാട്ടിലും ഇത് സാധ്യമാണ്. സ്ത്രീകളുള്‍പ്പെടെയുള്ള ഒരു ജനതക്ക് ദൃഢനിശ്ചയമുണ്ടായാല് മാത്രം മതി.\nസംസ്‌കാരങ്ങള് മലിനമാക്കപ്പെടുകയും അട്ടിമറിക്കപ്പെടുകയും ചെയ്യുന്ന സമകാലിക വര്‍ത്തമാനത്തിനിടയിലാണ് ചോയിമഠം ഗ്രാമം ഹരിതഭംഗി വീണ്ടെടുക്കുന്നത്. എന്‍ഡോസള്‍ഫാനടക്കമുള്ള ഭീകരകീടനാശിനികള് മനുഷ്യന്റെ ആവാസവ്യവസ്ഥയെ തന്നെ താളം തെറ്റിക്കുമ്പോള്, തമിഴന്റെ ലോറി വരാതിരുന്നാലും ഞങ്ങള് ജീവിക്കുമെന്ന് ഈ നാട്ടുകാര് അനുഭവപാഠത്തിലൂടെ തെളിയിച്ചു. ഉണ്ണികുളം പഞ്ചായത്ത് ഈ ദൃഢനിശ്ചയത്തിന് നല്‍കിയ സമ്മാനമാണ് ഹരിതഗ്രാമം പദ്ധതി. ഓരോ വീട്ടുകാരും ഈ പദ്ധതിയില് പങ്കാളികളാണ്. ഓരോ വിദ്യാലയങ്ങളും ഈ സംരംഭത്തിലെ കണ്ണികളാണ്. ജാഗ്രതയോടെ പ്രവര്‍ത്തിക്കുന്ന വികസനസമിതിയാണ് ഈ പദ്ധതിയുടെ അഭിമാനസ്തംഭം. ഒരു ജനറേറ്റര് കണക്കെ അവരാണ് ഈ പച്ചപ്പിന് ഊര്‍ജം നല്‍കുന്നത്.\nലോകത്തിന് മുമ്പില് ഒരു മാതൃകയൊരുക്കുകയാണ് ഹരിതഗ്രാമം. സ്വന്തം വിയര്‍പ്പില് പൊടിഞ്ഞ് പൂക്കള് കൊണ്ടാണ് പച്ചക്കറി വിപ്ലവം ഇവിടെ സാധ്യമായത്. മണ്ണിനോട് പിണങ്ങിനിന്നവര് മണ്ണിന്റെ പുതുഗന്ധത്തിലേക്ക് ആര്‍ത്തലച്ചു വരികയായിരുന്നു. എന്തും വിളയിക്കാവുന്ന ഈ ഭൂപ്രകൃതിയെ ഇപ്പോള് ഒരു ഗ്രാമം നന്നായി ഉപയോഗിക്കുന്നു. സൃഷ്ടിയുടെ മുദ്രാവാക്യമാണ് ഇവിടെ ഉയരുന്നത്. നശീകരണത്തിന്റേതല്ല. വികസനമെന്നാല് റോഡും തെരുവുവിളക്കുകളും മാത്രമല്ലെന്ന് ഒരു ജനത തിരിച്ചറിഞ്ഞിരിക്കുന്നു. വികേന്ദ്രീകൃത ആസൂത്രണത്തിന്റെ ശരിപ്പകര്‍പ്പാണ് ചോയിമഠം ഗ്രാമത്തില് നടക്കുന്നത്. സജീവമായി പ്രവര്‍ത്തിക്കുന്ന അയല്‍ക്കൂട്ടങ്ങള്. ഓരോ വകുപ്പിനും പ്രത്യേകം ചുമതലക്കാര്. അവരെ സഹായിക്കാന് സ്ത്രീകളും ചെറുപ്പക്കാരും. ആബാലവൃദ്ധം ജനങ്ങളും അണിനിരന്ന ഒരു വികസന മുന്നേറ്റം.\nആ വികസനത്തെ ലോകത്തിന്റെ നെറുകയിലേക്ക് നമ്മള് ഉയര്‍ത്തുകയാണ്, ചോയിമഠം ഗ്രാമത്തിന്റെ ഉള്‍ത്തുടിപ്പുകള് ഒപ്പിയെടുക്കുന്ന ഒരു വെബ്‌സൈറ്റിലൂടെ. കേരളത്തില് ഒരു പക്ഷെ ആദ്യമായിട്ടായിരിക്കും ഒരു വാര്‍ഡിന്റെ മുഴുവന് ഡാറ്റാബാങ്കോട് കൂടിയ വെബ്‌സൈറ്റ് എന്ന് ഞങ്ങള് വിചാരിക്കുന്നു. ഗ്രാമത്തിലെ ഓരോ എന്‍എസ്എസ് ശാഖകളിലെയും വിദ്യാര്‍ഥികള് ചേര്‍ന്നാണ് ഈ ശേഖരം പൂര്‍ത്തിയാക്കിയിരിക്കുന്നത്. ചോയിമഠത്തിന്റെ ഉള്ളും പുറവും ലോകത്തിന് മുമ്പില് സമര്‍പ്പിക്കുന്ന ഈ ശ്രദ്ധേയമായ വെബ്‌സൈറ്റ് ഉദ്ഘാടനം ചെയ്യാന് കേരളത്തിന്റെ ഉള്‍ക്കാഴ്ചയുള്ള ഭരണാധികാരി, ഐടി-വ്യവസായവകുപ്പ് മന്ത്രി പികെ കുഞ്ഞാലിക്കുട്ടി സാഹിബ് എത്തുകയാണ്. ഒപ്പം സര്‍ഗധനനായ എംഎല്‍എ പുരുഷന് കടലുണ്ടിയും നമ്മുടെ ജനനേതാക്കളും. ഇത് ചോയിമഠം ദേശത്തിന്റെ ചരിത്രസന്ധിയാണ്. ഒരു ജനതയെ പിന്‍ബെഞ്ചില് നിന്ന് വിളിച്ചുണര്‍ത്തി മുന്‍ബെഞ്ചിലിരുത്തുന്ന വിസ്മയം. ഈ ചരിത്രമുഹൂര്‍ത്തത്തിന് സാക്ഷിയാവാന് നിങ്ങളെ ഓരോരുത്തരെയും ഹൃദ്യമായി കാന്തപുരത്തേക്ക് ക്ഷണിക്കുന്നു.\nPosted by naji at 7:07 AM No comments:


പുതിയ നിയന്ത്രണങ്ങള് പ്രാബല്യത്തില്; രോഗവ്യാപനം തടയാന് കടുത്ത നടപടിയിലേക്ക് | Wayanad Vision\nകോവിഡ് വ്യാപനം തടയുക ലക്ഷ്യമിട്ട് സംസ്ഥാനത്ത് ഏര്‍പ്പെടുത്തിയ പുതിയ നിയന്ത്രണങ്ങള് ഇന്നു മുതല് പ്രാബല്യത്തില്. രോഗവ്യാപനം അതിതീവ്രമായ, സി കാറ്റഗറിയില് ഉള്‍പ്പെട്ട തിരുവനന്തപുരത്ത് നിയന്ത്രണങ്ങള് കര്‍ശനമാക്കി. ജില്ലയില് ഒരുതരത്തിലുള്ള ആള്‍ക്കൂട്ടവും പാടില്ലെന്നാണ് നിര്‍ദ്ദേശം. തീയേറ്ററുകളും ജിംനേഷ്യങ്ങളും നീന്തല്‍ക്കുളങ്ങളുമടക്കം അടച്ചിടും. വിവാഹ മരണാനന്തര ചടങ്ങുകളില് പരമാവധി 20 പേര്‍ക്ക് പങ്കെടുക്കാം.\nആരാധനാലയങ്ങളിലെ ചടങ്ങുകള് ഓണ്‍ലൈനായി നടത്തണം. പത്ത്, പന്ത്രണ്ട്, ബിരുദ, ബിരുദാന്തര കോഴ്സുകളുടെ അവസാനവര്‍ഷമൊഴികെ എല്ലാ ക്ലാസുകളും ഓണ്‍ലൈനാക്കും. ട്യൂഷന് ക്ലാസുകളും അനുവദിക്കില്ല. സി വിഭാഗത്തില് ഉള്‍പ്പെടുന്ന ആദ്യ ജില്ലയാണ് തിരുവനന്തപുരം.\nപുതിയ മാനദണ്ഡം അനുസരിച്ച് ആശുപത്രികളില് കഴിയുന്ന രോഗികളില് 25 ശതമാനത്തിലേറെ പേര് കോവിഡ് ബാധിതരാകുമ്പോഴാണ് ആ ജില്ല ‘സി’യില് ഉള്‍പ്പെടുക. രോഗവ്യാപനം കൂടുതലായ എട്ടു ജില്ലകളെ ബി കാറ്റഗറിയിലും ഉള്‍പ്പെടുത്തിയിട്ടുണ്ട്. എറണാകുളം, തൃശൂര്, പത്തനംതിട്ട, കൊല്ലം, ആലപ്പുഴ, ഇടുക്കി, പാലക്കാട്, വയനാട് ജില്ലകളാണ് ‘ബി’ കാറ്റഗറിയില് ഇടംപിടിച്ചത്.\nഈ ജില്ലകളിലും പൊതുപരിപാടികളും മതപരമായ ഒത്തുചേരലുകളും നിരോധിച്ചു. ഈ ജില്ലകളിലും വിവാഹ, മരണാനന്തര ചടങ്ങുകള്‍ക്ക് 20 പേരേ പാടുള്ളൂ. ഒമ്പതു ജില്ലകളിലും പൊതുയോഗം നിരോധിച്ചു.\nഅരിവാള് രോഗികള് പ്രതിഷേധത്തിലേക്ക്\nവാളാട് 51 കൊവിഡ് പോസിറ്റീവ് കേസുകള് കൂടി\nപാല് അളന്ന കര്‍ഷകര്‍ക്ക് അധികവില


ICC World Cup 2019 Rohit Sharma Defends MS Dhoni 273611\nഅവര് ബൗണ്ടറികള്‍ക്ക് ശ്രമിച്ചതാണ്, ചതിച്ചത് 'സ്ലോ' പിച്ച്; ധോണിയേയും കേദാറിനേയും പിന്തുണച്ച് രോഹിത്\nധോണിയും കേദാറും അവരുടെ പരമാവധി ശ്രമിച്ചിരുന്നുവെന്നു രോഹിത് ശര്‍മ്മ\nJuly 1, 2019 6:47:18 pm\nലോര്‍ഡ്‌സ്: ഇംഗ്ലണ്ടിനെതിരെ കൂറ്റന് സ്‌കോര് ചെയ്‌സ് ചെയ്യുമ്പോഴും ഒട്ടും അഗ്രഷന് പുറത്തെടുക്കാതെ ബാറ്റ് ചെയ്ത ഇന്ത്യന് താരങ്ങളായ എംഎസ് ധോണിക്കും കേദാര് ജാദവിനുമെതിരെ പ്രതിഷേധം രൂക്ഷമാണ്. ഇന്ത്യന് ആരാധകരും മുന് താരങ്ങളുമെല്ലാം ധോണിക്കെതിരെ രംഗത്തെത്തിയിട്ടുണ്ട്.\nസിക്‌സിനും ഫോറിനും ശ്രമിക്കേണ്ട സമയത്ത് അഞ്ച് വിക്കറ്റ് കൈവശമുണ്ടായിരുന്നിട്ടും ധോണിയും കേദാറും സിംഗിളുകള് ഇട്ട് കളിച്ചതാണ് ആരാധകരെ താരങ്ങള്‍ക്ക് എതിരെ തിരിച്ചത്. 31 പന്തുകളില് നിന്നും ധോണി 42 റണ്‍സായിരുന്നു നേടിയത്. എന്നാല് രണ്ടു പേരേയും ന്യായീകരിച്ച് ഇന്ത്യന് ഉപനായകന് രോഹിത് ശര്‍മ്മ രംഗത്തെത്തിയിരിക്കുകയാണ്.\nധോണിയും കേദാറും അവരുടെ പരമാവധി ശ്രമിച്ചിരുന്നുവെന്നും എന്നാല് പിച്ച് സ്ലോ ആയിരുന്നുവെന്നുമാണ് രോഹിത് നല്‍കുന്ന വിശദീകരണം. മത്സരശേഷം പത്രസമ്മേളനത്തിലായിരുന്നു ഉപനായകന്റെ പ്രതികരണം.\n”അവര് അടിക്കാന് ശ്രമിക്കുന്നുണ്ടായിരുന്നു. പക്ഷെ അവസാനമായപ്പോഴേക്കും പിച്ച് സ്ലോയായി. ഇംഗ്ലണ്ടിന് ക്രെഡിറ്റ് കൊടുക്കണം. അവര് തങ്ങളുടെ വേരിയേഷനുകള് മാറ്റി മാറ്റി എറിഞ്ഞതുകൊണ്ട് ഞങ്ങള് ആശയക്കുഴപ്പത്തിലായി പോയി” എന്നായിരുന്നു രോഹിത് പറഞ്ഞത്.\nനേരത്തെ ഇന്ത്യന് നായകന് വിരാട് കോഹ്‌ലിയും ധോണിയേയും കേദാറിനേയും ന്യായീകരിച്ച് രംഗത്തെത്തിയിരുന്നു. ‘ബൗണ്ടറികള് കണ്ടെത്താന് എം.എസ്.ധോണി പരമാവധി ശ്രമിച്ചിരുന്നു. എന്നാല് അത് ലക്ഷ്യം കണ്ടില്ല. മികച്ച രീതിയിലാണ് ഇംഗ്ലീഷ് ബോളര്‍മാര് പന്തെറിഞ്ഞത്. അവസാനം വരെ ബാറ്റ് ചെയ്യാന് വളരെ ബുദ്ധിമുട്ട് നേരിട്ടു. തോല്‍വിയില് നിന്നും കാര്യങ്ങള് പഠിച്ച് അടുത്ത് മത്സരത്തില് ശക്തമായ തിരിച്ചുവരവിന് ശ്രമിക്കും.’ വിരാട് കോഹ്ലി പറഞ്ഞു.\nഇംഗ്ലണ്ടിനെതിരെ ആറാമനായി ക്രീസിലെത്തിയ ധോണി 31 പന്തില് 42 റണ്‍സാണ് സ്വന്തമാക്കിയത്. ഇന്ത്യക്ക് ജയിക്കാവുന്ന സാഹചര്യമുണ്ടായിരുന്നിട്ട് കൂടി അവസാന ഓവറുകളില് ബൗണ്ടറികള് കണ്ടെത്താന് സാധിക്കാതെ പോയതാണ് ഇന്ത്യന് തോല്‍വിക്ക് കാരണമായത്. ഇംഗ്ലണ്ടിനെതിരെ 31 റണ്‍സിന്റെ തോല്‍വിയാണ് ഇന്ത്യ വഴങ്ങിയത്. ഇംഗ്ലണ്ട് ഉയര്‍ത്തിയ 338 റണ്‍സിന്റെ വിജയ ലക്ഷ്യം പിന്തുടര്‍ന്നിറങ്ങിയ ഇന്ത്യയുടെ ഇന്നിങ്സ് 306 റണ്‍സില് അവസാനിക്കുകയായിരുന്നു. ഇന്ത്യയ്ക്കായി സെഞ്ചുറി നേടിയ രോഹിത് ശര്‍മ്മയുടെ പ്രകടനം ഇതോടെ പാഴായി.\nMS DhoniRohit Sharma\nWeb Title: Rohit sharma defends ms dhoni\n‘ഇന്ത്യ പൊരുതി തോല്‍ക്കുന്നത് കാണാനാണ് ആരാധകര് ആഗ്രഹിച്ചത്’; ധോണിക്കെതിരെ ഇംഗ്ലണ്ട് ഇതിഹാസം


ബിസിനസ് ക്ലാസ്സില് വവ്വാല്, എയര് ഇന്ത്യ വിമാനം തിരിച്ചിറക്കി | Air India flight returns after crew spots bat in cabin\nബിസിനസ് ക്ലാസ്സില് വവ്വാല്, എയര് ഇന്ത്യ വിമാനം തിരിച്ചിറക്കി\nMay 29, 2021, 04:05 PM IST\nടേക്ക് ഓഫ് ചെയ്തതിനുശേഷം അരമണിക്കൂര് കഴിഞ്ഞാണ് ബിസിനസ് ക്ലാസ്സില് വവ്വാലിനെ കണ്ടത്.\nന്യൂഡല്‍ഹി: ബിസിനസ് ക്ലാസ് ക്യാബിനില് വവ്വാലിനെ കണ്ടതിനെത്തുടര്‍ന്ന് എയര് ഇന്ത്യ വിമാനം തിരിച്ചിറക്കി. ഡല്‍ഹിയില് നിന്നും അമേരിക്കയിലെ നെവാര്‍ക്കിലേക്ക് പറക്കുകയായിരുന്ന എയര് ഇന്ത്യ വിമാനത്തിലാണ് വൗവാലിനെ കണ്ടെത്തിയത്.\nഡല്‍ഹി എയര്‍പോര്‍ട്ടില് നിന്നും നെവാര്‍ക്ക് ലക്ഷ്യമാക്കി പുലര്‍ച്ചേ 2.20 ന് വിമാനം പറന്നു. എന്നാല് ടേക്ക് ഓഫ് ചെയ്തതിനുശേഷം അരമണിക്കൂര് കഴിഞ്ഞാണ് ബിസിനസ് ക്ലാസ്സില് വവ്വാലിനെ കണ്ടത്. ഇതോടെവിമാനം ഡല്‍ഹി എയര്‍പോര്‍ട്ടില് തിരിച്ചിറക്കേണ്ടിവന്നു.\nടേക്ക് ഓഫിന് മുന്‍പ് വവ്വാലിനെ ആരും കണ്ടിരുന്നില്ല. ടേക്ക് ഓഫിന് ശേഷം വവ്വാലിനെ കണ്ടതിനെത്തുടര്‍ന്ന് പൈലറ്റ് എയര് ട്രാഫിക്ക് കണ്‍ട്രോളറെ വിവരമറിയിച്ചു. അദ്ദേഹത്തിന്റെ നിര്‍ദേശപ്രകാരമാണ് വിമാനം തിരിച്ച് ഡല്‍ഹിയില് തന്നെ ഇറക്കിയത്. വിമാനം ലാന്‍ഡ് ചെയ്തതിന് പിന്നാലെ വവ്വാല് പുറത്തേക്ക് പറന്നു.\nവിമാനം തിരിച്ചിറക്കിയ ശേഷം യാത്രക്കാരെ മറ്റൊരു വിമാനത്തില് എയര് ഇന്ത്യ അധികൃതര് കയറ്റിവിട്ടു. യാത്രക്കാര് രാവിലെ പതിനൊന്നരയോടെ അമേരിക്കയില് എത്തിച്ചേര്‍ന്നു.\nContent Highlights: Air India flight returns after crew spots bat in cabin


കള്ളക്കണക്കുകള് പറയാന് നിര്‍ബന്ധിതരായി പിണറായി സര്‍ക്കാര്: പൂഴ്ത്തി വച്ച കണക്കുകള് പുറത്ത്? | Azchavattom Online USA\nകള്ളക്കണക്കുകള് പറയാന് നിര്‍ബന്ധിതരായി പിണറായി സര്‍ക്കാര്: പൂഴ്ത്തി വച്ച കണക്കുകള് പുറത്ത്?\nതിരുവനന്തപുരം: കോവിഡ് മരണ കണക്കിലെ കള്ളക്കളി അവസാനിപ്പിക്കാന് നിര്‍ബന്ധിതരായി സംസ്ഥാന സര്‍ക്കാര്. കേന്ദ്രം മാര്‍ഗരേഖ പുതുക്കിയതോടെയാണ് പിണറായി സര്‍ക്കാര് വെട്ടിലായത്. ഒഴിവാക്കപ്പെട്ട മരണങ്ങളുടെ കണക്കെടുപ്പ് ഒന്നര മാസം മുമ്ബ് പൂര്‍ത്തിയായെങ്കിലും പ്രസിദ്ധീകരിക്കാതെ ഇപ്പോഴും പൂഴ്ത്തി വച്ചിരിക്കുകയാണ്. കോവിഡ് നെഗറ്റീവായശേഷം മരിച്ചവരും ഗുരുതര അസുഖങ്ങള് ബാധിച്ചിരുന്നവരുമായ പതിനായിരത്തിലേറെപ്പേരാണ് ഔദ്യോഗിക കണക്കുകള്‍ക്ക് പുറത്തുള്ളത്.\nജൂലൈ രണ്ടിനാണ് ഒന്നാം തരംഗ സമയത്തുള്‍പ്പെടെ ഒളിപ്പിക്കപ്പെട്ട കണക്കുകള് പ്രസിദ്ധീകരിക്കുമെന്ന് ആരോഗ്യ മന്ത്രി പറഞ്ഞത്. ദിവസങ്ങള്‍ക്കുള്ളില് കണക്കെടുപ്പും പൂര്‍ത്തിയാക്കി. രണ്ടു മാസം പിന്നിട്ടിട്ടും പ്രസിദ്ധീകരിക്കാന് മാത്രം സര്‍ക്കാര് മടിച്ചു. കേന്ദ്ര മാനദണ്ഡം വരുമെന്നും അതിന്‍്റെ മറവില് യഥാര്‍ഥ കണക്കുകള് വെളിപ്പെടുത്താമെന്നും ആരോഗ്യ വകുപ്പിലെ ഉന്നതര് തന്നെ സര്‍ക്കാരിനെ ഉപദേശിച്ചു. കണക്കു കൂട്ടിയതുപോലെ കേന്ദ്ര നിര്‍ദേശം വന്നു. കോവിഡ് ബാധിച്ച് 30 ദിവസത്തിനുള്ളില് മരിച്ചാല് കോവിഡ് മരണമായി കണക്കാക്കണം. ലോകാരോഗ്യ സംഘടന നേരത്തെ നിര്‍ദേശിച്ചതില് നിന്നും കാര്യമായ വ്യത്യാസങ്ങളില്ലാതെയാണ് കേന്ദ്ര നിര്‍ദേശം. ഇതിന്‍്റെ അടിസ്ഥാനത്തിലായിരിക്കും കോവിഡ് ബാധിച്ച് മരിച്ചവര്‍ക്കുള്ള ആനുകൂല്യങ്ങളും നിശ്ചയിക്കുന്നത്.\nപക്ഷേ പുതുക്കിയ പട്ടിക പ്രസിദ്ധീകരിച്ചാല് മാത്രമേ ഇനിയും ഒഴിവാക്കപ്പെട്ടവര്‍ക്ക് പരാതിപ്പെടാനാകൂ. ഒന്നാം നമ്ബറിനു വേണ്ടി പരമാവധി പേരെ ഒഴിവാക്കാനല്ല, കോവിഡ് മരണപ്പട്ടികയില് ഉള്‍പ്പെടുത്താനാണ് ഇനി ശ്രമം വേണ്ടത്. തുക എത്ര ചെറുതാണെങ്കിലും കേന്ദ്ര-സംസ്ഥാന ആനുകൂല്യങ്ങള് ഒരു കുടുംബത്തിനും നിഷേധിക്കാന് പാടില്ല.\nPreviousരമേശ് ചെന്നിത്തലയെ തോല്‍പ്പിക്കാന് ഉമ്മന്‍ചാണ്ടി ദൂതനെ അയച്ചു; വെളിപ്പെടുത്തലുമായി വെള്ളാപ്പള്ളി നടേശന്\nNextനടന് റിസബാവ അന്തരിച്ചു; വിട പറഞ്ഞത് മലയാള സിനിമയില് വില്ലന് വേഷങ്ങളില് ശ്രദ്ധേയനായ നടന്


കീർത്തിയെ തെറിവിളിച്ചവർക്ക് പണി കൊടുത്തിരിക്കും; മരക്കാരിൽ ഒരു നടന്റെ അഭിനയം ശരിയായില്ല; സുരേഷ് കുമാർ..!! – Online Malayali\nമരക്കാരിനും കാവലിനും എതിരെ നടക്കുന്ന രൂക്ഷമായ ഡീഗ്രേഡിങ്ങിന് എതിരെ നടനും നിർമാതാവും ആയ സുരേഷ് കുമാർ. താൻ മരക്കാർ കണ്ടു എന്നും തനിക്ക് അതിൽ യാതൊരു കുഴപ്പങ്ങൾ കണ്ടെത്താൻ കഴിഞ്ഞില്ല എന്നും ചിത്രം തനിക് ഏറെ ഇഷ്ടമായി എന്നും സുരേഷ് കുമാർ പറയുന്നു.\nഅതെ സമയം ചിത്രത്തിൽ താൻ അഭിനയിച്ചത് പ്രിയദർശൻ നിർബന്ധിച്ചത് കൊണ്ടാണ് എന്നും എന്നാൽ തനിക്ക് ആ വേഷം ഒട്ടും ഇഷ്ടമായില്ല എന്നും സുരേഷ് കുമാർ പറയുന്നു. തന്റെ വേഷം കണ്ടപ്പോൾ ഫാന്റസി പോലെ തോന്നിയെന്നും സുരേഷ് കുമാർ പറയുന്നു.\nതാൻ ഒഴികെ മറ്റെല്ലാവരും നന്നായി ചെയ്തു എന്നും തന്റെ ജോലി അഭിനയം അല്ല എന്നും സുരേഷ് കുമാർ പറയുന്നു. പ്രിയദർശൻ ഒരുപാട് കാലത്തിൽ നടത്തിയ അന്വേഷണങ്ങൾ പഠനങ്ങൾക്കും ശേഷം ആണ് സിനിമ ഉണ്ടാക്കിയത്.\nഎന്നാൽ ഒരുപാട് കഷ്ടപ്പെട്ട് എടുത്ത ചിത്രം ആണെങ്കിൽ കൂടിയും നിരവധി വിമർശനവും മോശം റിവ്യൂസും ചിത്രത്തിന് ആയി വന്നു എന്നും സുരേഷ് കുമാർ പറയുന്നു. ചിത്രം കനത്ത ആളുകൾ പോലും നെഗറ്റീവ് റിവ്യൂ കാമ്പയിനിൽ പങ്കെടുത്തു.\nഎന്നാൽ മോഹൻലാൽ അമാനുഷിക കഥാപാത്രം ചെയ്യേണ്ട ചിത്രം ആയിരുന്നില്ല മരക്കാർ എന്നും സുരേഷ് കുമാർ പറയുന്നു. സുരേഷ് ഗോപി അഭിനയിച്ച കാവലിന് എതിരെയും വിമർശനങ്ങൾ നടന്നു. ചിലർ നോക്കുന്നത് സുരേഷ് ഗോപിയുടെ രാഷ്ട്രീയം ആണ്.\nനല്ല പടങ്ങൾ പോലും പ്രത്യേക ലക്ഷ്യത്തോടെ മോശം ആണെന്ന് ചുമ്മാ എഴുതി വിടുകയാണ്. സിനിമ കാണേണ്ടത് സിനിമ ആയിയാണ്. അല്ലാത്ത താരങ്ങളുടെ മതവും രാഷ്ട്രീയവും നിറവും ഒന്നും നോക്കിയല്ല.\nതന്റെ മകൾ കീർത്തിക്ക് എതിരെ അണ്ണാത്തെ ചിത്രം റിലീസ് ആയ ശേഷം നടന്ന മോശം പദ പ്രയോഗങ്ങൾ ശ്രദ്ധയിൽ പെട്ടിരുന്നു. അതിനെതിരെ ശക്തമായ നടപടികൾ ഉണ്ടാക്കും. ആ വീഡിയോ തന്റെ ശ്രദ്ധയിൽ പെടുത്തിയത് മോഹൻലാൽ ആണ്.\nഇത്തരക്കാർക്ക് എതിരെ ശക്തമായ മറുപടി നൽകണം എന്നും കേസ് കൊടുക്കണം എന്ന് പറഞ്ഞതും മോഹൻലാൽ ആണ്. ഒരുത്തൻ വെള്ളം അടിച്ചു ചീത്ത വിളിക്കുന്നു. അത് മറ്റൊരുത്തൻ യൂട്യൂബ് വഴി പ്രചരിപ്പിക്കുന്നു. വിമർശിക്കാൻ അവകാശം ഉണ്ട്.\nഎന്നാൽ ഇതുപോലെ മോശം വാക്കുകൾ വഴി നടത്തുന്നത് ശരിയല്ല. പച്ചത്തെറിയാണ് അവൻ വിളിച്ചത്. ആ വീഡിയോ പ്രചരിപ്പിച്ചവനെ ആണ് ആദ്യം പിടിക്കേണ്ടത്. മോഹൻലാൽ ആണ് ഇത്തരത്തിൽ ഉള്ള ആളുകളെ വെറുതെ വിടരുത് എന്ന് പറഞ്ഞത്.\nഎഡിജിപി മനോജ് അബ്രഹാമിന് പരാതി നൽകി കഴിഞ്ഞു. വീഡിയോ പ്രചരിപ്പിച്ചനെ പോലീസ് ഇപ്പോൾ തിരയുന്നുണ്ട്. ചീത്ത വിളിച്ചവനെ പോലെ തന്നെ അവനും ശിക്ഷ അർഹിക്കുന്നു.


അഫ്ഗാൻ പിടിച്ചടക്കിയ താലിബാന് പിന്തുണയുമായി ഇമ്രാൻ ഖാൻ . – Veekshanam\nഇസ്ലാമാബാദ്: താലിബാൻ അഫ്ഗാനിസ്താൻ പിടിച്ചടക്കിയതിനെ സ്വാഗതം ചെയ്യുന്ന പ്രസ്താവനയുമായി പാകിസ്താൻ പ്രധാനമന്ത്രി ഇംറാൻ ഖാൻ. അഫ്ഗാനിൽ അടിമത്തത്തിൻറെ ചങ്ങലകൾ തകർന്നെന്ന് ഇംറാൻ ഖാൻ പറഞ്ഞു. യഥാർഥ അടിമത്തത്തേക്കാൾ ഭീതിതമാണ് മാനസിക അടിമത്തം. അടിച്ചമർത്തപ്പെട്ട മനസുകൾക്ക് ഒരിക്കലും വലിയ തീരുമാനങ്ങളെടുക്കാനാവില്ല. മാനസിക അടിമത്തത്തിൻറെ ചങ്ങലകൾ പൊട്ടിച്ചെറിയുക ദുഷ്‌കരമാണ്. എന്നാൽ ഇന്ന് അഫ്ഗാനിൽ അത് വിജയകരമായി സാധ്യമായിരിക്കുന്നുവെന്നും ഇംറാൻ ഖാൻ പറഞ്ഞു.\nരാജ്യത്തെ പുതിയ വിദ്യാഭ്യാസ പദ്ധതിയുടെ ഉദ്ഘാടന പരിപാടിയിലാണ് ഇംറാൻ ഖാൻ താലിബാൻ അധിനിവേശവുമായി ബന്ധപ്പെട്ട പരസ്യപ്രതികരണം നടത്തിയത്. അഫ്ഗാൻ പിടിച്ചെടുക്കാൻ താലിബാന് സഹായം നൽകിയെന്ന ആരോപണത്തിൽ പാകിസ്താനെതിരെ ആഗോളതലത്തിൽ ശക്തമായ പ്രതിഷേധം ഉയരുന്നതിനിടെയാണ് ഇംറാൻ ഖാൻറെ പ്രതികരണം.\nഇംഗ്ലീഷ് വിദ്യാഭ്യാസത്തെ മാധ്യമമായി കാണുന്നതിന് പകരം പിന്നീട് ഇംഗ്ലീഷ് സംസ്കാരത്തെ അപ്പാടെ ഉൾക്കൊണ്ടാൽ എന്തായിരിക്കും അവസ്ഥ? മറ്റ് സംസ്കാരങ്ങളെ ഏറ്റെടുക്കുകയും അതിന് മാനസികമായി കീഴ്പ്പെടുകയും ചെയ്യുന്നത് യഥാർഥ അടിമത്തത്തെക്കാൾ മോശമാണ്. യഥാർഥ അടിമത്തത്തെക്കാൾ ഭീകരമാണ് മാനസിക അടിമത്തം -ഇംറാൻ ഖാൻ പറഞ്ഞു.\nതൃശൂരില് വന് തീപിടിത്തം


Suhasini ഏഴരശ്ശനി Actress, Tollywood Actress\nSuhasini ജാതകം and Astrology\nSuhasini ശനി ഏഴര ശനിയുടെ റിപ്പോർട്ട്\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ Suhasini ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. Suhasini സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. Suhasini കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും Suhasini ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. Suhasini രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. Suhasini നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. Suhasini വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. Suhasini ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. Suhasini കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. Suhasini കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ Suhasini വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. Suhasini സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .\nSuhasini മൻഗ്ലിക് / മംഗല്യ ദോഷം റിപ്പോർട്ടുകളും\nSuhasini ദശ ഫലം റിപ്പോർട്ട്\nSuhasini സംക്രമണം 2020 ജാതകം


തിരുനെല്ലിയിലെ പാപനാശിനിയിൽ കാല് നനച്ച് ബ്രഹ്മഗിരിയിലെത്തി ആകാശം തൊടാം | Brahmagiri Peak Trekking| Wayanad Tourism| Kerala Tourism| Mathrubhumi Yathra\nNov 5, 2019, 03:18 PM IST\n# എഴുത്ത്: അനുരഞ്ജ് മനോഹര് / ചിത്രങ്ങള്: ശ്രീജിത്ത് പി രാജ്\nബ്രഹ്മഗിരിയിലെ വ്യൂ ടവര്\nവയനാട്ടിലെ ഒട്ടുമിക്ക സ്ഥലങ്ങള് തേടിക്കണ്ടുപിടിച്ചിട്ടും പിടിതരാതെ ഒഴിഞ്ഞുമാറിയ ഒരിടമുണ്ട്. തിരുനെല്ലി ക്ഷേത്രത്തെ ഉമ്മവെച്ച് തലയുയര്‍ത്തി നില്‍ക്കുന്ന ബ്രഹ്മഗിരി മലനിരകള്. അംബരചുംബിയായി നില്‍ക്കുന്ന ബ്രഹ്മഗിരിയുടെ തലയില് കാല്‍വെച്ച് ആകാശത്തോട് സൊറപറയണമെന്നത് ഒരാഗ്രഹമാണ്. തീരാമോഹങ്ങളാണല്ലോ യാത്രകളായി പരിണമിക്കുന്നത്. അതുകൊണ്ട് ബ്രഹ്മഗിരിയിലേക്ക് പോകാമെന്ന് കരുതി.\nട്രെക്കിങ്ങിനിടെ കണ്ട കാഴ്ച്ച\nരാത്രിയാണ് കോഴിക്കോട്ടുനിന്ന് പുറപ്പെട്ടത്. കൂട്ടിന് സുഹൃത്തുക്കളായ ഗോപവര്‍മയും ജോര്‍ജ് വര്‍ഗീസും ഫോട്ടോഗ്രാഫര് ശ്രീജിത്തുമുണ്ട്. കാറിലാണ് യാത്ര. വയനാട്ടിലെ കാട്ടിക്കുളത്തുള്ള പഗ് മാര്‍ക്ക് റിസോര്‍ട്ടാണ് ലക്ഷ്യം. അവിടെനിന്ന് പിറ്റേന്ന് അതിരാവിലെ ട്രെക്കിങ്ങിന് പോകണം. പ്ലാന് എയും പ്ലാന് ബിയുമെല്ലാം മനസ്സില് ഉടലെടുത്തുതുടങ്ങി. ക്ലബ്ബ് എഫ്.എം. ഒരുക്കിയ സംഗീതമാലിക ആസ്വദിച്ച് കാര് കോഴിക്കോട് നിന്നും വയനാടന്‍ചുരത്തിലേക്ക്. കാറിലെ എ.സി.യെ വെല്ലുന്ന കോടമഞ്ഞും തണുപ്പും ശരീരത്തെ കീഴ്പ്പെടുത്തിത്തുടങ്ങി.\nപ്രളയത്തില് ഛിന്നഭിന്നമായിത്തീര്‍ന്ന ചുരം ഇന്ന് അതിജീവനത്തിന്റെ പാതയിലാണ്. വയനാടന്‍ചുരത്തെ പഴയ പ്രൗഢിയിലെത്തിക്കാന് തൊഴിലാളികള് അര്‍ധരാത്രിയിലും കഷ്ടപ്പെടുന്നുണ്ട്. ഈ തണുപ്പൊന്നും അവരുടെ ഊര്‍ജത്തെ ഒന്ന് സ്പര്‍ശിക്കുന്നില്ല. ലക്കിടി പിന്നിട്ട് ചങ്ങലമരത്തെ തൊഴുത് നേരെ കാട്ടിക്കുളത്തേക്ക്. മാനന്തവാടിയില്‍നിന്ന് ഏകദേശം 10 കിലോമീറ്ററുണ്ട് കാട്ടിക്കുളത്തേക്ക്. കര്‍ണാടകയുമായി അതിര്‍ത്തി പങ്കിടുന്ന പ്രദേശം ബേഗൂര് ഫോറസ്റ്റ് റിസര്‍വിനോട് ചേര്‍ന്നാണ് സ്ഥിതിചെയ്യുന്നത്. കാട്ടിക്കുളത്തേക്ക് എത്തുന്തോറും കാട് നാടിനെ കീഴടക്കുന്നു. എങ്ങും ഇരുട്ട്. ഏറുമാടങ്ങളും ഇലക്ട്രിക്ക് വേലികളുമെല്ലാം തലപൊക്കിത്തുടങ്ങി. കാട്ടിക്കുളത്തുനിന്ന് ഒരു കിലോമീറ്റര് കാട്ടിലൂടെ സഞ്ചരിച്ചാല് പഗ് മാര്‍ക്ക് റിസോര്‍ട്ടിലെത്താം. സമയം ഏകദേശം ഒരുമണിയായി. കാട്ടിലെ വീരന്മാര് റോഡിലേക്കിറങ്ങി ദര്‍ശനം തരണേ എന്ന് ഉള്ളുരുകി പ്രാര്‍ഥിക്കുകയാണ്. ഈ പ്രദേശത്ത് എപ്പോഴും ആനയെയും കാട്ടുപോത്തിനെയുമൊക്കെ കാണാറുണ്ടെന്ന് ഗോപന് ചേട്ടന് പറഞ്ഞു. പറഞ്ഞുതീര്‍ന്നതും റോഡിനരികില് ചെവികളാട്ടി ഒരു മോഴയാന നില്‍ക്കുന്നു. ആള് പേടിത്തൊണ്ടനാണ്. കാര് സൈഡ് ആക്കിയപ്പോഴേക്കും ആന പേടിച്ച് ഇരുട്ടിലൊളിച്ചു. എന്തായായും തുടക്കം മോശമായില്ല. ഒടുവില് റിസോര്‍ട്ടിലെത്തി.\nഗോപന് ചേട്ടനാണ് റിസോര്‍ട്ടിന്റെ സാരഥി. പഗ് മാര്‍ക്ക് ശരിക്കും ഒരു ജംഗിള് ലോഡ്ജാണ്. പടുകൂറ്റന് ടെന്റുകളെ മുറികളാക്കി മാറ്റിയിരിക്കുകയാണ്. കാടിന് നടുവിലായതുകൊണ്ട് പരിസ്ഥിതിയ്ക്ക് പ്രതികൂലമാകുന്ന ഒന്നുംതന്നെ റിസോര്‍ട്ടിലില്ല. കൊടുംതണുപ്പാണ്. റൂമില് കയറി കട്ടില് കണ്ടതും ഉറക്കത്തിലേക്ക് വീണതുമെല്ലാം നിമിഷനേരം കൊണ്ടായിരുന്നു. കണ്ണുതുറന്നപ്പോള് പുലര്‍ച്ചെയായിരിക്കുന്നു. നേരം വെളുത്തിട്ടും തണുപ്പില് സൂര്യന് പുറത്തുവരാനൊരു മടി പോലെ. തിരുനെല്ലി ക്ഷേത്രത്തിലേക്ക് പോകുംവഴിക്കാണ് ട്രെക്കിങ് എന്ന് ഗോപന് ചേട്ടന് നേരത്തേ പറഞ്ഞിരുന്നു. തിരുനെല്ലി വിഷ്ണുഭഗവാനെ കാണാതെ എങ്ങനെ യാത്ര തുടങ്ങും? കുളിച്ച് റെഡിയായി നേരെ ക്ഷേത്രത്തിലേക്ക്. തിരുനെല്ലിയിലേക്ക് പോകുംവഴി തോല്‍പ്പെട്ടി വൈല്‍ഡ് ലൈഫ് സാങ്ച്വറിയുടെ ബോര്‍ഡ്. ഒപ്പം തിരുനെല്ലിയിലെ അതിപ്രശസ്തമായ ഉണ്ണിയപ്പക്കടയും. ഇവ രണ്ടും പിന്നീട് ആസ്വദിക്കാം. ആദ്യം ക്ഷേത്രത്തിലേക്ക് അവിടെനിന്ന് ബ്രഹ്മഗിരിമലമുകളിലേക്ക്.\nബ്രഹ്മഗിരിയില് നിന്നു കാണാവുന്ന തിരുനെല്ലി ക്ഷേത്രത്തിന്റെ വിദൂരദൃശ്യം\nപാപനാശത്തിനായി ആയിരങ്ങളെത്തുന്ന തിരുനെല്ലി ക്ഷേത്രം സന്ദര്‍ശിച്ച് അവിടെനിന്ന് പ്രഭാതഭക്ഷണം കഴിച്ച് നേരെ ബ്രഹ്മഗിരി ട്രെക്കിങ് തുടങ്ങുന്ന തിരുനെല്ലി നോര്‍ത്ത് വയനാട് ഫോറസ്റ്റ് ഡെവലപ്‌മെന്റ് ഏജന്‍സിയുടെ ഓഫീസിലെക്ക് ചെന്നു. അവിടെ നാല് വിദേശികള് കറങ്ങിനടപ്പുണ്ട്. അവരും ട്രെക്കിങ്ങിനായി എത്തിയതാണ്. എന്നാല് പിന്നെ ഒരു ഗ്രൂപ്പായി തന്നെ ട്രെക്കിങ്ങില് പങ്കെടുക്കാം എന്നുറപ്പിച്ചു. കാശും കുറയുമല്ലോ. അഞ്ചുപേര്‍ക്ക് ട്രെക്കിങ് നടത്താന് 2400 രൂപയാണ് ഫീസ്. പിന്നീടുള്ള ഓരോ വ്യക്തിയ്ക്കും 315 രൂപ നല്‍കണം. മിനിമം അഞ്ചുപേര് ഗ്രൂപ്പില് ഉണ്ടായിരിക്കണം. ഒരു ഗ്രൂപ്പില് പരമാവധി 15 പേര്‍ക്കുവരെ ട്രെക്കിങ്ങില് പങ്കെടുക്കാം. ഒാരോ ഗ്രൂപ്പിലും പരിചയസമ്പത്തുള്ള ഓരോ ഗൈഡുകളുണ്ടാകും. രാവിലെ 7.30-നാണ് ട്രെക്കിങ് ആരംഭിക്കുക. പിന്നീട് 8, 8.30, 9, 9.30, 10 എന്നീ സമയങ്ങളില് ട്രെക്കിങ് നടത്തും. പത്തുമണിക്കുശേഷം ട്രെക്കിങ്ങിനായി എത്തുന്നവരെ ആ ദിവസം പരിഗണിക്കില്ല.\nമാനന്തവാടിയില്‍നിന്ന് 32 കിലോമീറ്റര് അകലെയാണ് ഈ പ്രദേശം സ്ഥിതിചെയ്യുന്നത്. ബ്രഹ്മാവ് പണ്ട് തപസ്സുചെയ്ത ഗിരിനിരകളായതിനാലാണ് ഈ മലകള്‍ക്ക് ബ്രഹ്മഗിരി എന്ന പേര് വരാനിടയായത് എന്നാണ് ഐതിഹ്യം. ഞങ്ങള്‍ക്ക് ഒന്‍പത് മണിയുടെ ബാച്ചിലാണ് അവസരം കിട്ടിയത്. കൂട്ടിന് ബ്രിട്ടീഷുകാരായ കോനന്, ക്ലോ, ജെയിംസ്, കെയ്റ്റ് എന്നിവരുമുണ്ട്. സായിപ്പിനെ കാണുമ്പോള് കവാത്ത് മറക്കുമെന്ന് പറയുന്നപോലെ അവരെക്കണ്ടപ്പോള് ഇംഗ്ലീഷിലെ കോണ്‍ഫിഡന്‍സെല്ലാം അങ്ങില്ലാതായപോലെ. പക്ഷേ, കോനാനും ജെയിംസുമെല്ലാം ആ പേടി മാറ്റിതന്നു. രാജുവാണ് ഞങ്ങളുടെ ഗൈഡ്. തിരുനെല്ലി സ്വദേശിയാണ് അദ്ദേഹം. ഏകദേശം നാല് മണിക്കൂര് നടന്നാല് മാത്രമേ ബ്രഹ്മഗിരി മലയുടെ മുകളിലെത്തൂ എന്ന് രാജു ഓര്‍മിപ്പിച്ചു. അട്ടകടിയുണ്ടാകും സൂക്ഷിക്കണം എന്ന മുന്നറിയിപ്പും നല്‍കി. എന്തും സഹിക്കാം പക്ഷേ, അട്ടകടി മാത്രം സഹിക്കാനാവില്ല. പതിയെ മലകയറിത്തുടങ്ങി.\nസമുദ്രനിരപ്പില്‍നിന്ന് ഏകദേശം 1740 അടി മുകളിലാണ് ബ്രഹ്മഗിരിനിരകള്. കേരളമായും കര്‍ണാടകയുമായും അതിര്‍ത്തി പങ്കിടുന്ന ബ്രഹ്മഗിരിമല താണ്ടി അപ്പുറത്തെത്തിയാല് കുടകിലെത്താം. മറ്റൊരു പ്രശസ്ത സഞ്ചാരകേന്ദ്രമായ പക്ഷിപാതാളവും ബ്രഹ്മഗിരിമലയിലാണ്. പക്ഷേ, അവിടേക്ക് ഇപ്പോള് സന്ദര്‍ശകരെ കടത്തിവിടുന്നില്ല. ഈ ട്രെക്കിങ്ങിനൊരു പ്രത്യേകതയുണ്ട്. ആദ്യം മരങ്ങള് ഇടതൂര്‍ന്നുവളരുന്ന കൊടുംകാട്ടിലൂടെ സഞ്ചരിക്കണം. അതായത് നിത്യഹരിതവനങ്ങള് പിന്നിട്ട് ചോലകളിലേക്കും പുല്‍മേടുകളിലേക്കും സഞ്ചാരം കടക്കും. ഒരേ യാത്രയില് മൂന്ന് വ്യത്യസ്തങ്ങളായ അനുഭവങ്ങള് സമ്മേളിപ്പിക്കാന് ഈ ട്രെക്കിങ്ങിന് സാധിക്കും. പക്ഷേ, ഇവിടെ വില്ലന് അട്ടയാണ്. കാട് പിന്നിടുന്നതുവരെ അവ കൂട്ടത്തോടെ ആക്രമിക്കും. കാടിന്റെ കാവല്‍ഭടന്മാരാണല്ലോ അവ. അട്ടയെ നാടുകടത്താന് നല്ല നാടന്‍പുകയിലയും ഉപ്പുമെല്ലാം രാജു കൈയില് കരുതിയിട്ടുണ്ട്. ബ്രഹ്മഗിരിയില് ട്രെക്കിങ് നടത്തുമ്പോള് ഇവ നിര്‍ബന്ധമായും കൈയില് കരുതണം. ഒപ്പം തിരിച്ചറിയല് കാര്‍ഡ്, തൊപ്പി, സണ്‍ഗ്ലാസ്, കുടിവെള്ളം, സണ്‍സ്‌ക്രീന്, ട്രെക്കിങ് ഷൂസ്, ചെറുകടികള്, സ്നാക്സുകള്, അത്യാവശ്യ മരുന്നുകള്, ഊന്നുവടി എന്നിവയും ബാഗിലുണ്ടായിരിക്കണം.\nവിദേശികളെല്ലാം വലിയ ഊര്‍ജത്തിലാണ്. 100 മീറ്റര് റെയ്സില് പങ്കെടുക്കുന്നതുപോലെ മലയെല്ലാം അവര് ഓടി കീഴടക്കുകയാണ്. ഞങ്ങള് പിന്നാലെ ഒച്ചിഴയുന്നപോലെ വലിഞ്ഞും ഇഴഞ്ഞുമെല്ലാം പിച്ചവെച്ച് നടക്കുന്നു. ഒരു നൂറുമീറ്റര് പിന്നിട്ടപ്പോഴേക്കും ക്ഷീണം മേലാസകലം പടര്‍ന്നുകയറിയിരിക്കുന്നു. ഇനിയും കിലോമീറ്ററുകള് നടക്കാനുണ്ട്. ക്ഷീണം മാറാന് രാജു ഒരു കിടിലന് വിദ്യ പറഞ്ഞുതന്നു. ഒരേ വേഗത്തില് നടക്കുക, ഒപ്പം മൂക്കിലൂടെ ശ്വാസമെടുത്ത് വായിലൂടെ പുറത്തുവിടുക. ഈ ട്രിക്ക് പ്രാവര്‍ത്തികമാക്കിയതോടെ വിദേശികള്‍ക്കൊപ്പം ഞങ്ങളുമെത്തി. കോനനും ക്ലോയും പ്രണയികളാണ്. കോനന് ഒന്നാന്തരമൊരു അഭ്യാസിയാണ്. അദ്ദേഹം ബ്രസീലിയന് മാര്‍ഷ്യല് ആര്‍ട്ടായ കാപ്പോറിയ പഠിപ്പിക്കുന്നു. അതിന്റ ഭാഗമായി ഇന്ത്യയിലെത്തിയതാണ്. എന്നാല് പരിശീലനത്തിനിടെ കാലൊന്ന് തെന്നി ചെറിയ ചതവുപറ്റി. അതുംകൊണ്ടാണ് ആശാന് കാട്ടിലൂടെ പറക്കുന്നത്. ജെയിംസും കെയ്റ്റും സുഹൃത്തുക്കളാണ്. അവരാദ്യമായാണ് കേരളത്തിലെത്തുന്നത്. ബ്രഹ്മഗിരി ട്രെക്കിങ് ഏറെ ആസ്വദിക്കുന്നതും അവര് തന്നെ. സെല്‍ഫികളും മികച്ച പ്രകൃതിദൃശ്യങ്ങളും പകര്‍ത്തി ട്രെക്കിങ് പുരോഗമിക്കുകയാണ്.\nമാനം തെളിഞ്ഞെങ്കിലും നിത്യഹരിതവനത്തില് സൂര്യരശ്മി അപൂര്‍വമായേ കടക്കുന്നുള്ളൂ. അതിനിടയില് ഓ മൈ ഗോഡ് ലീച്ചസ് എന്നും പറഞ്ഞ് കേറ്റ് നിലവിളിച്ചു. അവരുടെ കാലില് പത്തിരുപത് അട്ടകള് മതിമറന്ന് ചോരകുടിച്ച് ചീര്‍ത്തിരിക്കുന്നു. കെയ്റ്റ് ശരിക്കുമൊരു ഓര്‍മപ്പെടുത്തലായിരുന്നു. എല്ലാവരും കൈയും കാലുമെല്ലാം പരിശോധിച്ചു. എല്ലാവരുടെയും ഷൂസിനുള്ളില് അട്ട പെരുകിക്കിടക്കുന്നു. അല്‍പ്പം പുകയില തായോ എന്നും പറഞ്ഞ് കരയുകയല്ലാതെ വേറെ ഒരു നിവൃത്തിയുമില്ല. രാജു ഇതൊക്കെയെന്ത് എന്ന ലാഘവത്തോടെ എല്ലാ അട്ടകളെയും എടുത്തുകളഞ്ഞ് എല്ലാവരുടെയും കാലില് പുകയില വെള്ളത്തിലിട്ട് പിഴിഞ്ഞ് ആ നീര് ഒഴിച്ചു. ശേഷിച്ച അട്ടകളും പമ്പ കടന്നു. കൈയിലുള്ള വെള്ളമെല്ലാം തീരാറായി. എന്ത് ചെയ്യുമെന്ന് കരുതിയിരിക്കുമ്പോഴാണ് കാട്ടിന് നടുവിലൂടെ പൈപ്പ് പോകുന്നത് കണ്ടത്. അത് കുടിവെള്ളമാണ്. മലമുകളില് നിന്നുള്ള, മനുഷ്യന് സ്പര്‍ശിക്കാത്ത തെളിനീരാണത്. പലയിടങ്ങളിലും പൈപ്പ് പൊട്ടിക്കിടക്കുന്നുണ്ട്. ഇത്രയും ശുദ്ധമായ ജലം മുന്നിലുള്ളപ്പോള് കുപ്പിവെള്ളം തപ്പി നടക്കണ്ട ആവശ്യമില്ലല്ലോ. ഗോപന് ചേട്ടനും ജോര്‍ജ് ചേട്ടനും കുപ്പിയില് ആവശ്യത്തിന് വെള്ളം നിറച്ചു. അപ്പോഴാണ് ആ ജലത്തിന്റെ മറ്റൊരു പ്രത്യേകത രാജു പറയുന്നത്. തിരുനെല്ലി ക്ഷേത്രത്തിലുപയോഗിക്കുന്ന വെള്ളം മുഴുവന് ഈ മലമുകളില്‍നിന്ന് വരുന്നതാണത്രേ.\nഓരോ ചുവട് വെയ്ക്കുമ്പോഴും ആകാശത്തോട് അടുക്കുകയാണ്. ഒപ്പം ഇളം തണുപ്പും പൊതിയുന്നുണ്ട്. നിത്യഹരിതവനം കടന്നാല് നേരെയെത്തുക വലിയൊരു വ്യൂടവറിന്റെ അടുത്താണ്. അതിനടുത്തായി ഫോറസ്റ്റ് ജീവനക്കാര്‍ക്ക് താമസിക്കാനായുള്ള റൂമും കാണാം. അടച്ചിട്ടിരിക്കുന്ന റൂമിന്റെ ഉമ്മറത്ത് ക്ഷീണത്തിന്റെ ഭാണ്ഡമഴിച്ചുവെച്ച് മലര്‍ന്നുകിടന്നു. അപ്പോള് സൂര്യരശ്മിയില് വ്യൂ ടവര് തിളങ്ങുന്നുണ്ടായിരുന്നു. ആ തിളക്കത്തിന്റെ മാറ്ററിയാന് വ്യൂടവറിന്റെ തലപ്പത്തേക്ക് വലിഞ്ഞുകയറി. താഴെനിന്ന് കാണുന്നപോലെയല്ല മുകളിലേക്ക് കയറുമ്പോള്. ഉയരം കൂടുന്തോറും ചായയ്ക്ക് കടുപ്പം കൂടുമെന്ന് പറയുന്നതുപോലെ ഓരോ പടി പിന്നിടുമ്പോള് ആകാംക്ഷയുടെയും പേടിയുടെയും കടുപ്പവും കൂടുന്നു. കാറ്റ് ചുറ്റിലും മൂളിപ്പാട്ടുംപാടി ഒഴുകിയകലുന്നു. സൂര്യപ്രകാശത്തിന്റെ തനിനിറം അപ്പോഴാണ് പുറത്തുവന്നത്. കനത്ത വെയില് ചുറ്റിലും പരക്കുന്നു. എന്നാലും അതിലും ഒരു സുഖം. ബ്രഹ്മഗിരി ട്രെക്കിങ് നടത്തുന്ന മിക്കവരും ഈ വ്യൂടവറിനടുത്തെത്തി കാഴ്ചകള് കണ്ട് മടങ്ങാറാണ് പതിവ്. എന്നാല് അത് യാത്രയുടെ പൂര്‍ണത നല്‍കില്ല. നിത്യഹരിത വനങ്ങളും ചോലകളും കഴിഞ്ഞ് ഇനി താണ്ടാനുള്ളത് പുല്‍മേടുകളാണ്. അവകൂടി പൂര്‍ത്തിയാക്കിയാലേ ബ്രഹ്മഗിരിയുടെ ശൃംഗത്തിലെത്താന് സാധിക്കൂ.\nനമ്മള് നാട്ടുകാര് ക്ഷീണംകൊണ്ട് ചക്രശ്വാസം വലിക്കാന് തുടങ്ങിയെങ്കിലും ജയിംസും കൂട്ടരും ഹൈ എനര്‍ജിയിലാണ്. 'കമോണ് എവരിബഡി ലെറ്റ്സ് ഗോ' എന്നു കെയ്റ്റ് ഉച്ചത്തില് അലറിക്കൊണ്ട് പുല്‍മേട് കീഴടക്കിത്തുടങ്ങി. നീരുറവയില്‍നിന്നും ആവശ്യത്തിന് വെള്ളം ശേഖരിക്കണമെന്ന് രാജു ഓര്‍മിപ്പിച്ചു. ഇവിടുന്നങ്ങോട്ട് വെള്ളം ലഭിക്കില്ല. കൂടെ ഒരു നല്ല കാര്യവും പറഞ്ഞു. അട്ടകടിയുമില്ല. അത് കലക്കി. തിരുനെല്ലിയപ്പനെ ധ്യാനിച്ച് മല കയറി. പുല്ല് വകഞ്ഞുമാറ്റിയും പാറക്കൂട്ടത്തെ അള്ളിപ്പിടിച്ചും ട്രെക്കിങ് പുരോഗമിക്കുകയാണ്. പെട്ടെന്ന് ശബ്ദമുണ്ടാക്കരുത് എന്ന് രാജു ആംഗ്യഭാഷയിലൂടെ കാണിച്ചു. കുറച്ചകലെയായി കാട്ടാനക്കൂട്ടം ഭക്ഷണം തേടിയുള്ള യാത്രയിലാണ്. അവ ഞങ്ങളെ കണ്ട് വിശറിപോലുള്ള ചെവിയാട്ടി വീണ്ടും തീറ്റിയിലേര്‍പ്പെട്ടു. അവരുടെ കൂട്ടത്തില് ഒരു കുഞ്ഞനുണ്ട്. അവന് ഓടിനടന്ന് കുറുമ്പുകാണിച്ച് നടക്കുകയാണ്. കൊച്ചുകൊമ്പനാണെങ്കിലും വമ്പനാണവന്. അവന്റെ കുസൃതിയും കണ്ട് യാത്ര തുടര്‍ന്നു. പിന്നാലെ ഒരു ചെണ്ടമേളത്തിന്റെ സ്വരം കര്‍ണപടങ്ങളില് അലയടിച്ചുതുടങ്ങി. കാട്ടിലെവിടെയാചെണ്ടമേളം? ജോര്‍ജ് ചേട്ടന് ഉറക്കെ ചിരിച്ചുകൊണ്ട് പറഞ്ഞു. അത് മറ്റെവിടെനിന്നുമല്ല, തിരുനെല്ലി ക്ഷേത്രത്തില്‍നിന്നാണ്. അങ്ങുദൂരെ ഒരു പൊട്ടുപോലെ തിരുനെല്ലിക്ഷേത്രം കാണാം. അവിടെനിന്നും എങ്ങനെയാണ് ചെണ്ടമേളത്തിന്റെ ശബ്ദം ഈ മലമുകളിലെത്തിയത്? അത്ഭുതത്തോടെ കാതോര്‍ത്തു. ശബ്ദത്തിന്റെ പ്രവേഗവും വേഗവും എന്താണെന്ന് തിരുനെല്ലിയപ്പന് കാണിച്ചുതന്നു.\nപുല്‍മേടുകളിലെ ഒരു മല താണ്ടി. ഇനി മൂന്നെണ്ണം ബാക്കിയുണ്ട്. ട്രെക്കിങ് ഇഷ്ടപ്പെടുന്ന നല്ല എനര്‍ജിയുള്ള യാത്രികര് മാത്രം ഈ വഴി വന്നാല് മതി. അല്ലെങ്കില് വില കൊടുക്കേണ്ടിവരും. വലിയ വില! ഒടുവില് ട്രെക്കിങ് എങ്ങനെയൊക്കെയോ പൂര്‍ത്തിയാക്കി. സമയം നോക്കി. ഏതാണ്ട്3മണി. രാവിലെ 9ന് തുടങ്ങിയ യാത്രയാണ്. ബ്രഹ്മഗിരിമലയുടെ മുകളില് നിന്നാല് ഒരുവശത്ത് കേരളവും മറുവശത്ത് കര്‍ണാടകയും മാടിവിളിക്കും. വീണ്ടും മുന്നോട്ട് നടന്നാല് പക്ഷിപാതാളവും കടന്ന് കൂര്‍ഗിലാണ് എത്തുക. ആ യാത്ര ഇപ്പോള് നിരോധിച്ചിരിക്കുന്നതിനാല് ബ്രഹ്മഗിരിയുടെ മുകളില് ഇരുകൈയും നിവര്‍ത്തി കാറ്റിലലിഞ്ഞ് നിന്നു. ഇത്രയും ശുദ്ധമായ വായു ഭൂമിയിലുണ്ട്. എല്ലാം മനുഷ്യന് നാശോന്മുഖമാക്കിയിട്ടില്ല. ആയോധനകലാ വിദഗ്ധനായ കോനന് ബ്രഹ്മഗിരിയുടെ ഉച്ചിയില്‍നിന്നും ഒരു കിടിലന് മറിച്ചിലങ്ങ് മറിഞ്ഞു. എന്നാ ഒരു എനര്‍ജിയാ! മനുഷ്യനിവിടെ എണീറ്റുനിക്കാന് മേല- വീണ്ടും ജോര്‍ജ് ചേട്ടന്റെ കമന്റ്. ബ്രഹ്മഗിരിയുടെ ഉയരത്തില് നില്‍ക്കുമ്പോള് ഭൂമി വെട്ടിപ്പിടിച്ചവന്റെ, സ്വര്‍ഗത്തിന്റെ പടിയില് നില്‍ക്കുന്നവന്റെ ആഹ്ലാദമായിരുന്നു മനസ്സില്. അധികനേരം അവിടെ നിന്നാല് തിരിച്ചിറങ്ങുമ്പോള് നേരം ഇരുട്ടുമെന്ന് രാജു പറഞ്ഞതോടെ ബ്രഹ്മഗിരിയുടെ ശിരസ്സില്‍നിന്നും കാല്‍പ്പാദത്തിലേക്ക് പതിയെ നടന്നിറങ്ങിത്തുടങ്ങി. ഞങ്ങള് അവസാന ട്രെക്കിങ് ബാച്ച് ആയതിനാല് ആരെയും വഴിയില് കണ്ടതുമില്ല. കയറാന്6മണിക്കൂര് എടുത്തെങ്കിലും തിരിച്ചിറങ്ങാന്2മണിക്കൂറേ വേണ്ടിവന്നുള്ളൂ.\nഒടുവില് അഞ്ചരയോടെ തിരിച്ച് സ്റ്റാര്‍ട്ടിങ് പോയന്റിലെത്തി. കോനനും സംഘവും വിടര്‍ന്ന പുഞ്ചിരി സമ്മാനിച്ചാണ് പിരിഞ്ഞത്. രാജു ഇനിയുമൊരങ്കത്തിന് ബാല്യമുണ്ട് എന്നുംപറഞ്ഞ് ഒരേ നില്‍പ്പാണ്. നമിച്ചു അണ്ണാ എന്നുപറഞ്ഞ് രാജുവിനെ കെട്ടിപ്പിടിച്ച് ബ്രഹ്മഗിരി ട്രെക്കിങ് വിജയകരമായി പൂര്‍ത്തീകരിച്ചു. ഇനിയൊന്ന് വിശ്രമിക്കണം. നേരെ പഗ്മാര്‍ക്സ് റിസോര്‍ട്ടിലേക്ക്. നന്നായി വിശക്കുന്നുണ്ട്. രാവിലെ മാര്‍ക്ക് ചെയ്തുവെച്ച ഉണ്ണിയപ്പക്കടയാണ് ലക്ഷ്യം. ദിവസേന നൂറുകണക്കിന് ഉണ്ണിയപ്പങ്ങളാണ് അവിടെ വിറ്റഴിക്കുന്നത്. പഴയകാല ചായക്കടകളെ അനുസ്മരിപ്പിക്കുംവിധമാണ് ഉണ്ണിയപ്പക്കട. ഓലമേഞ്ഞ കട. മരത്തിന്റെ ബെഞ്ചും ഡെസ്‌കും. അകത്തേക്ക് കയറിയപ്പോള് നല്ല തണുപ്പ്. ഒരു ചെറിയ ഓലക്കൊട്ടയിലാണ് ഉണ്ണിയപ്പം നല്‍കുന്നത്. രണ്ട് കൊട്ട ആവശ്യപ്പെട്ടു. ആവിപറക്കുന്ന ഉണ്ണിയപ്പം മുന്നിലെത്തി. ഒരെണ്ണമെടുത്ത് വായിലിട്ടു. എല്ലാഭാഗത്തും ഒരേ മധുരം, ഒരേ നിറം, ഒരേ ഗുണം. വെറുതെയല്ല ഈ കട ഇത്ര പ്രശസ്തമായത്. കുറച്ച് ഉണ്ണിയപ്പം പാഴ്‌സലാക്കുകയും ചെയ്തു. ഉണ്ണിയപ്പത്തിന്റെ സ്വാദ് മനസ്സില് താലോലിച്ച് നേരെ റിസോര്‍ട്ടിലേക്ക്.\nകാടിന് നടുവിലായതുകൊണ്ട് പെട്ടെന്ന് ഇരുട്ടിലായി റിസോര്‍ട്ട്. സന്ദര്‍ശകര്‍ക്ക് ആസ്വദിക്കാന് ചെറിയ പാര്‍ക്കും സിപ് ലൈനുമെല്ലാം പഗ്മാര്‍ക്സിലുണ്ട്. അതെല്ലാം ചുറ്റിക്കറങ്ങിക്കണ്ട് മുറിയിലെത്തി ഒരു കുളി പാസാക്കി. രാത്രി ക്യാമ്പ് ഫയറിന് തയ്യാറെടുക്കുകയാണ് ഏവരും. തണുപ്പിനെ പ്രതിരോധിക്കാന് ഇതിലുംമികച്ച മറ്റൊരു ഓപ്ഷനുണ്ടോ?\nക്യാമ്പ് ഫയറിനുപിന്നാലെ നല്ല നാടന് ഭക്ഷണം തീന്‍മേശയിലെത്തി. റിസോര്‍ട്ടിനടുത്തുള്ള ഒരു വീട്ടില്‍നിന്നുമാണ് ഭക്ഷണം എത്തിച്ചിരിക്കുന്നത്. റിസോര്‍ട്ടില് ഭക്ഷണം പാകം ചെയ്യാറില്ല. അടുത്തുള്ള വീട്ടുകാര്‍ക്ക് വരുമാനമായിക്കോട്ടെ എന്നുകരുതിയാണ് ഈയൊരുകാര്യം ഗോപന്‍ചേട്ടന് പ്ലാന്‍ചെയ്തത്. തനി നാടന് രുചി. ചോറും സാമ്പാറും അവിയലും തോരനും ചപ്പാത്തിയും ചിക്കന് കറിയും സാലഡുമൊക്കെയുണ്ട്. കൂട്ടത്തില് ഞെട്ടിച്ചത് കണ്ണിമാങ്ങാ അച്ചാറാണ്. എന്തൊരു രുചിയാണതിന്. ഇനിയൊന്നുറങ്ങണം. കൂട്ടിന് ബ്രഹ്മഗിരി നല്‍കിയ ഓര്‍മകളുണ്ടല്ലോ..\nThe trekking to Brahmagiri hills is one of the most popular trekking experiences in Wayanad. It takes more than3hours intense Trekking to reach the top of Brahmagiri. Trekking begins from the Forest department camp shed at Thirunelly and is 10 kms long walking. You'd be exhausted by the steep climb, but the gurgle of streams comes at regular intervals to warm you up.\nBy Road: Mananthavady is the nearest town and frequent buses are available from there.\nBy Rail: 108 km from Thalassery Railway Station and 130 km from Kozhikode Railway Station\nBy Air: 95 Km from Kannur International Airport\nTiming: 07.30 am, 08.00 am, 8.30 am, 09.00 am. Entry will be allowed till 10.00 am\nHolidays: Monday and Friday\nSights Around: Pakshipathalam Bird Sanctuary, Iruppu Falls, Kuruva Dweep, Banasurasagar Dam, Tholpetty Wildlife Sanctuary, Pazhassi Kudeeram,\nContact: DFO, North Wayanad Ph-04935-240233\nStay: Pugmark Resort, Kattikkulam, Ph-+91 4935 250250, +91 94475 46386\nContent Highlights: Brahmagiri Peak Trekking, Wayanad Tourism, Kerala Tourism, Mathrubhumi Yathra


RT: ഉരുണ്ടു നീങ്ങുന്ന ആനവണ്ടി ക്ലച്ച് പിടിക്കാന് ഇതാ ചില നിര്‍ദേശങ്ങള് / അസ്‌ലം മാവില\nഉരുണ്ടു നീങ്ങുന്ന ആനവണ്ടി ക്ലച്ച് പിടിക്കാന് ഇതാ ചില നിര്‍ദേശങ്ങള് / അസ്‌ലം മാവില\nഉരുണ്ടു നീങ്ങുന്ന ആനവണ്ടി ക്ലച്ച് പിടിക്കാന് ഇതാ ചില നിര്‍ദേശങ്ങള്\nകേരളത്തില് ആയിരക്കണക്കിന് സ്വകാര്യ ബസുകളുണ്ട്. കേരളത്തിന് പുറത്തും അതിന്റെ നൂറുമടങ്ങുണ്ടാകും. ഒരിടത്തും ഒരു പണിക്കാരനും ശമ്പളം തന്നില്ലെന്ന് പരാതി പറഞ്ഞു പണിമുടക്കിയതായി കേട്ടു കേള്‍വിയില്ല. പണി മുടങ്ങിയതായി വാര്‍ത്തയുമില്ല. അവര് പണിമുടക്കിയിട്ടുണ്ട്, കിളിക്ക് അടികിട്ടിയാല്, കണ്ടക്ടറെ യാത്രക്കാരാരെങ്കിലും കൊങ്ങയ്ക്ക് പിടിച്ചു പൂശിയാല്, അനാവശ്യമായി അവരെ ദേഹോപദ്രവം ഏല്‍പ്പിച്ചാല്...\nനമ്മുടെ സര്‍ക്കാര് ബസ് ഡ്രൈവര്‍മാര്‍ക്കെന്താണ് പ്രശ്‌നം? അവര്‍ക്ക് ശമ്പളം കിട്ടാത്തതിന്റെ റൂട്ട്‌കോസ് (മൂലകാരണം) എന്താണ്? കിടപ്പാടം മൊത്തം പണയം വെച്ചിട്ടും എന്തുകൊണ്ടാണ് ആ ഡിപ്പാര്‍ട്‌മെന്റ് പിന്നെയും പിന്നെയും പിറകോട്ടു തന്നെ പോകുന്നത്?\nഅതിന്റെ കാരണം ആ വകുപ്പ് നടത്തുന്നവര് തന്നെ ആലോചിക്കണം. തറവാട്ടില് മാസാമാസം കഞ്ഞികുടി മുട്ടാന് കാരണമെന്തെന്ന് കാരണവന്മാരും കെട്ട്യോളും കുട്ടികളുമാണ് ഒരു പുനരാലോചനയ്ക്ക് വിധേയമാക്കേണ്ടത്, നാട്ടുകാരല്ല. 68 ഡിപ്പോയും പണയം വെച്ചിട്ടു പോലും കുളിര് വരാത്ത ജീവനക്കാരുണ്ടെങ്കില് വണ്ടിക്കല്ല ആദ്യം തകരാറു തീര്‍ക്കേണ്ടത്, അത് പിന്നെയുമാകാം, ആ ഡിപ്പാര്‍ട്‌മെന്റില് ടൈംഷീറ്റില് ഒപ്പിടുന്ന മുഴുവന് ജീവനക്കാര്‍ക്കുമാണ്. ഇല്ലെങ്കില് ബാക്കിയുള്ള 25 എണ്ണം കൂടി പണയം വെച്ച് ഡിപ്പോ മൊത്തം പണ്ടാരമടക്കും. (ഈ 25ല് തന്നെ അഞ്ചു എണ്ണം വര്‍ക്ക് ഷോപ്പുകളാണ്, അത് പണയപ്പെടില്ല. ബാക്കി ഇരുപതെണ്ണത്തിന് ആധാരവും പട്ടയവും ഇല്ല. ഇത് രണ്ടുമില്ലെങ്കില് ബാങ്കുകള് പോകട്ടെ, നാട്ടിന്‍പ്രദേശത്ത് ഗുണ്ടകളെ വെച്ച് നടത്തുന്ന വട്ടിപ്പലിശക്കാരന് പാണ്ടി അരശു പോലും ഒരു നയാപൈസ മണപ്പിക്കാന് തരത്തുമില്ല).\nഒരു പൗരനെന്ന നിലയില് എന്റെ അഭ്യര്‍ത്ഥന ബാക്കിയുള്ള 20 ഡിപ്പോകള്‍ക്ക് ഒരു കാരണവശാലും സര്‍ക്കാര് പട്ടയം കൊടുക്കരുത്. (സംഭവം ഫ്‌ളാഷായത് കൊണ്ട് ഈ പേരും പറഞ്ഞു ഉടനെ ഒരു സമരത്തിന് സ്‌കോപ്പുമുണ്ട്). ഇനിയും ഒരുപാട് തലമുറ വരാനുണ്ട്, കെഎസ്ആര്‍ടിസിയില് അവര്‍ക്കൊക്കെ കിളി, കണ്ടക്ടര്, ഡ്രൈവര്, ആപ്പീസര്, തേപ്പ്, തൂപ്പ് ജോലിക്കൊക്കെ അപേക്ഷിക്കാനുമുണ്ട്. അത് കൊണ്ട് പട്ടയമില്ലാത്ത 20 ഡിപ്പോകള് അങ്ങിനെത്തന്നെയിരിക്കട്ടെ.\nഒരു കണക്കു കണ്ടിട്ട് ഉണ്ടായ ഷോക്ക് ഇത് വരെ മാറിയിട്ടില്ല. ഈ സ്ഥാപനത്തില് മൊത്തം ജോലിക്കാര് 44,750, പെന്‍ഷന് പറ്റി അതിന്റെ സുഖത്തില് കഴിയുന്നവര് 38,000. എന്ന് വെച്ചാല് നിലവില് പണിയെടുക്കുന്ന പത്ത് പേര്‍ക്ക് ശമ്പളം കൊടുക്കുമ്പോള് തന്നെ പണിവിട്ട 8 പേര്‍ക്ക് വേറെയും പണം കണ്ടത്തെണം. അങ്ങിനെയാണ് വായ്പ വാങ്ങാന് തുടങ്ങുന്നത്. ഒരു സുന്ദരന് നാടാര് ട്രാന്‍സ്‌പോര്‍ട്ട് മന്ത്രിയായപ്പോള് ആ പാവത്തിനെ വളച്ചെടുത്തു ധൃതിയില് പാസാക്കി എടുത്തതാണ് പോലും അന്നത്തെ പെന്‍ഷന് പദ്ധതി. അതില് തന്നെ ഒരുപാട് അപാകത ഉണ്ടത്രെ.\nകെഎസ്ആര്‍ടിസിക്ക് വായ്പ കൊടുക്കാന് മാത്രമായി വേറൊരു കോര്‍പ്പറേഷനും നാട്ടുകാരുടെ ചിലവില് തുടങ്ങി ഫിക്‌സഡ് ഡെപ്പോസിറ്റ് വാങ്ങി ഒരു കെടിഡിഎഫ്‌സി. ഇവരാണെങ്കില് അതിലും വലിയ കട്ട വിറ്റാണ്, തോന്നിയപോലെ പലിശ എഴുതിയാണ് ''ആനവണ്ടി''ക്ക് വായ്പ കൊടുക്കുന്നത്. പതിനാറ് ശതമാനം വരെ പലിശക്ക് പണം കൊടുത്തുവെന്നാണ് കേള്‍ക്കുന്നത്. അങ്ങിനെ വര്‍ഷാവര്‍ഷത്തെ കണക്കില് ''മാത്രം'' കെടിഡിഎഫ്‌സി നല്ല ലാഭത്തിലും കെഎസ്ആര്‍ടിസി പലിശക്കടത്തില് കുത്തു പാളയെടുത്തും!\nനാലുമാസമായി ശമ്പളം കിട്ടാതെ കഴിയുന്നവര് തൊട്ടടുത്ത പലചരക്ക് കടയില് പോയി സാധനങ്ങള് കടമായി വാങ്ങുമ്പോള് പറ്റുബുക്കില് കടമുതലാളി എത്ര എഴുതി എന്ന് ആ പാവങ്ങളാരും നോക്കാറില്ല. അത്‌പോലെ വായ്പ വാങ്ങാന് പോയ കെഎസ്ആര്‍ടിസിക്കാര് 'ഇക്കുറി പലിശപ്പണം കൂടിയുട്ടുണ്ടല്ലോ, ഇത് ശരിയല്ലല്ലോ, ഞങ്ങള് മുകളില് റിപ്പോര്‍ട്ട് ചെയ്യും' എന്ന് ചോദിക്കാറും പറയാറുമുണ്ടാകില്ല, തിരിച്ചു കൊടുക്കുന്നുണ്ടെങ്കിലല്ലേ അതൊക്കെ ചോദിക്കേണ്ടൂ എന്ന് അവര് കരുതിക്കാണും.\nനഷ്ടത്തില് ഓടുന്ന ഈ ഡിപ്പാര്‍ട്ടമെന്റ് നന്നാക്കാന് ഏതായാലും സര്‍ക്കാരും മന്ത്രിയും പുതിയ എംഡിയും ഒരു ശ്രമം നടത്തുമല്ലോ. അക്കൂട്ടത്തില് ഒരു സാധാരണക്കാരന്റെ മനസ്സില് തോന്നുന്ന ചില നിര്‍ദ്ദേശങ്ങള് ബന്ധപ്പെട്ടവരുടെ ശ്രദ്ധയിലേക്കും വായനക്കാരുടെ മുന്നിലേക്കും കുറിക്കട്ടെ.\n1. അതത് ജില്ലയിലെയോ താലൂക്കിലെയോ സ്വകാര്യ ബസ് ജീവനക്കാരെയും അതിന്റെ മുതലാളിമാരെയും കെഎസ്ആര്‍ടിസിക്കാര് കാണണം. എങ്ങിനെയാണ് അവര് ശമ്പള വകയില് വരുമാനം ബാക്കിയാക്കുന്നതെന്ന് അറിയണം. എന്തായാലും കിടപ്പാടം പണയം വെച്ചായിരിക്കില്ല വട്ടചിലവിനും വണ്ടിചെലവിനും അവര് സോഴ്‌സ് കണ്ടെത്തുന്നത്. ഒരു സ്വകാര്യ ബസ് മുതലാളി ട്വീറ്റ് ചെയ്തത് ഇങ്ങനെ ''എന്റെ ബസിന് നാല് ജീവനക്കാര്. ഡ്രൈവര്, കണ്ടക്ടര്, കിളി, കിക്കിളി. അവര്‍ക്ക് നാലുപേര്‍ക്കും ഞാന് കൊടുക്കുന്ന ശമ്പളം 95,000 രൂപ. കെ എസ്ആര്‍ടിസിക്കാരന്റെ വണ്ടിയില് പുറത്തു നിന്നുള്ള ഒരാള് കാണുന്നത്2പണിക്കാര്. അവരുടെ ശമ്പളം+പെന്‍ഷന് ഇനത്തില് രണ്ടര ലക്ഷം രൂപ.''\n2. 13 മണിക്കൂര് തുടര്‍ച്ചയായി ജോലി ചെയ്താല് ഡബിള് ഡ്യൂട്ടി എന്ന വിചിത്ര സമ്പ്രദായം പിന്‍വലിപ്പിക്കാന് ആനവണ്ടിയുടെ ഉപ്പും ചോറും തിന്നുന്നവര് സര്‍ക്കാരില് സമ്മര്‍ദം ചെലുത്തിയേ തീരൂ. പകരം യാത്രക്കാരൊന്നിനു ഇത്ര ശതമാനം കമ്മീഷന് ജീവനക്കാര്‍ക്ക് നല്‍കുക. എങ്കിലേ അവര്‍ക്കും ഒരു താല്‍പര്യമുണ്ടാകൂ. ഇല്ലെങ്കില് ചന്ദ്രഗിരി പാലത്തില് കൂടി ഒന്നിന്റെ പിന്നാലെ മറ്റൊന്ന് എന്ന കണക്കെ ഇങ്ങനെ നേരവും കാലവുമില്ലാതെ ഓടുന്ന അവസ്ഥ നിലനില്‍ക്കുകയേയുള്ളൂ. ഒരു എക്‌സെല് ഷീറ്റില് ചില ഫോര്‍മുലകള് ചേര്‍ത്താല് തീരുന്ന പ്രശനങ്ങളാണ് കമ്മീഷന് കണക്കൊക്കെ.\n3. മിക്ക സ്ഥലങ്ങളിലും കെഎസ്ആര്‍ടിസിക്ക് സ്വന്തമായ ബസ് സ്റ്റാന്‍ഡുകളുണ്ട്. അവ എങ്ങിനെ കൂടുതല് കൊമേഴ്‌സ്യലാക്കാമെന്ന് ഉന്നതര് ആലോചിക്കണം. ജനങ്ങള് ആകര്‍ഷിക്കാന് അവര് ഇഷ്ടപ്പെടുന്ന വിഭവങ്ങള് ആണ് അവിടെയുള്ള ഷോപ്പിംഗ് കോംപ്ലക്‌സുകളില് ഒരുക്കേണ്ടത്. ഗുജ്‌ലി കടയും മുറുക്കാന് കടയും പിന്നെ ഒയഞ്ഞ ഉഡുപ്പി റെസ്‌റ്റോറെന്റും തുറന്നാല് ഇക്കാലത്തു ആരാണ് അവിടെ അടുക്കുക? ഇടക്കിടക്ക് ബമ്പര് സമ്മാനങ്ങളൊക്കെ വെച്ച് വ്യാപാരത്തിന് കൊഴുപ്പ് കൂട്ടാമല്ലോ.\nവേറെയും ചില നിര്‍ദേശങ്ങള് അനുബന്ധമായി ചുവടെ\n1. ആനവണ്ടിക്കകത്തു തീരെ വൃത്തിയില്ല എന്ന് ഒരു പറച്ചിലുണ്ട്. സ്വകാര്യ ബസിലെ ഡ്രൈവറും കണ്ടക്ടറും കിളിയും എങ്ങിനെയാണ് രാത്രി കഴുകി വൃത്തിയാക്കുന്നത് അത്‌പോലെ നിങ്ങള്‍ക്കും ചെയ്യാമല്ലോ. അവനവന്റെ കുടുംബം നിലനിര്‍ത്തുന്ന ജീവിയാണ് എന്ന പരിഗണന ഇതിന് നല്‍കണം.\n2. അഞ്ഞൂറ് രൂപയുടെ ചില്ലറ (നോട്ടായും കോയിനായും) രാവിലെ തന്നെ കണ്ടക്ടര്‍മാര് ബാഗില് നിര്‍ബന്ധമായും വെക്കണം. ഒരത്യാവശ്യത്തിനു അതിരാവിലെ ഈ ആനവണ്ടിയില് കയറിയാല് ബസ്സിനകത്തു കാണുന്ന പ്രധാന ഇഷ്യൂ ചില്ലറ ഇല്ലാത്തതിന്റെ പേരില് കസ്റ്റമറോടു കണ്ടക്ടര് തല്ലുകൂടുന്നതാണ്. അടുത്ത ദിവസത്തേക്കുള്ള 500 രൂപയുടെ ചില്ലറ ബാക്കിവെച്ചുള്ള അക്കൗണ്ട് ക്ലോസിംഗ് മതി എല്ലാ ദിവസവും ഡ്യൂട്ടി തീരുമ്പോള്.\n3. ബസ്സിന്റെ ഏറ്റവും പിന്നിലായി ഇടതു വശത്തെ നിരയില് ഒരു സീറ്റ് കണ്ടക്ടര്‍ക്ക് റിസര്‍വ്വ് ചെയ്തിട്ടുണ്ട്. അത് ഒഴിവാക്കണം. ആ സീറ്റില് തന്നെ നീങ്ങി നിരങ്ങി ഇരിക്കുകയുള്ളൂ എന്ന വാശി കണ്ടക്ടര്‍മാര് ചിലപ്പോഴൊക്കെ കാണിക്കാറുണ്ട്. സീറ്റുണ്ടെങ്കില് എവിടെയും ഇരിക്കാമല്ലോ. പ്രൈവറ്റ് ബസിലിമ്മാതിരി ഏര്‍പ്പാട് തന്നെയില്ല. ആ സീറ്റ് കൂടി സീനിയര് സിറ്റിസണിനു വിട്ടുകൊടുക്കുക.\n4. സാധാരണ ബസ് സ്‌റ്റോപ്പിന് പത്തു മീറ്റര് മുമ്പില് നിര്‍ത്തുക അല്ലെങ്കില് 15 മീറ്റര് പിറകില് നിര്‍ത്തുക എന്നത് കെഎസ്ആര്‍ടിസി ബസ് ഓപ്പറേഷനില് മാത്രം കാണുന്ന കീഴ് വഴക്കമാണ്. ആനവണ്ടിയുടെ ബ്രേയ്ക്കിന് വല്ല പ്രശ്‌നം ഉണ്ടെങ്കില് അത് തീര്‍ക്കണം. യാത്രക്കാര്‍ക്ക് ഇതെപ്പോഴും കണ്‍ഫ്യുഷനാണ്. കൈക്കുഞ്ഞുങ്ങളായും അല്ലാതെയും ഓടുന്ന സ്ത്രീകളാണ് പെട്ട് പോകുന്നത്. അല്ലെങ്കില് തന്നെ ബസ് യാത്രക്കാര് കുറഞ്ഞു കുറഞ്ഞു വരികയാണ്. 2010 ല് 32 ലക്ഷം യാത്രക്കാര് എന്നത് 2015 ആകുമ്പോഴേക്കും 28 ലക്ഷമായി കുറഞ്ഞു. ഇക്കൊല്ലം അത് 27ല് ഒതുങ്ങുമെന്നാണ് കേള്‍ക്കുന്നത്. ഇതും കൂടിയാകുമ്പോള് ആനവണ്ടിയില് കയറുന്നത് മാക്‌സിമം ഒഴിവാക്കും.\n5. ഒരു കിളി ഇല്ലാത്ത കാരണം പലപ്പോഴും ബസ് യാത്രക്കാര് അപകടത്തില് പെടാറുണ്ട്. മിക്ക ബസപകടങ്ങളിലും ആനവണ്ടി ഏന്തി വലിഞ്ഞുണ്ടാകും. കയറിയോ ഇല്ലയോ എന്നൊന്നും ഉറപ്പാക്കാതെ ആനവണ്ടിയുടെ ഒരു തലക്കല് നില്‍ക്കുന്ന കണ്ടക്ടര്‍ക്ക് നേരെ ചൊവ്വെ സിഗ്‌നല് നല്കാന് എന്തായാലും സാധിക്കില്ല. വണ്ടിയൊന്നിന് എട്ട് ജീവനക്കാര് ഉണ്ടെന്നാണ് കണക്ക്. മുകളില് നിന്ന് ഒരെണ്ണത്തെ കുറച്ചു ഏറ്റവും താഴെ ഒരു 'കിളി' പോസ്റ്റ് ഉണ്ടാക്കിയാല് തീരുന്ന പ്രശ്‌നമേയുള്ളൂ. പത്തില് തോറ്റ പിള്ളേര്‍ക്ക് അങ്ങിനെയും ഒരു ജോലി കിട്ടട്ടെ. തുടര്‍ച്ചയായുള്ള അപകടങ്ങള് മൂലം ഉണ്ടാകുന്ന നഷ്ടം കവര് ചെയ്യാനാണ് യാത്രാക്കൂലി ഇടക്കിടക്ക് വര്‍ദ്ധിപ്പിക്കുന്നതെന്ന പറച്ചില് പൊതുവെ ഉണ്ട്.\n6. ഏറ്റവും അവസാനം, ഈ വകുപ്പ് ബഹുമാനപ്പെട്ട മുഖ്യമന്ത്രി ഏറ്റെടുക്കണം. കത്തി തീരാറായ ഇലക്ട്രിസിറ്റി ഡിപ്പാര്‍ട്‌മെന്റിനെ പൗര്‍ണ്ണമി രാവാക്കിയ ഒരു മന്ത്രി ഉണ്ടെങ്കില് അത് ശ്രീ പിണറായി വിജയന് മാത്രമാണ്. അന്ന് അദ്ദേഹം കാണിച്ച മാന്ത്രിക സ്പര്‍ശം കെഎസ്ആര്‍ടിസി വകുപ്പിലുമുണ്ടായാല് ഈ പൊതുമേഖല സ്ഥാപനം മുന്നോട്ട് പോകും. എ കെ ശശീന്ദ്രന് വേറെ വകുപ്പ് കൊടുക്കാമല്ലോ.\nഎത്രകാലം ഈ ഡിപ്പാര്‍ട്‌മെന്റ് പണയം വെച്ച് ശമ്പളം കൊടുക്കും. ബാങ്കിന്റെ പരിസരത്തു പെട്ടിയും പ്രമാണവും പിടിച്ചു വല്ല ട്രാന്‍സ്‌പോര്‍ട്ട് ഉദ്യോഗസ്ഥനെ കണ്ടാല് ബാങ്കുകാര് ഇനി പൂവിട്ടു സ്വീകരിക്കുമോ? പണയപ്പെടുത്തുക എന്ന് പറഞ്ഞാല് അത് പിന്നീട് തിരിച്ചടക്കുക എന്ന് പരോക്ഷാര്‍ത്ഥമില്ലേ?\nഅത് കൊണ്ട് അടിമുടി മാറിയേ പറ്റൂ. തൊട്ടടുത്ത സംസ്ഥാനങ്ങളിലും ട്രാന്‍സ്‌പോര്‍ട്ട് കോര്‍പ്പറേഷനും വണ്ടിയും ഓട്ടവുമൊക്കെയുണ്ടല്ലോ. പുറം രാജ്യങ്ങളിലും ഇതേ പോലെ നിരത്തില് ബസുകള് ഓടുന്നുമുണ്ട്. ആരോഗ്യം, വിദ്യാഭ്യാസം, പ്രാഥമിക സൗകര്യങ്ങള് തുടങ്ങിയ ഒട്ടേറെ കാര്യങ്ങള് പഠിക്കാനും പകര്‍ത്താനും വിദേശങ്ങളില് നിന്നും സ്വദേശത്തു നിന്നും കേരളത്തിലേക്ക് ചില സംഘങ്ങള് വരാറില്ലേ? ''ബാക്കിയൊക്കെ ഞങ്ങള് ഓക്കേയാണ്. ആനവണ്ടി നടത്തിപ്പില് ക്ലച്ചു പിടിച്ചില്ല'' എന്നും പറഞ്ഞു നമുക്ക് അങ്ങോട്ടും ഒന്ന് രണ്ടു സംഘങ്ങളെ അയച്ചാല് എന്താ കുഴപ്പം? ഡിപ്പോ പണയം വെച്ചതൊന്നും പറയണ്ട, ബാക്കിയൊക്കെ പറയാമല്ലോ. പ്രായോഗികമെങ്കില് നമുക്കും നടപ്പിലാക്കാം.\nപണ്ട് സ്റ്റാലിന് പറഞ്ഞത് പോലെ (Death is the solution to all problems), കെഎസ്ആര്‍ടിസിയുടെ എല്ലാ പ്രശ്‌നങ്ങള്‍ക്കുമുള്ള പരിഹാരം അത് പൂട്ടിയിടലാണ് എന്നാകുന്നതിന് മുമ്പ് അധികൃതര് ഉണരട്ടെ.\nPosted by Sanshine at 21:55


Harish Vasudevan Sreedevi | ട്രിബ്യുണൽ തന്നെ സർക്കാർ പിരിച്ചുവിട്ടു; നിയമവും എടുത്തു കളഞ്ഞു; ക്രിമിനൽ കേസും സർക്കാറിനെക്കൊണ്ടു എഴുതി തള്ളിക്കാമെന്നു രാജേന്ദ്രനറിയാം; അതുകൊണ്ട് തൊട്ടടുത്തുള്ള ഭൂമി ഭാര്യയുടെ പേർക്ക് അവകാശം വാങ്ങിയിട്ടുണ്ട്; അത് നികത്താനും തുടങ്ങി: റാങ്ക് വാങ്ങിവരുന്ന ഐഎഎസുകാർക്കൊന്നും ഇത്രയും പ്രായോഗിക ജ്ഞാനമോ വിവരമോ ഉണ്ടാവില്ല; മൂന്നാറിലെ വിവാദത്തിൽ പ്രതികരണവുമായി ഹരീഷ് വാസുദേവൻ - MarunadanMalayali.com\nട്രിബ്യുണൽ തന്നെ സർക്കാർ പിരിച്ചുവിട്ടു; നിയമവും എടുത്തു കളഞ്ഞു; ക്രിമിനൽ കേസും സർക്കാറിനെക്കൊണ്ടു എഴുതി തള്ളിക്കാമെന്നു രാജേന്ദ്രനറിയാം; അതുകൊണ്ട് തൊട്ടടുത്തുള്ള ഭൂമി ഭാര്യയുടെ പേർക്ക് അവകാശം വാങ്ങിയിട്ടുണ്ട്; അത് നികത്താനും തുടങ്ങി: റാങ്ക് വാങ്ങിവരുന്ന ഐഎഎസുകാർക്കൊന്നും ഇത്രയും പ്രായോഗിക ജ്ഞാനമോ വിവരമോ ഉണ്ടാവില്ല; മൂന്നാറിലെ വിവാദത്തിൽ പ്രതികരണവുമായി ഹരീഷ് വാസുദേവൻ\nFebruary 11, 2019 | 01:28 PM IST | Permalink\nകൊച്ചി: മൂന്നാറിലെ പുതിയ വിവാദത്തിൽ എംഎൽഎ എസ് രാജേന്ദ്രനെതിരെ നിലപാടുമായി പൊതു പ്രവർത്തകൻ ഹരീഷ് വാസുദേവൻ. ഫെയ്‌സ് ബുക്ക് പോസ്റ്റിലൂടെയാണ് ഹരീഷിന്റെ നിലപാട് വിശദീകരിക്കൽ.\nഹരീഷിന്റെ ഫെയ്‌സ് ബുക്ക് പോസ്റ്റ് ഇങ്ങനെ\nKSEB ഭൂമി കയ്യേറിയ കേസിലെ പ്രതിയാണ് MLA എസ്.രാജേന്ദ്രൻ.\nമൂന്നാറിലെ ഭൂമികയ്യേറ്റങ്ങൾ നടത്തുന്നതിന് മാത്രമായി സർക്കാർ രൂപീകരിച്ച കോടതിയായ മൂന്നാർ ട്രിബ്യുണൽ തന്നെ കയ്യേറുകയും, ഉദ്യോഗസ്ഥരെ ആക്രമിക്കുകയും പരിക്കേല്പിക്കുകയും പൂട്ടിയിടുകയും കേസിന്റെ രേഖകൾ നശിപ്പിക്കുകയും ചെയ്ത കേസിൽ പ്രതിയാണ് MLA രാജേന്ദ്രൻ. FIR ന്റെ പ്രസക്ത ഭാഗം കാണൂ. ക്രൈം നമ്പർ 492/2018.\nമൂന്നാർ ട്രിബ്യുണൽ തന്നെ സർക്കാർ പിരിച്ചുവിട്ടു, നിയമവും എടുത്തു കളഞ്ഞു. വൈകാതെ ഈ ക്രിമിനൽ കേസും സർക്കാറിനെക്കൊണ്ടു എഴുതി തള്ളിക്കാമെന്നു രാജേന്ദ്രനറിയാം. അതുകൊണ്ട് തൊട്ടടുത്തുള്ള ഭൂമി ഭാര്യയുടെ പേർക്ക് അവകാശം വാങ്ങിയിട്ടുണ്ട്, അത് നികത്താനും തുടങ്ങി. (രേഖ കമന്റിലുണ്ട്)\nറാങ്ക് വാങ്ങിവരുന്ന IAS കാർക്കൊന്നും ഇത്രയും പ്രായോഗിക ജ്ഞാനമോ വിവരമോ ഉണ്ടാവില്ല എന്ന വസ്തുത ചില FB പോസ്റ്റുകളിൽ വരുന്നത് സത്യത്തിൽ ശരിയല്ലേ? അതിൽ തർക്കിക്കാൻ എന്തിരിക്കുന്നു?\nഇതിലും പ്രായോഗികവിവരമുള്ള ചിലർ നിശബ്ദം ഈ പണിയെടുക്കുന്നു.\nMP ജോയ്സ് ജോർജ്ജോക്കെ കോടികൾ വിലമതിക്കുന്ന പട്ടയഭൂമികൾ ഇതിനകം സ്വന്തമാക്കി. ചോദിക്കാൻ പോയ ശ്രീറാം വെങ്കിട്ടരാമൻ IAS ഇപ്പോൾ ലീവെടുത്ത് എവിടെയോ ഇരുന്ന് അടുത്ത കോഴ്സിന് പഠിക്കുന്നു.\nNB : IAS ൽ കണക്കുപറഞ്ഞു കൈക്കൂലി വാങ്ങുന്ന പ്രയോഗികബുദ്ധിക്കാർ ഇഷ്ടംപോലെ ഉണ്ട്. രാഷ്ട്രീയത്തിൽ ഒറ്റപൈസ സമ്പാദിക്കാത്ത നിഷ്‌കാമ കർമ്മികളും ഇഷ്ടംപോലെ ഉണ്ട്. IAS-രാഷ്ട്രീയ ദ്വന്ത്വമല്ല പോസ്റ്റിന്റെ ഉദ്ദേശം.


Bigg Boss Malayalam Season 3: Social Media Criticizes Noby And Soorya's Game strategy,നോബി ഇനിയും അവിടെ നിന്നിട്ട് കാര്യമില്ല, ഇത് പുള്ളിക്ക് തന്നെ അറിയാം, മോഹൻലാൽ നൽകിയത് സൂചന.... - Malayalam Filmibeat\nനോബി ഇനിയും അവിടെ നിന്നിട്ട് കാര്യമില്ല, ഇത് പുള്ളിക്ക് തന്നെ അറിയാം, മോഹൻലാൽ നൽകിയത് സൂചന....\n| Updated: Monday, May 3, 2021, 14:41 [IST]\nഫെബ്രുവരി 14 ന് ആരംഭിച്ച ബിഗ് ബോസ് സീസൺ 3, 12ാം ആഴ്ചയിലേയ്ക്ക് കടക്കുകയാണ്. സംഭവ ബഹുലമായിരുന്നു കഴിഞ്ഞ ആഴ്ച. അപ്രതീക്ഷിതമായ സംഭവങ്ങൾക്കായിരുന്നു മത്സരാർഥികളും പ്രേക്ഷകരും സാക്ഷിയായത്. മത്സരാർഥികൾ സാധാരണ ഗതിയിലേയ്ക്ക് മടങ്ങി എത്തുമ്പോഴായിരുന്നു വീണ്ടും എല്ലാവരേയും സങ്കടത്തിലാഴ്ത്തി കൊണ്ട് അഡോണി പുറത്ത പോയത്. ബിഗ് ബോസ് സീസൺ3ൽ ടോപ്പ്5ൽ ഉണ്ടാകുമെന്ന് പ്രതീക്ഷിച്ച മത്സരാർഥിയായിരുന്നു അഡോണി.\nഗ്ലാമറസ് ലുക്കിൽ ഓവിയ, ചിത്രങ്ങൾ നോക്കൂ\n12ാം ആഴ്ചയിലെ ക്യാപ്റ്റനായി തിരഞ്ഞെടുത്തപ്പോഴായിരുന്നു അഡോണി പുറത്ത് പോകുന്നത്. വാരാന്ത്യം എപ്പിസോഡ് പോലെ പ്രേക്ഷകരും മത്സരാർഥികളും ഒരുപോലെ കാത്തിരിക്കുന്ന മറ്റൊരു ദിനമാണ് തിങ്കളാഴ്ചത്തേത് ഹൗസിൽ നോമിനേഷൻ നടക്കുന്നത് തിങ്കളാഴ്ചയാണ്.9പേരാണ് നിലവിൽ ബിഗ് ബോസ് ഹൗസിലുള്ളത്.\nഇപ്പോൾ സോഷ്യൽ മീഡിയയിൽ വൈറലാകുന്നത് നോമിനേഷൻ പ്രെമോയാണ്. പേര് പറയാത്ത രീതിയിലാണ് പ്രെമോ പുറത്തു വിട്ടിരിക്കുന്നത്. നേമിനേറ്റ് ചെയ്യാനുള്ള കാരണം വ്യക്തമാകകുന്നതാണ് പ്രെമോയിൽ കാണിച്ചിരിക്കുന്നത്. സോഷയൽ മീഡിയയിൽ പുതിയ പ്രെമോ വീഡിയോ വൈറലായിട്ടുണ്ട്. പ്രേക്ഷക തങ്ങളുടെ അഭിപ്രായവും പങ്കുവെയ്ക്കുന്നുണ്ട്. നോബിയും സൂര്യയും പുറത്ത് പോകണമെന്നാണ് ഭൂരിഭാഗം പേരും പറയുന്നത്.\nനോബി ഇനി അവിടെ നിന്നിട്ട് കാര്യമില്ലെന്നാണ് പ്രേക്ഷകർ പറയുന്നത്.നോബിക്ക് തന്നെ അറിയാം താൻ അവിടെ ഒന്നും ചെയ്യുന്നില്ലെന്ന്. ഗെയിം ഒന്നും കളിച്ചു പോയിന്റ് നേടാനോ കഴിയില്ലെന്നും പിന്നെ തട്ടിയും മുട്ടിയും എല്ലാരുടെയും കണ്ണിൽ പൊടി ഇട്ടു നോമിനേഷനിൽ വരാതെ ഇരിക്കുവാനും അവർ തന്നെ പറയാതെ പറഞ്ഞു കഴിഞ്ഞു. സൂര്യ പിന്നെ പ്രേക്ഷരുടെ സിമ്പതി കാരണം തുടരുന്നു ..... ഇങ്ങനെ ഇവരെ ഒക്കെ പിന്തുണക്കുമ്പോൾ ഓർക്കണം പൊരുതി പോരാടുന്ന യോഗ്യരുടെ അർഹത ആണ് നഷ്ടം ആകുന്നത്.. (Noby, Soorya)അവിടെ തുടരാൻ യോഗ്യർ അല്ല. ഇങ്ങനെ ആണ് തുടർന്ന് ഉള്ള പോക്ക് എങ്കിൽ അവരെ ടോപ്പ് 5ൽ കാണേണ്ടി വരും...... അർഹത ഉള്ളവർ പുറത്ത് കാഴ്ച്ചകാർ ആകും- ആരാധകൻ കുറിച്ചു. കൂടാതെ കിടിലൻ ഫിറോസ് , റംസാൻ എന്നവരുടെ പേരും പ്രേക്ഷകർ ഉന്നയിക്കുന്നുണ്ട്.\nപ്രേക്ഷകർ പ്രവചിച്ചതിന് സമാനമായിട്ടാണ് ബിഗ് ബോസ് ഹൗസിലെ എവിക്ഷൻ നിലവിൽ നടക്കുന്നത്. സന്ധ്യയുടേയും അഡോണിയുടേയും പുറത്ത് പോക്ക് പ്രേക്ഷകർ പ്രവചിച്ചിരുന്നു. കൂടാതെ ഡബിൾ എവിക്ഷനെ കുറിച്ചും പ്രേക്ഷകർ പറുന്നുണ്ട്. ഹൗസിൽ നിന്ന് ഈ ആഴ്ച രണ്ട് പേരാണ് പുറത്ത് പോകുന്നതെങ്കിൽ സൂര്യയും നേബിയും ആയിരുക്കുമെന്നാണ് പ്രേക്ഷകരുടെ നിഗമനം. മത്സരം അവസാനിക്കാൻ ഇനി ആഴ്ചകൾ മാത്രമാണുള്ളത്. അതുകൊണ്ട് തന്നെ ഇനിയുള്ള ദിനങ്ങൾ നിർണ്ണായകമായിരിക്കുമെന്ന് മോഹൻലാൽ വാരാന്ത്യ എപ്പിസോഡിൽ പറഞ്ഞിരുന്നു. എല്ലാവരും ആരോഗ്യപരമായി മികച്ച രീതിയിൽ ഗെയിമിനെ നേരിടണമെന്ന് മോഹൻലാൽ പറഞ്ഞിരുന്നു. നേബിയോട് മത്സരം മുറുകുന്നതിനെ കുറിച്ചു ലാലേട്ടൻ പറഞ്ഞിരുന്നു\nഫൈനൽ ഫൈവിനെ കുറിച്ചുള്ള ചർച്ചകൾ സോഷ്യൽ മീഡിയയിൽ മീഡിയയിൽ പുരോഗമിക്കുകയാണ്. മണിക്കുട്ടൻ, കിടിലൻ ഫിറോസ്, ഋതു, സായ്, അനൂപ് എന്നിവരുടെ പേരുകളാണ് കൂടുതൽ ഉയർന്നു കേൾക്കുന്നത്. അനൂപിന് പകരം റംസാൻരെ പേരും ഉയർന്നു കേൾക്കുന്നുണ്ട്.. നിലവിലുള്ള ആറ് പേരു ബിഗ് ബോസ് ഹൗസിലെ ശക്തരായ മത്സരാർഥികളാണ്. ഇവരുടെ വരും ദിവസങ്ങളിലെ പ്രകടനം പോലെയിരിക്കും ബാക്കിയുള്ള യാത്ര\nBigg Boss Malayalam Season 3: Social Media Criticizes Noby And Soorya's Game strategy


സിനിമയിലെ പെണ്ണുങ്ങൾ മുന്നോട്ടുതന്നെ | Women | Deshabhimani | Tuesday Apr 30, 2019\nആർ ഹേമലതUpdated: Tuesday Apr 30, 2019\n‘ചെമ്മീൻ ചാടിയാൽ ചട്ടിയോളം...’ സിനിമയിലെ പെണ്ണുങ്ങൾ ഒത്തു ചേർന്നപ്പോൾ ചിലരെങ്കിലും പുറത്തും അതിലധികം പേർ മനസിലും പറഞ്ഞതാണ‌് ഈ വരികൾ... എന്നാൽ എല്ലാ പിന്തിരിപ്പൻ ശക്തികളെയും വകഞ്ഞു മാറ്റി സിനിമയിലെ സ‌്ത്രീ കൂട്ടായ‌്മ മൂന്നാം വർഷത്തിലേക്ക‌് കടന്നു.\nഒരു സഹോദരിക്കെതിരെ അതിക്രൂരമായ ലൈംഗിക അതിക്രമം ഉണ്ടായപ്പോഴാണ‌് അവർ ആദ്യം ഒത്തുചേർന്നത‌്. അന്ന‌് കൂടിയവർ വിളക്ക‌് തെള‌ിച്ചും കണ്ണീർ വാഴ‌്ത്തിയും ധൈര്യം പകരുന്ന വാക്കുകൾ ചേർത്തുവെച്ചും ‘അവൾക്കൊപ്പം’ നിലകൊണ്ടു. വിവരം അറിഞ്ഞ‌് ഓടിക്കൂടിയവർക്കു നേരെ വിരൽ ചൂണ്ടി പുരുഷകേസരികൾ പുച്ഛരസത്തിൽ പുലമ്പിയപ്പോൾ അവർ പരസ‌്പരം വിഷമങ്ങൾ പങ്കുവെച്ചു കരുത്താർജ്ജിച്ചു. തൊഴിലിടങ്ങളിൽ തങ്ങൾ അനുഭവിക്കുന്ന വിഷമങ്ങളായിരുന്നു അവയിലേറയും. ഒരുമിച്ചു ചേർത്തുവെച്ച വിഷമങ്ങളിൽ നിന്ന‌് അവർ തുറന്നു പറച്ചിലുകൾ ഉണ്ടാക്കിയെടുത്തു. സിനിമാ ലോകം കീഴ‌്മേൽ മറിയുന്ന വാചകങ്ങൾ പെൺമനസുകളിൽ നിന്ന‌് പുറത്തു വരാൻ തുടങ്ങിയതോടെ ഡബ്ല്യുസിസി എന്ന പെൺ കൂട്ടായ‌്മയെ ആരൊക്കെയോ ഭയക്കാൻ തുടങ്ങി. സ‌്ത്രീവിരുദ്ധ പരാമർശങ്ങൾ എഴുതിചേർത്ത എഴുത്തുകാരും അത‌് സ‌ംവിധാനം ചെയ്യുന്ന സംവിധായകരും ‘ഒരു ശ്രദ്ധ’ചെലുത്താൻ തുടങ്ങിയത‌് മുതൽ കൂട്ടായ‌്മ വിജയമാണെന്ന‌് ഒരു അടക്കം പറച്ചിൽ സിനിമയുടെ അകത്തളങ്ങളിൽ തന്നെ ഉയരാൻ തുടങ്ങി.\nഡബ്ല്യുസിസിയുടെ രണ്ടാം വാർഷികസമ്മേളനത്തിൽ നടി രേവതി മന്ത്രി കെ കെ ശൈലജക്ക് പുതിയ വെബ്‌സൈറ്റ് മൊബൈലിൽ കാണിച്ചുകൊടുക്കുന്നു\nഈ അടക്കം പറച്ചിലുകൾക്കിടയിലൂടെ സിനിമയിലെ പെണ്ണുങ്ങൾ മുന്നോട്ട‌് കുതിക്കുകയാണ‌്. രണ്ടാം പിറന്നാൾ ആഘോഷത്തിന്റെ ഭാഗമായി അവർ തുറന്നുവെച്ച വെബ‌്സൈറ്റ‌് സിനിമയിലേക്ക‌് കൂടുതൽ സ‌്ത്രീകൾക്ക‌് കടന്നുവരാനുള്ള അവസരം ഒരുക്കുന്നു. പുതുതായി സിനിമാ ലോകത്ത‌് എത്തുന്ന വനിതകളെ ഇന്റേൺഷിപ്പ‌്, ഷാഡോ ട്രെയിനിങ്, മെന്റർഷിപ്പ‌് എന്നിങ്ങനെ പലതരത്തിലാണ‌് ഡബ്ല്യുസിസി പിന്തുണയ‌്ക്കുന്നത‌്. മൂന്നു സിനിമകൾ ചെയ‌്ത വനിതകൾക്ക‌് ഡബ്ല്യുസിസിയുടെ അംഗത്വം ലഭിക്കും. രജിസ‌്റ്റർ ചെയ‌്ത 50 അംഗങ്ങളും അത്ര തന്നെ അപേക്ഷ നൽകിയവരും ഇപ്പോൾ ഡബ്ല്യുസിസിയ‌്ക്ക‌് ഒപ്പമുണ്ട‌്.\nഎല്ലാതരത്തിലും പിന്തുണ നൽകി കൂടുതൽ സ‌്ത്രീകളെ ഈ രംഗത്ത‌് എത്തിക്കുന്നതിനൊപ്പം നാട്ടിലെ നിയമങ്ങൾ സിനിമാ ലോകത്തും ബാധകമാണെന്ന അവബോധം എല്ലാവരിലും ഉണർത്താനും ഡബ്ല്യുസിസി പരിശ്രമിക്കുന്നു. സിനിമാമേഖലയിലെ തൊഴിലും സുരക്ഷയും സംബന്ധിച്ച‌് എഴുതി തയ്യാറാക്കിയ രൂപരേഖ പുറത്തിറക്കാൻ ഡബ്ല്യുസിസി ശ്രമം നടത്തുന്നുണ്ട‌്. രണ്ടാം വാർഷികാഘോഷങ്ങളുടെ ഭാഗമായി കൊച്ചിയിൽ നടന്ന ചർച്ചകളിൽ ഉരുത്തിരിഞ്ഞ കാര്യങ്ങളും ചെന്നൈയിൽ അടുത്തമാസം നടക്കുന്ന ചർച്ചകളിൽ മുന്നോട്ട‌ുവയ‌്ക്കുന്ന നിർദേശങ്ങളും ഉൾപ്പെടുത്തിയാകും ഇത‌് തയ്യാറാക്കുക. അടുത്ത ഡിസംബറിൽ ഇവ ക്രോഡീകരിച്ച‌് മാന്വൽ രൂപത്തിൽ പുറത്തിറക്കും. ഇതിന്റെ പകർപ്പ‌് സർക്കാരിനും സമർപ്പിക്കും. സർക്കാരിന്‌് താൽപ്പര്യമുണ്ടെങ്കിൽ പെരുമാറ്റച്ചട്ടരൂപത്തിൽ ഇത‌് പ്രയോഗത്തിൽ വരുത്താനാകുമെന്ന‌് ഡബ്ല്യുസിസി അംഗങ്ങൾ പറഞ്ഞു.\nസിനിമാമേഖല നാട്ടിലെ നിയമങ്ങൾക്ക‌ുവിധേയമായി പ്രവർത്തിക്കുന്ന ഇടമായി മാറണം. ഇപ്പോൾ അത്തരത്തിലല്ല പ്രവർത്തനം. മറ്റെല്ലാ സംഘടനകൾക്കും ബഹുമാനം നൽകിയാണ‌് ഡബ്ല്യുസിസി പ്രവർത്തിക്കുന്നത‌്. തൊഴിലിടങ്ങ‌ളിൽ തുല്യനീതിക്ക‌ുവേണ്ടിയാണ‌് സംഘടന ശ്രമിക്കുന്നത‌്. അത‌് ഒരു സുപ്രഭാതത്തിൽ ലഭിക്കുമെന്ന ചിന്ത അംഗങ്ങൾക്ക‌ില്ലെന്നും സംഘടനാപ്രവർത്തകരായ അഞ‌്ജലി മേനോൻ, വിധു വിൻസെന്റ‌്, സജിതാ മഠത്തിൽ എന്നിവർ പറഞ്ഞു.\nഡബ്ല്യുസിസി അംഗങ്ങൾ നയിക്കുന്ന സിനിമാസെറ്റുകളിൽ കോൺട്രാക‌്ട‌ും പരാതിപരിഹാര സെല്ലും രൂപീകരിക്കാൻ ശ്രമിച്ചു വരികയാണ‌്. ഇപ്പോൾ മലയാളസിനിമയിൽ കരാറിൽ ഏർപ്പെട്ട‌് ജോലി ചെയ്യുന്നവർ ചുരുക്കമാണ‌്. അതുപോലെതന്നെ പരാതി ഉയർന്നാൽ അത‌് സ്വീകരിക്കാനോ പരിഹരിക്കാനോ ഉള്ള സംവിധാനങ്ങളും ഇല്ല. കരാർ ഒപ്പിട്ട‌് സിനിമ മുന്നോട്ട‌് കൊണ്ടുപോകുന്നത‌് സംവിധായകർക്കും നിർമാതാക്കൾക്കും ഗുണകരമാകും.\nഇരയാക്കപ്പെട്ട സഹോദരിക്കായി നടത്തുന്ന നിയമപോരാട്ടങ്ങൾ തുടരാനാണ‌് അവരുടെ തീരുമാനം. ജസ‌്റ്റിസ‌് ഹേമ കമീഷൻ റിപ്പോർട്ടും ഹൈക്കോടതിയിൽ നിലനിൽക്കുന്ന പൊതുതാൽപ്പര്യഹർജിയുടെ വിധിയും അനുസരിച്ചാകും മുന്നോട്ടുള്ള നീക്കമെന്നാണ‌് ഇപ്പോഴത്തെ തീരുമാനം.\nസിനിമയ്‌ക്കകത്തും പുറത്തും സംഭവിക്കുന്ന സ്ത്രീവിരുദ്ധതയെ രൂക്ഷമായി വിമർശിച്ചും ഇടയ്ക്ക് ഉണ്ടാകുന്ന ഇടപെടലുകളെ സ്വാഗതംചെയ്തുമാണ‌് ഡബ്ല്യുസിസിയുടെ രണ്ടാം വാർഷികാഘോഷം കടന്നുപോയത‌്. എറണാകുളം സെന്റ്തെരേസാസിൽ നടന്ന വാർഷികാഘോഷത്തിൽ മറ്റ‌് സിനിമാ മേഖലകളിൽ നിന്നുളളവരും പങ്കെടുത്തു.\nസ്ത്രീ സിനിമാപ്രവർത്തകർക്കെതിരായ ആണധികാരത്തെ ചോദ്യംചെയ്യാൻ ഡബ്ല്യുസിസിക്ക‌് കഴിഞ്ഞതായി ചടങ്ങിൽ സംസാരിച്ച രേവതി പറഞ്ഞു. ലിംഗ പരമായ വേർതിരിവുകൾക്കെതിരെയാണ‌് ഡബ്ല്യുസിസി ആദ്യമായി ശബ‌്ദം ഉയർത്തിയത‌്. ഒരു സുഹൃത്ത‌് ലൈംഗികമായി പീഡിപ്പിക്കപ്പെട്ടപ്പോൾ അവൾക്ക‌് ഐക്യദാർഢ്യം പ്രഖ്യാപിച്ചായിരുന്നു കൂട്ടായ‌്മ രൂപപ്പെട്ടത‌്. പിന്നീട‌് ഇരയ‌്ക്കും വേട്ടക്കാരനും രണ്ടു നീതി എന്ന നിലപാടെടുത്ത താരസംഘടനയായ എഎംഎംഎയുടെ ആണധികാരത്തെ ചോദ്യംചെയ്യാൻ സംഘടനയ‌്ക്കായി. ഇപ്പോഴും ആ പോരാട്ടം തുടരുകയാ‌ണെന്നും രേവതി പറഞ്ഞു. ഫെഫ‌്കയുടെ എക‌്സിക്യൂട്ടീവ‌് അംഗങ്ങളായി സ‌്ത്രീകളെ തീരുമാനിക്കാൻ ഡബ്ല്യുസിസിയുടെ ഇടപെടലിലൂടെ കഴിഞ്ഞതായും രേവതി പറഞ്ഞു.\nസിനിമയിലെ പെൺ കൂട്ടായ‌്മയ‌്ക്ക‌് സർക്കാർ നൽകുന്ന പിന്തുണയും ഇവർക്ക‌് കൂടുതൽ കരുത്ത‌് പകരുന്നു. സർക്കാർ വളരെ പ്രതീക്ഷയോടെയാണ‌് ഡബ്ല്യുസിസിയെ കാണുന്നതെന്ന‌് മന്ത്രി കെ കെ ശൈലജ പറഞ്ഞു. മറുഭാഷാ സിനിമാ മേഖലക‌ളിൽ നിന്ന‌് എത്തിയവരും ഈ പെൺകൂട്ടായ‌്മയെ അനുമോദിച്ചു. ഡബ്ല്യുസിസി കേരളത്തിൽ മാത്രമൊതുങ്ങാതെ ഇന്ത്യയിലെ മറ്റു സിനിമാ മേഖലയിലേക്കും വ്യാപിപ്പിക്കണമെന്ന‌ാണ‌് പ്രശസ‌്ത സിനിമാ സംവിധായകൻ പാ.രഞ്ജിത്ത് പറഞ്ഞത‌്. സ്ത്രീകൾക്കെതിരായ ലൈംഗികാതിക്രമങ്ങൾക്കെതിരെ മാത്രമല്ല, നിലനിൽക്കുന്ന ജാതി–-മത വിവേചനങ്ങൾക്കെതിരെയും ഡബ്ല്യുസിസിയുടെ ശബ്ദമുയരണമെന്നായിരുന്നു അദ്ദേഹത്തിന്റെ അഭിപ്രായം. ഏതായാലും ആശിർവാദങ്ങൾക്കും അധിക്ഷേപങ്ങൾക്കുമിടയിലൂടെ തങ്ങൾ മുന്നോട്ട‌് തന്നെയെന്ന‌് ഉറക്കെ പറയുകയാണ‌് ഈ പെണ്ണുങ്ങൾ......


സൂപ്പർതാരത്തെ പുകഴ്‌ത്താൻ മറ്റൊരാളെ ബോഡി ഷെയ്മിങ് ചെയ്യണോ ? അയാൾ വെള്ളിത്തരയുടെ ഭാഗമല്ല, അതുകൊണ്ടു സൗന്ദര്യസംരക്ഷണം ആവശ്യവുമില്ല - Boolokam\nHome Columns Criticism സൂപ്പർതാരത്തെ പുകഴ്‌ത്താൻ മറ്റൊരാളെ ബോഡി ഷെയ്മിങ് ചെയ്യണോ ? അയാൾ വെള്ളിത്തരയുടെ ഭാഗമല്ല, അതുകൊണ്ടു സൗന്ദര്യസംരക്ഷണം...\nതാഴെ കൊടുത്തിരിക്കുന്ന ഫോട്ടോ കണ്ട് എനിക്കെന്തോ ചിരിക്കാൻ തോന്നിയില്ല. “Body shaming” എന്ന ഒരിക്കലും യോജിക്കാൻ കഴിയാത്ത ഒരു കലാപരിപാടിയുടെ മറ്റൊരു വേർഷനായാണ് തോന്നിയത്. മമ്മൂട്ടി ഇപ്പോഴും ചെറുപ്പം കാത്ത് സൂക്ഷിക്കുന്നുണ്ടെങ്കിൽ അതയാളുടെ ജോലിയുടെ ആവശ്യകതയാണ്. മറ്റയാളിന്ന് വെള്ളിത്തിരയുടെ ഭാഗമല്ല. അത് കൊണ്ട് തന്നെ he accepted his age with grace.\nഎന്തും ട്രോളാക്കി മാറ്റാൻ ശ്രമിക്കുന്ന മനോരോഗത്തിന് അടിമകളായി കൊണ്ടിരിക്കുകയാണ് ഇന്നത്തെ ട്രോളോപാത്തന്മാരെന്ന് ഞാൻ വിളിക്കാൻ ആഗ്രഹിക്കുന്ന നിങ്ങൾ. ഇതിലെ ഡാനിയായി അഭിനയിച്ച വ്യക്തിയുടെ സ്വകാര്യതയിലേക്കുള്ള കടന്ന്ക്കയറ്റമായാണ് ഇത് കണ്ടപ്പോൾ തോന്നിയത്. മമ്മൂട്ടിയുടെ ശരീരഭംഗിയെ glorify ചെയ്ത് കാണിക്കാൻ, ഇന്ന് ജോലിയും, കുടുംബവുമായി ഒതുങ്ങി കഴിയുന്ന ഒരാളെ ഇകഴ്ത്തേണ്ട ആവശ്യമില്ല. ഇത് വെറും നിരുപദ്രവകരമായ ട്രോളല്ലേ എന്ന് ചോദിക്കുന്നവരുണ്ടെങ്കിൽ I agree to disagree. ഇതൊരാളുടെ സ്വകാര്യതയിലേക്കുള്ള കടന്ന്ക്കയറ്റം തന്നെയാണ്. ഇജ്ജാതി ട്രോളുമായിറങ്ങുന്ന സുഹൃത്തുക്കൾ ഈ ട്രോളപ്പെടുന്നവന്റെ മാനസികാവസ്ഥയെ കുറിച്ച് ചിന്തിക്കുന്നത് നല്ലതാണ്.\nPrevious articleകേന്ദ്രസർക്കാരിന് കേരളം വിട്ടുകൊടുത്ത സ്ഥാപനമാണിത്\nNext articleസിനിമ അപാരമായി തമിഴ് രാഷ്ട്രീയത്തെ ഉഴുതുമറിച്ചിട്ടും രജനികാന്തിനേറ്റു ചെറുതല്ലാത്ത പ്രഹരം


Buy Kotak Mahindra Bank 028കോട്ടക് മഹീന്ദ്രന്യൂജനറേഷന് ബാങ്\nമുംബൈ: ന്യൂജനറേഷന് ബാങ്കിംഗ് രംഗത്തെ കരുത്തരായ കോട്ടക് മഹീന്ദ്ര ഏറ്റവും വലിയ ഏറ്റെടുക്കലിന് തയ്യാറെടുക്കുന്നു. മികച്ച ബാങ്കിംഗ്ശൃംഖലയുള്ള ഒരു ബാങ്കിനെ ഏറ്റെടുത്ത് പുതിയ നീക്കങ്ങള്‍ക്ക് തുടക്കമിടാനാണ് കോട്ടക് മഹീന്ദ്രയുടെ നീക്കം.\n2012 ആകുമ്പോഴേക്കും കോട്ടക്മഹീന്ദ്ര ശാഖകളുടെ എണ്ണം 500 ആക്കി വര്‍ധിപ്പിക്കാനാണ് നീക്കമെന്ന് മഹീന്ദ്രബാങ്ക് വൈസ്‌ചെയര്‍മാന് ഉദയ് കോട്ടക് വ്യക്തമാക്കി. എന്നാല് സ്വകാര്യബാങ്കായ കര്‍ണാടക ബാങ്കിനെ ഏറ്റെടുക്കുമെന്ന വാര്‍ത്ത അദ്ദേഹം നിഷേധിച്ചു.\nസെപ്റ്റംബറില് അവസാനിച്ച ആഴ്ച്ചയില് കോട്ടക്കിന്റെ മൊത്തവരുമാനത്തില് 54 ശതമാനത്തിന്റെ വര്‍ധനവുണ്ടായിരുന്നു.


അറിവ് എന്ന മൂല്യം : Deepika.com Lekhanam\nസിദ്ധാന്തങ്ങൾ നരച്ചുപോയി, ഹരിതഭൂയിഷ്ഠമാണ്, പക്ഷേ, ജീവിതം (Theories are grey, but life is green) എന്ന ചൊല്ല് ഉദ്ധരിച്ച് മേനി കൊള്ളുന്നവർ അനേകരുണ്ട്. ജീവിതവും അതു വിളമ്പിനിരത്തുന്ന വിഭവങ്ങളും ചെലുത്താനാകുന്നത്ര ചെലുത്തി രസിച്ചാൽ മതി, വീണ്ടുവിചാരത്തിന്റെ വിലക്കുകൾക്കു കാതുകൊടുക്കേണ്ടതില്ല എന്നാണ് ആ വാക്യത്തിന്റെ നേരെയുള്ള അർത്ഥം. സാഹിത്യകൃതികളുടെ പാരായണാനുഭവത്തിൽ മുഴുകിയാൽ മതി സാഹിത്യവിമർശനത്തിന്റെയോ സാഹിത്യസിദ്ധാന്തങ്ങളുടെയോ കുഴപ്പം പിടിച്ച ലോകത്തിൽ മനസ്സിനെ മേയാൻ വിട്ട് പുലിവാലു പിടിക്കാൻ നോക്കേണ്ടതില്ല എന്നു വിശേഷാൽ അർത്ഥാന്തരത്തിലേക്കു കടക്കുന്നവരാണു ചിലർ. മലയാളത്തിലെ അതിപ്രശസ്തനായ ഒരു വിമർശകൻ ഒരു പ്രബന്ധം ആരംഭിക്കുന്നത് ഈ വാക്യം ഉദ്ധരിച്ചുകൊണ്ടാണ്; മറ്റൊരു പ്രഗല്ഭൻ ഇതേ വാക്യം ഒരു പ്രസംഗത്തിൽ ഉദ്ധരിക്കുകയും അതിന് ആധികാരികത വരുത്താൻ തനിക്കു തീരെ നിശ്ചയമില്ലാത്ത ഒരു കാര്യം ചേർത്തു പറയുകയും ചെയ്തതിന് ഇതെഴുതുന്നയാൾ ഒന്നാം സാക്ഷി. അടുത്ത കാലത്ത് മറ്റൊരു പണ്ഡിതസുഹൃത്ത് ഇതേ വാക്യം ഉദ്ധരിച്ചു കണ്ടപ്പോൾ ഞാൻ നടുങ്ങുകതന്നെ ചെയ്തു!\nജർമൻ മഹാകവി ഗൊയ്ഥെയുടേതായിട്ടാണ് എല്ലാവരും ഈ വാക്യം ഉദ്ധരിച്ചു തങ്ങളുടെ പ്രാമാണികത്വം സമർത്ഥിക്കുന്നത്. തീർത്തും അസത്യമാണു കാര്യം എന്നു പറയാവതല്ല. ഗൊയ്ഥെയുടെ ഒരു കൃതിയിൽ ഉള്ളതാണ് ആ വാക്യം. പക്ഷേ, ആ കൃതി ഒരു നാടകമാണ് – ഫോസ്റ്റ്. നാടകത്തിൽ ഏതെങ്കിലും ഒരു കഥാപാത്രത്തിന്റേതായി പ്രത്യക്ഷപ്പെടുന്ന വാക്യം നാടകകൃത്തിന്റേതായി ഉദ്ധരിക്കുമ്പോൾ നൂറുവട്ടം ശ്രദ്ധിക്കണമെന്നു പറയാൻ സാഹിത്യം പഠിക്കണമെന്നില്ല. അല്ലെങ്കിലും വക്‌താവ്, ശ്രോതാവ്, പ്രകരണം എന്നിങ്ങനെ എന്തെല്ലാം പരിഗണിച്ചു വേണം അർത്ഥനിർണ്ണയം ചെയ്യാൻ എന്നല്ലോ ഭാഷയെ സംബന്ധിക്കുന്ന പ്രാഥമികതത്ത്വങ്ങളിൽ ഒന്ന്. ഈ പരിഗണന വല്ലതും ഉണ്ടായിട്ടുണ്ടോ ഈ ഉദ്ധരണികൾക്കു പിന്നിൽ? ഫോസ്റ്റു വായിച്ച ബലത്തിലല്ല നമ്മുടെ പണ്ഡിതന്മാർ ഈ വാക്യം ഉദ്ധരിച്ചതെന്നു തീർച്ചയാണ്. അവരാരും ഫോസ്റ്റു വായിച്ചിട്ടുണ്ടാകില്ല എന്നല്ല ഞാൻ അർത്ഥമാക്കുന്നതെന്ന് എടുത്തുപറയട്ടെ. സാഹിത്യത്തിൽ സാമാന്യകൗതുകമെങ്കിലുമുള്ള ആർക്കാണ് വിശ്വപ്രഥിതമായ ആ കൃതി മാറ്റി വയ്ക്കാൻ കഴിയുക! പക്ഷേ, കൃതിയുടെ വായനയിൽനിന്നല്ല ഉദ്ധരണിയുടെ പുറപ്പാടെന്നു തീർച്ച. ആയിരുന്നെങ്കിൽ പുറപ്പെട്ടിടത്തുവച്ചുതന്നെ അതു തടയപ്പെടുമായിരുന്നു. ചതി പറ്റിച്ചത് ഏതോ സായിപ്പാണെന്നു തോന്നുന്നു. സായിപ്പിനു തെറ്റുപറ്റുകയില്ലെന്നാണല്ലോ നമ്മുടെ കൊളോണിയൽ മനസ്സിന്റെ ഉറപ്പ്. ആദിപാപത്തിന്റെ അവകാശം ആർക്കെന്ന് ഉറപ്പിക്കാൻ വഴി കാണുന്നില്ല. എന്തായാലും ഈ പൂർവ്വപിതാവിന് അനന്തരാവകാശികൾ വേറെയും ഉണ്ടെന്ന് ബർട്രന്റ് റസ്സൽ സൂചിപ്പിക്കുന്നു. നമ്മുടെ വിഹിതം കുറഞ്ഞുപോകാതെ കാത്തതിനു നമ്മുടെ പണ്ഡിതന്മാരോടു നാം നന്ദിയുള്ളവരായിരിക്കുക.\nഫോസ്റ്റിലെ മെഫിസ്റ്റോഫിലിസ് എന്ന കഥാപാത്രം പറയുന്നതാണ് ഈ വാക്യം. മെഫിസ്റ്റോഫിലിസ് നാടകത്തിലെ ചെകുത്താനാണ്. ജീവിതത്തിലെ ലളിതസൗഖ്യങ്ങളെല്ലാം ഉപേക്ഷിച്ച് സത്യാന്വേഷണത്തിന്റെ ക്ലിഷ്ടപഥങ്ങളിൽ കാൽവയ്ക്കാൻ തീരുമാനിച്ച ഫോസ്റ്റിനെ അതിൽനിന്നു പിന്തിരിപ്പിച്ചു ഭോഗങ്ങളുടെ ചെളിക്കുത്തിൽ പുളയ്ക്കുന്ന പന്നിക്കുട്ടനാക്കാൻ ഈ ചെകുത്താൻ മുന്നോട്ടു വയ്ക്കുന്ന പ്രലോഭനങ്ങളുടെ മുഖവുരയാണ് ‘സിദ്ധാന്തങ്ങൾ നരച്ചു പോയി, ഹരിതഭൂയിഷ്ഠമാണ്, പക്ഷേ, ജീവിതം’ എന്ന വാക്യം. ശ്രേയോമാർഗ്ഗത്തിൽ പദമൂന്നിയവരെ പ്രേയസ്സുകളുടെ മായികസൗന്ദര്യവും മാധുര്യവും വച്ചു നീട്ടി പ്രലോഭിപ്പിക്കുകയാണല്ലോ ചെകുത്താന്റെ ജോലി. ദൈവികമായ എന്തും പരിപാലിക്കാൻ മനഃപൂർവ്വമായ ശ്രമം വേണം. മിഥ്യാമോഹങ്ങളുടെ മയൂരലാസ്യങ്ങളോടു വിടചൊല്ലി മനസ്സിനെ ഏകാഗ്രമാക്കി വിദൂരതയിലെവിടെയോ ഉണ്ടെന്നോ ഇല്ലെന്നോ ഉറപ്പിക്കാനാകാത്ത, സന്ദിഗ്ധതയുടെയും ധർമ്മസങ്കടങ്ങളുടെയും നൈരന്തര്യംകൊണ്ട് വേട്ടയാടുന്ന, ഗ്രാഹ്യസ്‌ഥാനത്തെ നിഷ്ഠവിടാതെ ലക്ഷ്യം വച്ചു ജീവിക്കണമെങ്കിൽ ഉലയാൻ അനുവദിക്കാത്ത വിശ്വാസസൈ്‌ഥര്യം വേണം; ആ സൈ്‌ഥര്യത്തിനു കാവൽ നിൽക്കുന്ന ഐശ്വര്യമായ കൃപയും വേണം. മദിപ്പിക്കുന്ന ഇന്ദ്രിയമോഹങ്ങളിൽ ഊയലാടാൻ ഇതൊന്നും വേണ്ടാ. സത്യാന്വേഷണത്തിനു തിരിക്കുന്നവരെ നിർദ്ദയമായ ശാസനകൾ വിലക്കിക്കൊണ്ടിരിക്കും, ഭോഗജീവിതത്തിന്റെ ലഹരിയിൽ വീഴുന്നവരെ പൊതിയുന്നത് ഘോഷമേറിയ പ്രോത്സാഹനങ്ങൾ; അവൻ കേൾക്കുന്നത് ഒന്നാംതരം ചാടുവാക്കുകൾ!\nഫോസ്റ്റ് ഈ ചാടുവാക്കുകളിൽ മയങ്ങിവീഴുകതന്നെ ചെയ്തു. അയാൾ സത്യാന്വേഷണത്തിന്റെ വഴിവിട്ടു. ആലോചന വേണ്ടെന്നു പറയുന്നതിനേക്കാൾ പഥ്യമായ വാക്ക് ഏതുണ്ട്?\nമനുഷ്യന്റെ മുമ്പിൽ എന്നും ഈ പ്രലോഭനം ഉണ്ടായിരിക്കും എന്നു കാണിക്കുകകൂടിയല്ലേ മനുഷ്യപുത്രനു നേരിടേണ്ടിവന്ന പരീക്ഷകളുടെ വിവരണത്തിന്റെ ലക്ഷ്യം? നാല്പതുനാളുകൾ മരുഭൂമിയിൽ ഉപവാസമനുഷ്ഠിച്ചു ദൈവസാന്നിദ്ധ്യത്തിന്റെ നിറവനുഭവിച്ച് തന്റെ ദൗത്യമെന്ത്, താൻ നടക്കേണ്ട വഴിയെന്ത് എന്നു ഉറപ്പുവരുത്തി കർമ്മവീഥിയിലേക്ക് ഇറങ്ങാൻ ആയുമ്പോഴാണ് ചെകുത്താൻ ഹിതവചനം ഉതിർത്തുകൊണ്ട് എത്തിയത്! നന്നേ വിശപ്പു തോന്നുന്നില്ലേ, എന്തിന് ഇതു സഹിക്കുന്നു, ഇക്കാണായതൊക്കെ നിന്റെ മുമ്പിൽ വിളമ്പിവച്ചിരിക്കുന്ന വിഭവങ്ങളല്ലേ എന്നാണ് അവന്റെ ചോദ്യം. ആ പരീക്ഷണത്തിന്റെ കഥ വിവരിക്കേണ്ടതില്ല; ദൈവപുത്രൻ അതിനെ അതിജീവിച്ചു. അതിനുള്ള ആത്മബലം അവനു കൃപയായി ലഭിച്ചിരുന്നു; ദൈവവചനത്തിന്റെ കവചം അവൻ ധരിച്ചിരുന്നു.\nഅവ ഇല്ലാത്തതുകൊണ്ടാണ് ഫോസ്റ്റു വീണുപോയത്. പക്ഷേ, വീണുപോയാലും വീണ്ടെടുപ്പു നിഷേധിക്കപ്പെട്ടവനല്ല മനുഷ്യൻ എന്ന സത്യവും ഫോസ്റ്റ് ഉദാഹരിക്കുന്നു.\nപ്രലോഭനം എന്ന നിലയ്ക്കല്ല, താക്കീത് എന്ന നിലയിൽ ഈ വെളിച്ചത്തിലേക്ക് ഉണരാൻ പ്രേരിപ്പിക്കുന്ന കഥയാണ് കഠോപനിഷത്തിന്റെ ഉപോദ്ഘാതം. നചികേതസ് ധർമ്മദേവന്റെ കൊട്ടാരത്തിലെത്തിയത് പാര്യന്തികസത്യമെന്ത് എന്ന അലട്ടുന്ന ചോദ്യവുമായാണ്. ചെന്നപ്പോൾ ധർമ്മദേവൻ സ്‌ഥലത്തില്ല. പക്ഷേ, നചികേതസ്സ് പിൻമാറാൻ ഒരുക്കമല്ല. അടക്കിയാൽ അടങ്ങാത്ത ചോദ്യവുമായാണ് താൻ എത്തിയിരിക്കുന്നത്. ഇവിടെനിന്നല്ലാതെ മറ്റെവിടെനിന്നെങ്കിലും ഉത്തരം കിട്ടും എന്നു പ്രതീക്ഷിക്കാനുമില്ല!\nഅങ്ങനെ കാത്തിരിപ്പ്. മൂന്നാംനാളിലാണ് ധർമ്മദേവന്റെ മടങ്ങിവരവ്. അദ്ദേഹം കുറച്ചൊന്ന് അമ്പരക്കുക തന്നെ ചെയ്തു. സത്കരിക്കപ്പെടാത്ത അതിഥി വീടിനു പിടിച്ച തീയാണെന്നാണ് പ്രമാണം. അതുകൊണ്ടു നചികേതസ്സിന്റെ ആവശ്യമെന്തും നിറവേറ്റാൻ ദേവൻ സന്നദ്ധനായി. ഈ സന്നദ്ധതയുടെ മുമ്പിൽ അതിഥി തന്റെ ഇംഗിതം വെളിപ്പെടുത്തി: ‘‘ദേവ, മരിച്ചവനെക്കുറിച്ച് അവൻ ഉണ്ടെന്നു ചിലരും ഇല്ലെന്നു മറ്റു ചിലരും പറയുന്നു. ഇതിന്റെ സത്യമെന്തെന്ന് പറഞ്ഞുതന്നാലും. എനിക്ക് ഇതറിഞ്ഞാൽ മാത്രം മതി; മറ്റൊന്നും വേണ്ട.’’ ഈ ആവശ്യത്തിന്റെ മുമ്പിൽ ധർമ്മദേവൻ കുഴഞ്ഞുപോയി. ആത്മാവിനെക്കുറിച്ചുള്ള പരമസത്യം വെളിപ്പെടുത്തിത്തരൂ എന്നാണ് ആവശ്യം. എങ്ങനെ സാദ്ധ്യമാക്കും? അദ്ദേഹം മെല്ലെ മൊഴിഞ്ഞു: ‘‘ദേവന്മാർക്കുപോലും അജ്‌ഞാതമായ രഹസ്യമാണ് നീ ചോദിക്കുന്നത്. അതു വെളിപ്പെടുത്തുക അസാദ്ധ്യം. പകരം ഞാൻ നിനക്ക് എന്തും തരും. സപ്തസാഗരങ്ങൾ ചൂഴുന്ന ഊഴി നിനക്കു നല്കും. ഈ രത്നഗർഭയുടെ വിഭൂതികൾ മുഴുവൻ നിന്റെ മുമ്പിൽ കൂമ്പാരമായി കൂട്ടാം, അപ്സരോരമണികളെ അധിക്കരിക്കുന്ന സൗന്ദര്യത്തിടമ്പുകൾ അയുതം നിനക്കു പാദസേവ ചെയ്യും. ഇതെല്ലാം സ്വീകരിച്ച് ഈ ചോദ്യത്തിൽനിന്ന് എന്നെ മുക്‌തനാക്കിയാലും.’’ അക്ഷോഭ്യനായിരുന്നു നചികേതസ്സ്. അവൻ മറുപടി പറഞ്ഞു: ‘‘ദേവാ, ഞാൻ ശ്രേയോമാർഗ്ഗത്തിൽ പദമൂന്നിയവൻ, ഈ പ്രേയസ്സുകൾ എന്നിൽ ചാഞ്ചല്യമുളവാക്കുകയില്ല.’’... ഇത് സത്യാന്വേഷിയുടെ അചഞ്ചലനിഷ്ഠയാണ്. ഈ നിഷ്ഠ ഉലഞ്ഞാൽ വീണു. വീഴുന്നത് ചെളിക്കുത്തിലേക്കാണ്. ആദ്യമൊന്നും അത് അറിയുകയില്ലെന്നു മാത്രം.\nസിദ്ധാന്തങ്ങൾ നരച്ചു; പച്ചപ്പുകെടാതെ ആസ്വാദ്യമായ സുഖങ്ങൾ വിളമ്പി സത്കരിക്കാൻ ഒരുങ്ങിനില്ക്കുന്ന ജീവിതത്തെ ഉപേക്ഷിക്കാൻ അവയുടെ പിന്നാലെ അലയുന്നത് ശുദ്ധഭോഷ്ക്ക് എന്ന് പ്രലോഭിപ്പിക്കുന്ന ശക്‌തിയാണു ചെകുത്താൻ!\nമനുഷ്യന്റെ മുമ്പിൽ എന്നും ഉള്ളതാണ് ഈ ദ്വന്ദം – ദൈവത്തിന്റെയും സാത്താന്റെയും ദ്വന്ദം. ആരുടെ വഴിയേ പോകണം എന്നതു തിരഞ്ഞെടുപ്പിന്റെ പ്രശ്നമാണ്. പക്ഷേ, തിരഞ്ഞെടുക്കുമ്പോഴാണ്, തിരഞ്ഞെടുപ്പിന്റെ അവകാശവും ഉത്തരവാദിത്വവും നിറവേറ്റുമ്പോഴാണ്, മനുഷ്യൻ ജൈവലോകത്തിലെ ഉയർന്നശ്രേണിയിലേക്കു കടക്കുന്നത്. അജ്‌ഞാതമായതിനെയെല്ലാം വെളിച്ചത്തിലേക്കു കൊണ്ടുവരാനുള്ള പ്രേരണ തീർച്ചയായും മനുഷ്യപ്രകൃതിയിൽ അന്തർഭവിച്ചിട്ടുണ്ട്. ആ പ്രേരണയുടെ പിന്നിൽ പ്രയോജനാപേക്ഷപോലും വർത്തിക്കുന്നില്ല. ജീവൻപോറ്റാൻ വേണ്ടത്ര അറിയാനുള്ള അനുഗ്രഹം എല്ലാ ജീവികൾക്കും ദൈവം കനിവോടെ നല്കിയിട്ടുണ്ട്. എവിടെയാണ് വെള്ളമുള്ളത്, അവിടെ എത്താൻ ഏതു വഴിയാണു പോകേണ്ടത് എന്നു വൃക്ഷത്തിന്റെ വേരുകളെ പഠിപ്പിക്കാൻ ഒരു പാഠശാലയും തുറന്നു വച്ചിട്ടില്ല. എന്നിട്ടും ഏതു നിദാഘശിലയെയും തുരന്നുപോകാൻ അതിനു കഴിയുന്നു. ജൈവപ്രകൃതിയിൽ ഓരോന്നിനും ഒത്തവിധം ഈ വൈഭവം ജന്മനാ സിദ്ധിച്ചിരിക്കുന്നു. എന്നാൽ, മനുഷ്യനുമാത്രം ജീവിച്ചുപോകലിൽ ജീവിതം അവസാനിക്കുന്നില്ല. അവന്റെ അറിവിന്റെ സീമ നിശ്ചയിക്കാൻ ജീവിക്കാൻ വേണ്ടതോ വേണ്ടാത്തതോ എന്ന ചിന്തയ്ക്ക് അവകാശമില്ല. അതുകൊണ്ടാണ് ‘ജിജ്‌ഞാസ’ മനുഷ്യനു മാത്രമേയുള്ളൂ എന്ന് സ്പാനിഷ് ചിന്തകനായ ഉനാമുനോ എഴുതിയത്. ജിജ്‌ഞാസ അറിയാനുള്ള ആഗ്രഹമാണ്; അറിയും വരെ, ഏതു പ്രഹേളികയുടെയും കുരുക്കഴിയുംവരെ, ഉറക്കമില്ല എന്ന പൊറുതികേടാണ്. ജ്‌ഞാനത്തെ മൂല്യമാക്കുന്നത് ഈ ദിവ്യമായ അസ്വാസ്‌ഥ്യമാണ്. ആ അസ്വാസ്‌ഥ്യമാണ് മനുഷ്യനാണെന്നതിന്റെ ഉറപ്പ്. അത് ഇര പിടിക്കാനുള്ള വൈഭവമല്ല; സത്യത്തിന്റെ ദീപ്തമുഖം കാണുംവരെ സ്വസ്‌ഥതയില്ല എന്ന മനുഷ്യത്വത്തിന്റെ ദിവ്യമായ ഭ്രാന്താണ്.\nനരച്ച സിദ്ധാന്തങ്ങളെക്കുറിച്ചുള്ള വേവലാതി ഉപേക്ഷിച്ച് ജീവിതം ഒരുക്കിവച്ചിരിക്കുന്ന സുഖങ്ങൾ ആവോളം ആസ്വദിച്ചുകൊള്ളൂ എന്നു പറഞ്ഞുവരുന്നവൻ ആരായാലും അവൻ ചെകുത്താന്റെ അവതാരമാണെന്ന് അറിയുന്നതാണ് വിവേകം – മാനുഷികമായ വിവേകം. പക്ഷേ, ആസക്‌തികളെ പെരുപ്പിച്ച് അതിൽ വീണ് ആത്മാവു നഷ്ടപ്പെടുത്തുന്നതാണ് ജീവിതസാഫല്യം എന്നു ഘോഷിക്കുന്ന ചെകുത്താന്റെ യുഗത്തിലാണ് നാം ഇപ്പോൾ ജീവിക്കുന്നത്!\nപ്രഫ. എം. തോമസ് മാത്യു\nആധുനിക വൈദ്യ ശാസ്ത്രത്തിന്റ തലതൊട്ടപ്പൻമാർ പാശ്ചാത്യരാണ്. ടൂറിസ്റ്റുകളായി കേരളത്തിലെത്തിയ ബ്രിട്ടീഷ്, ഇറ്റലി പൗരന്മാർക്ക് കോവിഡ് പിടിപെട്ട് രോഗികളായി മാറി ഒടുവിൽ സുഖപ്പെട്ടത് കേരളത്തിലെ ആരോഗ്യമേഖലക്ക


ജോലിക്ക് പോകുന്നതും തിരിച്ചു വരുന്നതും വിമാനത്തില്: 'കര്‍ട്ട് ബാട്ടിന്' ആളൊരു പുലിയാ • ഇ വാർത്ത | evartha\nevartha Desk July 24, 2017, 2:54 pm July 25, 2017\nവാഷിംഗ്ടണ്: കാറിലും ബസിലും ട്രെയിനിലുമൊക്കെയാണ് എല്ലാവരും സാധാരണയായി ജോലിസ്ഥത്തേക്ക് പോയി മടങ്ങുന്നത്. പക്ഷേ ട്രാഫിക് ബ്ലോക്കുകളും തിക്കും തിരക്കുമൊക്കെയായി നിത്യേനെയുള്ള ഈ യാത്ര ആരെയും മടുപ്പിക്കുന്നതാണ്. എന്നാല്‍പിന്നെ ദിവസേനെയുള്ള ഈ പോക്കുവരവ് വിമാനത്തിലാക്കിയാലോ?..ഞെട്ടേണ്ട ലോസാഞ്ചലസ് സ്വദേശി കര്‍ട്ട് ബാട്ടിന് സ്‌കി എന്ന എഞ്ചിനീയര് ജോലിക്ക് പോയി തിരികെ വരുന്നത് വിമാനത്തിലാണ്.\nസ്വദേശമായ ലോസാഞ്ചലസില് നിന്നും സാന്‍ഫ്രാന്‍സിസ്‌കോയിലെ ജോലിസ്ഥലത്തേക്കും തിരികെയും ആറുമണിക്കൂറാണ് ഇദ്ദേഹം ഒരു ദിവസം വിമാനയാത്ര ചെയ്യുന്നത്. ഒരുപക്ഷേ ഇങ്ങനെ ജോലി നോക്കുന്ന ലോകത്തെ ഒരേ ഒരാളും കര്‍ട്ട് ആയിരിക്കും. ഇദ്ദേഹം ജോലി ചെയ്യുന്ന കമ്പനി ആദ്യം ലോസാഞ്ചലസിലായിരുന്നു. പിന്നീടിത് സാന്‍ഫ്രാന്‍സിസ്‌ക്കോയിലേക്ക് മാറ്റുകയുണ്ടായി. ഇതോടെ സാന്‍ഫ്രാന്‍സിസ്‌കോയിലേക്ക് പോകാന്‍തന്നെ കര്‍ട്ട് തീരുമാനിച്ചു. പക്ഷേ വീട് വിട്ടുകൊണ്ട് കുടുംബത്തെ മറ്റൊരു നാട്ടിലേക്ക് കൊണ്ടുപോകാന് കര്‍ട്ടിന്റെ മനസ്സ് അനുവദിച്ചില്ല. അങ്ങനെയാണ് വിമാനത്തില് ജോലിക്കു പോകാന് തീരുമാനിച്ചത്.\nരാവിലെ അഞ്ചുമണിക്ക് ഉണരുന്ന ഇദ്ദേഹം റെഡിയായി പത്തുമിനിട്ടുകൊണ്ട് തൊട്ടടുത്ത ചെറു വിമാനത്താവളത്തിലെത്തും. അവിടെ നിന്ന് ഒറ്റ എന്‍ജിന് വിമാനത്തില് മൂന്നുകിലോമീറ്റര് അകലെയുള്ള ഒക്ലന്റിലെത്തും. ഇവിടെ നിന്നാണ് സാന്‍ഫ്രാന്‍സിസ്‌കോയിലേക്കുള്ള വിമാനം കയറുന്നത്. തിരിച്ച് വീട്ടിലെത്തുമ്പോള് രാത്രി ഒമ്പതുമണിയാകും.\nമികച്ച എന്‍ജിനീയറായതിനാല് കര്‍ട്ടിനെ വിടാന് തയ്യാറല്ലാത്ത കമ്പനിയാണ് ഇദ്ദേഹത്തിന്റെ യാത്രയ്ക്കുവേണ്ട ചെലവെല്ലാം വഹിക്കുന്നത്. സ്ഥിരം യാത്രക്കാരനായതോടെ സെക്യൂരിറ്റി ചെക്കിംഗില് ഉള്‍പ്പെടെ വിമാനത്താവള അധികൃതര് കര്‍ട്ടിന് ഇളവ് നല്‍കാറുണ്ട്. അതിനാല് സമയം വളരെയേറെ ലാഭിക്കാനാവുന്നുണ്ട്. കുടുംബവും ജോലിയും ഒരുപോലെ നോക്കാനാവുന്നതില് വളരെയേറെ സന്തുഷ്ടനാണ ഇദ്ദേഹം. പക്ഷേ, വിമാന യാത്രയില് ചിലപ്പോഴെങ്കിലും കാലാവസ്ഥ വില്ലനാവാറുണ്ട്.\nവിമാനം ആകാശച്ചുഴില്‍പ്പെട്ടു; അകം രക്തക്കളം, ദൈവത്തെ വിളിച്ച് 329 പേർ


കാർഷിക രംഗം ഒരു കുത്തകയ്ക്കും തീറെഴുതാൻ കോണ്‍ഗ്രസ് അനുവദിക്കില്ല : രാഹുൽ ഗാന്ധി – Jaihind TV\nകാർഷിക രംഗം ഒരു കുത്തകയ്ക്കും തീറെഴുതാൻ കോണ്‍ഗ്രസ് അനുവദിക്കില്ല : രാഹുൽ ഗാന്ധി\nന്യൂഡല്‍ഹി : കാർഷിക രംഗം ഒരു കുത്തകയ്ക്കും തീറെഴുതാൻ കോണ്‍ഗ്രസ് അനുവദിക്കില്ലെന്ന് രാഹുൽ ഗാന്ധി. കാർഷിക നിയമങ്ങൾ കാർഷിക മേഖലയെ തകർക്കുന്നതാണ്. കർഷകരുമായി ചർച്ച നടത്തുന്നതിന് പകരം നിയമങ്ങൾ പിൻവലിക്കുകയാണ് സർക്കാർ ചെയ്യേണ്ടത്. എല്ലാം കർഷകർക്ക് വേണ്ടിയാണ് എന്ന് പ്രധാനമന്ത്രി പറയുമ്പോൾ കർഷകർ ഡൽഹി തെരുവുകളിൽ പ്രതിഷേധിക്കുകയാണ് എന്ന് രാഹുൽ ഗാന്ധി പറഞ്ഞു.\nകാർഷിക രംഗം ഒരു കുത്തകയ്ക്കും തീറെഴുതാൻ കോണ്‍ഗ്രസ് അനുവദിക്കില്ല എന്ന് രാഹുൽ ഗാന്ധി. കാർഷിക നിയമങ്ങൾ കാർഷിക മേഖലയെ തകർക്കുന്നതാണ്. കർഷകരുമായി ചർച്ച നടത്തുന്നതിന് പകരം നിയമങ്ങൾ പിൻവലിക്കുകയാണ് സർക്കാർ ചെയ്യേണ്ടത്. എല്ലാം കർഷകർക്ക് വേണ്ടിയാണ് എന്ന് പ്രധാനമന്ത്രി പറയുമ്പോൾ കർഷകർ ഡൽഹി തെരുവുകളിൽ പ്രതിഷേധിക്കുകയാണ് എന്ന് രാഹുൽ ഗാന്ധി പറഞ്ഞു.\nരാജ്യത്ത് തുടരുന്ന കർഷക പ്രതിഷേധങ്ങൾക്ക് ഊർജം പകരുന്നതാണ് കോണ്‍ഗ്രസിന്‍റെ കിസാന് പഞ്ചായത്തുകൾ. രാജ്യത്തെ 40 ശതമാനം ആളുകളും കാർഷിക മേഖല ആശ്രയിച്ചു ജീവിക്കുന്നവരാണ്. ഇവർക്കെതിരയാണ് പ്രധാനമന്ത്രിയും കേന്ദ്ര സർക്കാരും ആക്രമണം നടത്തുന്നത് എന്ന് രാഹുൽ ഗാന്ധി പറഞ്ഞു. പ്രധാനമന്ത്രി പ്രവർത്തിക്കുന്നത് മുന്നോ നാലോ ബിസിനസുകാർക്ക് വേണ്ടിയാണ്. ഇവർക്ക് വഴി വെട്ടുക മാത്രമാണ് പ്രധാനമന്ത്രി ചെയുന്നത് എന്ന് രാഹുൽ ഗാന്ധി ആരോപിച്ചു.\nനോട്ട് നിരോധനം ഉൾപ്പെടെ സർക്കാർ നടപ്പാക്കിയ നയങ്ങൾ സാധാരണക്കാരെ തകർത്തു എന്ന് രാഹുൽ ഗാന്ധി പറഞ്ഞു.\nകർഷകർക്കും സാധാരണകാർക്കും ഒപ്പം നിന്നുകൊണ്ട് കാർഷിക നിയമങ്ങളെ കോണ്‍ഗ്രസ് ഇല്ലായ്മ ചെയ്യും എന്ന് രാഹുൽ ഗാന്ധി ആവർത്തിച്ചു. രാജസ്ഥാനിലെ പിലിബംഗയിലും പദംപൂരിലുമാണ് രാഹുൽ ഗാന്ധി കിസാന് പഞ്ചായത്തുകളെ അഭിസംബോധന ചെയ്ത് സംസാരിച്ചത്. നാളെ നടക്കുന്ന ട്രാക്ടർ റാലിയിലും രാഹുൽ ഗാന്ധി പങ്കെടുക്കും.


Emalayalee.com - കെസിഎസ് പിക്‌നിക് ആവേശോജ്വലമായി\nAMERICA 09-Jul-2019 റോയി മലയില് സെക്രട്ടറി, കെസിഎസ്.\nറോയി മലയില് സെക്രട്ടറി, കെസിഎസ്.\nചിക്കാഗോ: ക്‌നാനായ കാത്തലിക് സൊസൈറ്റി(KCS) യുടെ ഈ വര്‍ഷത്തെ സമ്മര് പിക്‌നിക് പുതുമയാര്‍ന്ന പരിപാടികള് കൊണ്ടും ജനപങ്കാളിത്തം കൊണ്ടും ശ്രദ്ധേയമായി. കൊഹിമ രൂപതയുടെ ബിഷപ്പും ക്‌നാനായ സമുദായ അംഗവുമായ ബിഷപ്പ് ജയിംഗ് തോപ്പില്, കെ.സി.എസ്. സ്പിരിച്ച്വല് ഡയറക്ടര് ഫാ.അബ്രഹാം മുത്തോലത്തിന് പത്ത് കൈമാറികൊണ്ട് പിക്‌നിക് ഉദ്ഘാടനം ചെയ്തു. സെക്രട്ടറി റോയി ചേലമലയില് ഏവരേയും പിക്‌നിക്കിലേക്ക് സ്വാഗതം ആശംസിച്ചു. പ്രസിഡന്റ് ഷിജു ചെറിയത്തില്, കെസിഎസിന്റെ പരിപാടികളില് അംഗങ്ങള് കാണിക്കുന്ന സഹകരണത്തിന് പ്രത്യേകം നന്ദി പറഞ്ഞു. തുടര്‍ന്ന് ഫാ.ബിന്‍സ് ചേത്തലില്, ഈ വര്‍ഷം പുതുതായി ഏര്‍പ്പെടുത്തിയ ത്രീ പോയിന്റ് ബാസ്‌കറ്റ് ബോള് ഗെയിം ഉദ്ഘാടനം ചെയ്തു. ബൗണ്‍സി ഹൗസ്, വോളിബോള്, ത്രോബോള്, DJ, കൈരളി ഫുഡ്‌സ് തയ്യാറാക്കിയ രുചികരമായ ഭക്ഷണം എന്നിവ പിക്‌നിക്കിന് മാറ്റു കൂട്ടി. ക്‌നാനായ റീജിയണ് വികാരി ജനറാള് ഫാ.തോമസ് മുളവനാല്, ഫാ.ബിബി തറയില് എന്നിവര് സമാപന ചടങ്ങില് സംബന്ധിച്ചു.


ക്ഷീരകര്‍ഷകന് മില്‍മ പരമാവധി വില നല്‍കണം- മന്ത്രി കെ. രാജു - Malappuram News - Malayalam news from Malappuram,acomplete portal from malappuram, local news from malappuram\nക്ഷീരകര്‍ഷകന് മില്‍മ പരമാവധി വില നല്‍കണം- മന്ത്രി കെ. രാജു\nമലപ്പുറം മില്‍മ ഡയറിക്ക് തറക്കല്ലിട്ടു : കന്നുകാലികള്‍ക്ക് ഈ വര്‍ഷം മുതല് ഇന്‍ഷൂറന്‍സ് സ്‌കീം\nമലപ്പുറം : പാല് സംഭരണ- വിതരണ വിലകള് തമ്മിലെ അന്തരം കുറച്ച് ക്ഷീരകര്‍ഷകര്‍ക്ക് മില്‍മ പരമാവധി വില നല്‍കണമെന്ന് വനം- വന്യജീവി- ക്ഷീരവികസന വകുപ്പു മന്ത്രി കെ. രാജു ആവശ്യപ്പെട്ടു. മില്‍മയുടെ മലപ്പുറം ഡയറി പ്ലാന്റിന്റെ ശിലാസ്ഥാപന കര്‍മം മൂര്‍ക്കനാട് എ.എം.എല്.പി. സ്‌കൂളിനു സമീപം നിര്‍വഹിച്ച് സംസാരിക്കുകയായിരുന്നു മന്ത്രി. പാലിന്റെ വില നിര്‍ണയിക്കുന്നതിന് ഹൈക്കോടതി മില്‍മയ്‌ക്ക് അധികാരം നല്‍കിയിട്ടുണ്ട്. അത് കൊണ്ട് കര്‍ഷകന് കൂടുതല് വില ലഭിക്കാന് സര്‍ക്കാറിന്റെ അനുമതിക്ക് കാത്തുനില്‍ക്കേണ്ട. വര്‍ഷം 60 കോടി ലാഭമുള്ള മില്‍മയ്‌ക്ക് ഉപഭോക്താക്കള്‍ക്ക് ഭാരം വരുത്താതെ തന്നെ ക്ഷീരകര്‍ഷകന് ഉയര്‍ന്ന വില നല്‍കാനാവുമെന്ന് മന്ത്രി പറഞ്ഞു. കന്നുകാലികള്‍ക്ക് ഈ വര്‍ഷം മുതല് ഇന്‍ഷൂറന്‍സ് പദ്ധതി നപ്പാക്കുമെന്ന് മന്ത്രി അറിയിച്ചു. ഈ വര്‍ഷം 40,000 പശുക്കളെയും അടുത്ത വര്‍ഷം ബാക്കിയുള്ളവയെയും പദ്ധതിയില് ഉള്‍പ്പെടുത്തും. ഇന്‍ഷൂറന്‍സ് പ്രീമിയത്തിന്റെ 75 ശതമാനം കര്‍ഷകര്‍ക്ക് സബ്‌സിഡിയായി നല്‍കും. 50 ശതമാനം സംസ്ഥാന സര്‍ക്കാറും 25 ശതമാനം തദ്ദേശ സ്ഥാപനങ്ങളും വഹിക്കും. കര്‍ഷകര് 25 ശതമാനം വഹിച്ചാല് മതി. പാല് അളക്കുന്ന കര്‍ഷകന് ഒരു ലിറ്റര് പാലിന് സബ്‌സിഡിയായി സര്‍ക്കാര് നല്‍കുന്ന ഒരു രൂപയ്‌ക്ക് പുറമെ തദ്ദേശ സ്ഥാപനങ്ങള് നല്‍കുന്ന സബ്‌സിഡി പ്രോജക്‌ടുകള്‍ക്ക് ജില്ലാ ആസൂത്രണ സമിതികള് അംഗീകാരം നല്‍കാറില്ലായിരുന്നു. എന്നാല് കഴിഞ്ഞ ദിവസം ചേര്‍ന്ന വികേന്ദ്രീകരണാസൂത്രണ സമിതി ഇത്തരം പദ്ധതികള്‍ക്ക് അംഗീകാരം നല്‍കാന് തീരുമാനിച്ച കാര്യം മന്ത്രി വെളിപ്പെടുത്തി.\nരണ്ട് വര്‍ഷത്തിനകം കേരളത്തെ പാലിന്റെ കാര്യത്തില് സ്വയംപര്യാപ്‌തമാക്കുമെന്ന് മന്ത്രി പറഞ്ഞു. നിലവില് സംസ്ഥാനത്തിന് ആവശ്യമുള്ള പാലിന്റെ 70 ശതമാനമാണ് ഇവിടെ ഉത്‌പാദിപ്പിക്കുന്നത്. ക്ഷീരകര്‍ഷകര്‍ക്ക് ന്യായവിലയ്‌ക്ക് കാലിത്തീറ്റ ലഭ്യമാക്കുമെന്നും മലപ്പുറം മില്‍മ പ്ലാന്റിന്റെ പൂര്‍ത്തീകരണത്തിന് കേന്ദ്ര സര്‍ക്കാറിന്റെ ആര്.കെ.ബി.വൈ. പദ്ധതിയിലോ മറ്റ് സ്‌കീമുകളിലോ ഫണ്ട് ലഭ്യമാക്കാന് ശ്രമിക്കുമെന്നും മന്ത്രി പറഞ്ഞു. പരിപാടിയില് ടി.എ. അഹമ്മദ് കബീര് എം.എല്.എ. അധ്യക്ഷനായി.\nജില്ലാ പഞ്ചായത്ത് പ്രസിഡന്റ് എ.പി. ഉണ്ണികൃഷ്‌ണന്, അംഗങ്ങളായ വി. സുധാകരന്, എം.കെ. റഫീഖ, മങ്കട ബ്ലോക്ക് പ്രസിഡന്റ് സഹീദ എലിക്കോട്ടില്, മൂര്‍ക്കനാട് ഗ്രാമപഞ്ചായത്ത് പ്രസിഡന്റ് കെ. രാജഗോപാലന്, മില്‍മ ചെയര്‍മാന് പി.ടി. ഗോപാലക്കുറുപ്പ്, മലബാര് മേഖലാ ചെയര്‍മാന് മറ്റ് മേഖലാ ചെയര്‍മാന്‍മാരായ കല്ലട രമേശ്, പി.എ. ബാലന് മാസ്റ്റര്, കെ.എന്. സുരേന്ദ്രന് നായര്, മുന് എം.എല്.എ. സത്യന് മൊകേരി, ക്ഷീരവികസന വകുപ്പ് ഡയറക്‌ടര് ജോര്‍ജ്‌കുട്ടി ജേക്കബ്, ഡെപ്യൂട്ടി കലക്‌ടര് കെ.സി. മോഹനന്, മലബാര് മേഖലാ യൂണിയന് മാനെജിങ് ഡയറക്‌ടര് കെ.ടി. തോമസ് തുടങ്ങിയവര് പങ്കെടുത്തു.\nനിര്‍ദ്ദിഷ്‌ട മലപ്പുറം മില്‍മ ഡെയറി പ്ലാന്റിന് പ്രതിദിനം ഒരു ലക്ഷം ലിറ്റര് പാല് സംസ്‌കരിച്ച് പാക്കറ്റുകളാക്കാനുളള ശേഷി ഉണ്ടാവും. മൂര്‍ക്കനാട് പൊട്ടിക്കുഴി എ.എം.എല്.പി സ്‌കൂളിന് സമീപമുള്ള 12.4 ഏക്കര് സ്ഥലത്താണ് പ്ലാന്റ് പണിയുന്നത്. 60 കോടി രൂപയാണ് മൂന്ന് ഘട്ടങ്ങളിലായി പൂര്‍ത്തീകരിക്കാന് ഉദ്ദേശിക്കുന്ന പ്ലാന്റിന് ചെലവ് പ്രതീക്ഷിക്കുന്നത്. മലപ്പുറം ജില്ലയിലെയും പാലക്കാട് ജില്ലയിലെ സമീപ പ്രദേശത്തു നിന്നുമുളള പാല് ഈ പ്ലാന്റില് സംഭരിക്കാനാണ് പദ്ധതി. ക്ഷീര സംഘങ്ങളെ ഗ്രൂപ്പുകളാക്കി തിരിച്ച് പ്രാദേശിക ബള്‍ക്ക് മില്‍ക്ക് കൂളറുകളില് ശീതീകരിച്ച് ഇന്‍സുലേറ്റഡ് സ്റ്റെയിന്‍ലെസ് സ്റ്റീല് ടാങ്കറുകളിലായിരിക്കും പാല് പ്ലാന്റില് എത്തിക്കുക.\nഅധികമുളള പാല്, നെയ്യ്, തൈര്, സംഭാരം, വെണ്ണ മുതലായ ഉത്‌പന്നങ്ങളാക്കി മാറ്റുന്നതിനുളള സൗകര്യം ഈ പ്ലാന്റില് ഉണ്ടായിരിക്കും. പദ്ധതിയുടെ ആദ്യഘട്ടമായി ചുറ്റുമതില്, അപ്രോച്ച് റോഡ്, ഫാക്‌ടറി കോംപൗിനകത്തുളള റോഡുകള് മുതലായവ തീര്‍ക്കും. രണ്ടാംഘട്ടത്തിന്റെ ടെണ്ടര് നടപടികള് പുരോഗമിക്കുന്നതേയുളളു. പ്രധാന ഫാക്‌ടറി കെട്ടിടം, ഓഫീസ് കാന്റീന്, ജോലിക്കാരുടെ വിശ്രമ മന്ദിരം, ഐസ് പ്ലാന്റ് കെട്ടിടം, ബോയിലര് ഹൗസ്, മലിനജല സംസ്‌കരണ പ്ലാന്റ് മുതലായവ നിലവില് വരും. മൂന്നാം ഘട്ടത്തിലായിരിക്കും യന്ത്ര സാമഗ്രികള് സ്ഥാപിക്കുക.\nഇപ്പോള് ജില്ലയില് വിതരണം ചെയ്യുന്ന പാലും പാല് ഉത്‌പന്നങ്ങളും വയനാട്, പാലക്കാട്, കോഴിക്കോട് പ്ലാന്റുകളില് നിന്നാണ് എത്തുന്നത്. മലപ്പുറം ഡെയറി പ്ലാന്റ് പ്രവര്‍ത്തന സജ്ജമാകുന്നതോട് കൂടി, ഇത് പുര്‍ണ്ണമായും ജില്ലയില് തന്നെ ഉത്‌പാദിപ്പിച്ച്, സംഭരിച്ച്, സംസ്‌ക്കരിച്ച് വിപണനം നടത്തുന്നതിന് സാധ്യമാവും.


കയറ്റുമതിക്കൊരുങ്ങി പപ്പായക്കറ; കാര്‍ഷിക വിപണിയില് പുതിയ സാധ്യത | Papaya Farming| Better Income\nJul 29, 2019, 12:55 PM IST\nതമിഴ് നാട്ടിലാണ് ഇപ്പോള് പപ്പായക്കറയ്ക്ക് വിപണനസാധ്യതയുള്ളത്. ഇവിടത്തെ സംസ്‌കരണയൂണിറ്റിലേക്കാണ് ഇവ എത്തിക്കേണ്ടത്.\nഅയൂബിന്റെ കൃഷിയിടത്തിൽ പപ്പായയിൽ നിന്ന് പപ്പൈൻ കറ ശേഖരിക്കുന്നു.\nമാറിയ സാഹചര്യത്തില് കര്‍ഷകര്‍ക്കും ഒരു മാറ്റം വേണം. ഇതു പറയുന്നത് ചെറുകരയിലെ യുവകര്‍ഷകന് തോട്ടോളി അയൂബ്. വര്‍ഷങ്ങളായി തന്റെ കൃഷിയിടത്തില് തികച്ചും വ്യത്യസ്തമായ രീതിയില് ശാസ്ത്രീയമായി കൃഷി കൊണ്ടുനടക്കുമ്പോഴും അയൂബിന് ആശങ്കകളില്ല.\nവിപണിയുടെ മാറ്റം അറിഞ്ഞ് ആത്മാര്‍ഥമായി ഇറങ്ങിയാല് കൃഷി നഷ്ടമാകില്ലെന്നാണ് അയൂബ് പറയുന്നത്. ജില്ലയില് ആദ്യമായി പപ്പായയില്‍നിന്ന് പപ്പൈന്‍കറ ശേഖരിച്ച് അയൂബ് വിപണനവും തുടങ്ങി.\nറെഡ് ലേഡി പപ്പായയുടെ വാണിജ്യാടിസ്ഥാനത്തിലുള്ള വിപണനം നടത്തിയ പരിചയത്തില്‍നിന്നാണ് പപ്പൈന് വിപണനത്തിനും അയൂബ് മുന്നിട്ടിറങ്ങുന്നത്. കേന്ദ്ര ശാസ്ത്ര സാങ്കേതികവകുപ്പിന് കീഴിലുള്ള ഐസ്റ്റഡ് പദ്ധതിപ്രകാരം എറണാകുളം സ്വദേശി സയന്‍സ് മൂവ്‌മെന്റിന്റെ പിന്തുണയോടെയാണ് പപ്പായക്കറ വിപണനം.\nആറുമാസം മുമ്പ് സംസ്ഥാനത്ത് പപ്പായപ്രചാരണം നടപ്പാക്കുന്നതിന്റെ ഭാഗമായി ജില്ലയിലും പപ്പായക്കര്‍ഷകരുടെ ക്ലസ്റ്ററുകള് രൂപവത്കരിച്ചിരുന്നു. ഇതില് അംഗമായിരുന്നു ഈ കര്‍ഷകനും. അതിന് മുന്നോടിയായി തമിഴ്നാട്ടിലും മറ്റമുള്ള പപ്പൈന് വിപണനത്തിന്റെ സാധ്യതകളെക്കുറിച്ചും പഠിച്ചിരുന്നു.\nഒരേക്കറില് തൊള്ളായിരം ചെടികള്\nസിന്ത ഇനത്തിലുള്ള പപ്പായവിത്താണ് ഇതിനായി ലഭ്യമാക്കിയത്. ഹോര്‍ട്ടി കള്‍ച്ചള് മിഷന് പദ്ധതിപ്രകാരം പകുതി വിലയ്ക്ക് ഈ വിത്ത് നല്‍കി. വിത്ത് നട്ട് ആറ് മാസത്തിനകം പപ്പായ കായ്ച്ചുതുടങ്ങി.\nഅധികം ഉയരമില്ലാത്ത റെഡ് ലേഡിയെപ്പോലെ തന്നെയുള്ള പപ്പായയാണ് സിന്തയും. കായ മൂത്ത് തുടങ്ങുമ്പോള്‍ത്തന്നെ കറശേഖരണം തുടങ്ങാം. ചെറിയ കത്തികൊണ്ട് പപ്പായയുടെ മുകളില് നീളത്തിലുള്ള പോറലുകള് ഉണ്ടാക്കിയാല് കറ വീണു തുടങ്ങും.\nചെടികള്‍ക്കടിയില് പ്ലാസ്റ്റിക് ഷീറ്റുകള് വിരിച്ച് ഇറ്റുവീഴുന്ന കറ ശേഖരിക്കുക. വീഴുന്ന കറ മിനിറ്റുകള്‍ക്കകം ഉറഞ്ഞുപോകും. വടിച്ചെടുക്കുന്ന കറ പതിനഞ്ചുദിവസംവരെ കേടുകൂടാതെ സൂക്ഷിക്കാം. ഒരു ചെടിയില്‍നിന്ന് 50 ഗ്രാം വീതം ഒന്നര മാസത്തോളം വിളവെടുക്കാം. അഞ്ചോ ആറോ തവണകളായി കറ ശേഖരിക്കാം.\nകറ വിളവെടുപ്പിനായി തയ്യാറായ പപ്പായത്തോട്ടം\nഒരു കിലോയ്ക്ക് 150 രൂപവരെയാണ് ഇപ്പോള് വില. ഒരേക്കറില് തൊള്ളായിരത്തോളം പപ്പായച്ചെടികള് വളര്‍ത്താം. ഇവയില്‍നിന്ന് പ്രതിദിനം 50 കിലോയോളം കറ ശേഖരിക്കാം. ഒമ്പത് തവണയോളം കറയെടുത്ത പപ്പായ അടര്‍ത്തിമാറ്റി തൊലികളഞ്ഞ് മൂല്യ വര്‍ധിത ഉത്പന്നങ്ങളായും മാറ്റാം. ജാം, ജെല്ലി, ഫ്രൂട്ടി തുടങ്ങിയവയാണ് ഇതില് നിന്ന് ഉത്പാദിപ്പിക്കാന് കഴിയുക.\nകറയെടുത്തതിനുശേഷം കായ അടര്‍ത്തിമാറ്റുന്നതോടെ പുതിയ കായകളും പൈട്ടന്നുണ്ടാകും. ഒരേ ചെടിയില്‍നിന്ന് രണ്ടര വര്‍ഷത്തോളം വിളവെടുക്കാം. വയനാട്ടില് നൂറോളം കര്‍ഷകര് ഇപ്പോള് പപ്പായക്കൃഷിയില് വ്യാപൃതരായിട്ടുണ്ട്.\nതമിഴ് നാട്ടിലാണ് ഇപ്പോള് പപ്പായക്കറയ്ക്ക് വിപണനസാധ്യതയുള്ളത്. ഇവിടത്തെ സംസ്‌കരണയൂണിറ്റിലേക്കാണ് ഇവ എത്തിക്കേണ്ടത്. കൂടുതല് കര്‍ഷകര് ഇതിലേക്ക് ആകര്‍ഷിക്കപ്പെടുമ്പോള് വിപണിയും സംസ്‌കരണശാലകളും ഇവിടെയും വന്നേക്കാം.\nകറയെടുത്ത പപ്പായ സംസ്‌കരിച്ച് മൂല്യവര്‍ധിത ഉത്പന്നങ്ങളാക്കിയും മാറ്റാം. ഇതിനും സാധ്യതകളേറെയാണ്. തമിഴ്നാടിന് പുറമേ ആന്ധ്രയിലും പപ്പായക്കൃഷിയും പപ്പൈന് വിളവെടുപ്പും കാര്യക്ഷമമമായി മുന്നേറുന്നുണ്ട്.\nസംസ്‌കരിച്ചെടുക്കുന്ന പപ്പായയില്‍നിന്ന് പൗഡര്, സൗന്ദര്യ വര്‍ധക വസ്തുക്കള്, ടിന് ഫുഡ് തുടങ്ങിയവ ഉണ്ടാക്കുന്നുണ്ട്. കയറ്റുമതിക്കും അവസരം വന്നതോടെ അവിടെ പപ്പായക്കൃഷി ചെയ്യുന്നവരുടെ എണ്ണവും കൂടിയിട്ടുണ്ട്.\nContent Highlights: Papaya Farming For Better Income\nജാതി, ഗ്രാമ്പൂ, കറുവ എന്നീ മൂന്നു സുഗന്ധവിളകളുടെയും രുചിയും മണവും ഇണങ്ങിച്ചേര്‍ന്നതാണ് ..


കുഴല്‍പ്പണക്കേസന്വേഷണം ബിജെപി-ആര്‍എസ്എസ് നേതാക്കളിലേക്ക്; ആര്‍എസ്എസുകാരന്‍റെ പണമാണ് നഷ്ടമായതെന്ന് പൊലീസ് | police says rss relation Kodakara illegal money\nകുഴല്‍പ്പണക്കേസില് അന്വേഷണം ബിജെപി നേതാക്കളിലേക്ക്; ആര്‍എസ്എസുകാരന്‍റെ പണമാണ് നഷ്ടമായതെന്ന് പൊലീസ്\nപരാതിയില് ഉള്ളതിനെക്കാള് കൂടുതൽ തുക പിടിച്ചെടുത്തിട്ടുണ്ടെന്നും പണം നല്‍കിയവരെക്കുറിച്ച് അന്വേഷണം തുടരുകയാണെന്നും പൊലീസ് അറിയിച്ചു.\nThrissur, First Published Apr 29, 2021, 12:00 PM IST\nതൃശ്ശൂര്: കൊടകര കവര്‍ച്ച കേസന്വേഷണം ബിജെപി-ആര്‍എസ്എസ് നേതാക്കളിലേക്ക് നീങ്ങുന്നു. ആര്‍എസ്എസുകാരന്‍റെ പണമാണ് നഷ്ടമായതെന്ന് പൊലീസ് സ്ഥിരീകരിച്ചു. പണം കൊടുത്ത ധർമ്മരാജൻ ആര്‍എസ്എസ് പ്രവര്‍ത്തകനാണെന്ന് റൂറല് എസ്പി പറഞ്ഞു. ധർമ്മരാജന് പണം നല്‍കിയത് യുവമോര്‍ച്ച നേതാവ് സുനില് നായിക്കാണെന്നാണ് മൊഴി. ഇതിന്‍റെ അടിസ്ഥാനത്തില് യുവമോര്‍ച്ച മുന് ട്രഷനനായ സുനിലിനെ പൊലീസ് ചോദ്യം ചെയ്തു. പരാതിയില് ഉള്ളതിനെക്കാള് കൂടുതൽ തുക പിടിച്ചെടുത്തിട്ടുണ്ടെന്നും പണം നല്‍കിയവരെക്കുറിച്ച് അന്വേഷണം തുടരുകയാണെന്നും പൊലീസ് അറിയിച്ചു.\nഅതേസമയം, താൻ ആർഎസ്എസ് പ്രവർത്തകൻ തന്നെയെന്ന് ധർമരാജ് ഏഷ്യാനെറ്റ് ന്യൂസിനോട് പറഞ്ഞു. ചെറുപ്പം മുതൽ ശാഖയിൽ പോയ ആളാണ് താന്. ബിസിനസ് ആവശ്യത്തിന് കൊടുത്തുവിട്ട 25 ലക്ഷം രൂപയാണ് നഷ്ടപ്പെട്ടതെന്നും ധർമരാജ് പ്രതികരിച്ചു. ധർമരാജനും താനും വർഷങ്ങളായി ബിസിനസ് പങ്കാളികളാണെന്ന് സുനിൽ നായ്ക്ക് ഏഷ്യാനെറ്റ് ന്യൂസിനോട് പറഞ്ഞു. ഇന്നലെ പൊലീസ് മൊഴിയെടുത്തിരുന്നു. എന്നാല്, കൊടകരയിലെ പണവുമായി തനിക്ക് ബന്ധമില്ലെന്നാണ് സുനിൽ നായ്ക്ക് പറയുന്നത്.\nLast Updated Apr 29, 2021, 12:39 PM IST\nകൊടകര കവര്‍ച്ചാ കേസ്\nകൊടകര കുഴല്‍പ്പണക്കേസ്; വിവരം ചോര്‍ത്തിയത് പരാതിക്കാരന്‍റെ ഡ്രൈവറുടെ സഹായിയെന്ന് പൊലീസ്


ധനുഷിന്റെ "ജഗമേ തന്തിരം" ഓ ടി ടി യിൽ സൂപ്പർ ഹിറ്റ് - Greenmediavision\nധനുഷിന്റെ “ജഗമേ തന്തിരം” ഓ ടി ടി യിൽ സൂപ്പർ ഹിറ്റ്\nഹിറ്റ് സംവിധായകൻ കാർത്തിക് സുബ്ബരാജും ധനുഷും ആദ്യമായി ഒന്നിക്കുന്ന ‘ജഗമേ തന്തിരം’ തീയേറ്റർ റിലീസിനു പകരം ഒടിടി റിലീസ് ചെയ്തു ആരാധകർക്ക് പൊതുവെ ആക്ഷൻ കുറവായിരുന്നിട്ടും ധനുഷിൻ്റെ ‘കർണ്ണൻ’ തീയേറ്ററുകളിൽ ഉത്സവമായി മാറിയിരുന്നു. ഗ്യാങ്സ്റ്റർ ചിത്രമായ “ജഗമേ തന്തിര”ത്തിൻ്റെ ടീസറും ട്രെയിലറും വൻ തരംഗമാണ് സൃഷ്ടിച്ചത്. തീയേറ്ററിലല്ലെങ്കിലും നെറ്റ്ഫ്ലിക്സിലൂടെ തമിഴടക്കം 17 ഭാഷകളിലായി വമ്പൻ റിലീസായാണ് പുതിയ ധനുഷ് ചിത്രമെത്തിയിരിക്കുന്നത്. മലയാള താരങ്ങളായ ജോജു ജോർജ്ജ്, ഐശ്വര്യ ലക്ഷ്മി എന്നിവർക്കൊപ്പം ഹോളിവുഡ് താരം ജയിംസ് കോസ്‍മോയും ചിത്രത്തിൽ പ്രധാന വേഷത്തിലെത്തുന്നുണ്ട്. ശിവദാസ്, പീറ്റർ, സുരുളി -എന്നീ മൂന്ന് കഥാപാത്രങ്ങളെ കേന്ദ്രീകരിച്ചാണ് സിനിമയുടെ കഥ നടക്കുന്നത്. കർണ്ണനിലും ധനുഷിനു വേണ്ടി ഗംഭീര ഗാനങ്ങളൊരുക്കിയ സന്തോഷ് നാരായണൻ്റെ സംഗീതം ഈ ചിത്രത്തിലും മുന്നിട്ടു നിൽക്കുന്നു. സുരുളിയുടെ ഇൻട്രോയിലെ ‘റകിട റകിട’ എന്നുള്ള ഗാനത്തിന് കഥാപാത്രത്തിൻ്റെ ജീവിതം ഈസിയായി പരിചയപ്പെടുത്താൻ സാധിച്ചു. ഐശ്വര്യ – ധനുഷ് ഒന്നിച്ചു രംഗത്തെത്തിയ ‘നേത്ത്’ എന്ന ഗാനം സിനിമയിൽ നിന്നും ഒഴിവാക്കിയത് തെറ്റായ തീരുമാനമായിരുന്നു. കട്ട് ചെയ്തതിനാൽ ദൈർഘ്യം കുറഞ്ഞെങ്കിലും, അതിനു ശേഷമുള്ള രംഗത്തിൻ്റെ തീവ്രത അത് നഷ്ടമാക്കി. ഇതു മാത്രമല്ല ‘ബുജ്ജി’ എന്ന ഗാനരംഗമടക്കം വേറെയും പല കട്ടുകൾ ചിത്രത്തിൽ നടന്നിട്ടുണ്ട്. മധുരൈ ബാബുരാജ് എഴുതി മീനാക്ഷി ഇളയരാജ ആലപിച്ച ‘തീ പിറൈ’ എന്ന ഗാനം നമ്മളെ എത്തിക്കുന്ന അവസ്ഥയിൽ നിന്നും മോചനം ലഭിക്കാൻ കുറച്ചു സമയമെടുക്കും. കഥയുടെ ആത്മാവ് തൊട്ടറിഞ്ഞ വളരെ മികച്ചൊരു ഗാനമാണത്.\nലണ്ടനിലെ വളരെ പവർഫുള്ളായ ഗ്യാങ്സ്റ്റാണ് പീറ്റർ ( ജയിംസ് കോസ്മോ). വിവിധ രാജ്യങ്ങളിൽ നിന്നും അഗതികളായെത്തി തൻ്റെ രാജ്യത്ത് ജീവിക്കുന്നവരെ എങ്ങനേയും പുറത്താക്കണമെന്നാണ് പീറ്ററിൻ്റെ ആഗ്രഹം. തൻ്റെ ഉടമസ്ഥതയിലുള്ള സ്വകാര്യ ജയിലിലും ഇയാൾ അഗതികളെ തടവിലാക്കിയിട്ടുണ്ട്. ശിവദാസ് (ജോജു) ലണ്ടനിലെ മറ്റൊരു ഗ്യാങ്സ്റ്ററാണ്. തമിഴനായ ഇയാളുടെ കൂട്ടത്തിലുള്ളവരിലും കൂടുതൽ തമിഴ്നാട്ടിൽ നിന്നും ശ്രീലങ്കയിൽ നിന്നുമുള്ള തമിഴർ തന്നെയാണ്. ബിസിനസിൽ തനിക്കെതിരെ എത്തുന്ന വിധത്തിൽ ശിവദാസ് വളർന്നപ്പോൾ അയാളെ ഒതുക്കാനുള്ള വഴി അന്വേഷിച്ച പീറ്റർ സുരുളിയിലേക്ക് (ധനുഷ്) എത്തുന്നു. അത്യാവശ്യം റൗഡിത്തരവുമായി തമിഴ്നാട്ടിൽ ജീവിക്കുന്നയാളാണ് സുരുളി. കൊല ചെയ്യാനൊന്നും ഒട്ടും മടിയില്ലാത്ത സുരുളി ചോദിച്ച പ്രതിഫലം കിട്ടിയപ്പോൾ പീറ്ററിൻ്റെ ഗ്യാങിനൊപ്പം ചേർന്ന് ബ്രിട്ടനിലേക്ക് എത്തുകയാണ്. തുടർന്നങ്ങോട്ടുള്ള സുരുളിയുടെ യാത്രയും അതിൻ്റെ ഗതിയും സിനിമ കണ്ടുതന്നെ അറിയേണ്ടതാണ്. ജഗമേ തന്തിരത്തിന്‍റെ തിരക്കഥയും സംവിധായകനായ കാര്‍ത്തിക് സുബ്ബരാജാണ് നിര്‍വ്വഹിച്ചിരിക്കുന്നത്. ആദ്യ ചിത്രത്തിലൂടെ തന്നെ പ്രേക്ഷകരെ കൈയ്യിലെടുത്ത സംവിധായകൻ്റെ മേക്കിംഗ് ശൈലി ഭൂരിപക്ഷം വരുന്ന തമിഴ് പ്രേക്ഷകരെ പ്രീതിപ്പെടുത്തുന്നതാണ്. രജനീകാന്ത് നായകനായ സംവിധായകൻ്റെ മുൻ ചിത്രം പേട്ടയുമായി ജഗമേ തന്തിരത്തിൻ്റെ അവതരണത്തിന് ഒരുപാട് സാമ്യങ്ങളുണ്ട്. സുരുളിയായി ധനുഷിൻ്റെയും, പേട്ട വേലനായുള്ള രജനിയുടേയും ലുക്കിലും സമാനതയുണ്ട്.\nപ്രേക്ഷകർ എന്താണ് ആഗ്രഹിക്കുന്നതെന്ന് വ്യക്തമായ ധാരണയുള്ള സംവിധായകനാണ് കാർത്തിക് സുബ്ബരാജ്, അതിനാൽ തന്നെ കാഴ്ചക്കാരെ ഓരോ നിമിഷവും ആനന്ദിപ്പിക്കാൻ ചിത്രത്തിനാകുന്നു. സാധാരണ തമിഴ് ചിത്രങ്ങളിൽ കാണുന്ന നായക കഥാപാത്രങ്ങളെ വാർത്തെടുക്കുന്ന അതേ അച്ചിലാണ് സുരുളിയേയും സംവിധായകൻ നിർമ്മിച്ചിരിക്കുന്നത്. സുരുളി പലപ്പോഴും പല തെറ്റുകളും ചെയ്യുന്നുണ്ട്, കാഴ്ചക്കാരായ നമ്മളും ഇടയ്ക്ക് അസ്വസ്ഥരാകും. പക്ഷേ ഒരിക്കലും സംവിധായകൻ സുരുളിയെ ന്യായീകരിക്കാൻ ശ്രമിച്ചിട്ടില്ല, അതാണ് വേണ്ടിയിരുന്നതും. സുരുളിയുടെ ചെയ്തികൾക്ക് മറുപടിയായി ‘തെറ്റുകളിൽ വലുത്-ചെറുത് എന്നൊന്നില്ല’, ‘നായകനല്ല… ഞാൻ എപ്പോഴും വില്ലനാണ്’ – തുടങ്ങിയ സംഭാഷണങ്ങളും ധനുഷിനെക്കൊണ്ട് സംവിധായകൻ പറയിപ്പിക്കുന്നുമുണ്ട്.\nഅഭിനയത്തിൻ്റെ കാര്യത്തിൽ പ്രധാന കഥാപാത്രങ്ങളെ അവതരിപ്പിച്ച മൂന്ന് പേരും കിടിലൻ പ്രകടനങ്ങളാണ് കാഴ്ചവെച്ചത്. ജോജു ജോർജ്ജിൻ്റെ വേഷം ഇത്രത്തോളം പ്രാധാന്യമുള്ളതായിരിക്കുമെന്ന് ഒരിക്കലും കരുതിയിരുന്നില്ല. വില്ലനായി പ്രതീക്ഷിച്ച ജോജു നായകനായി മാറി പ്രേക്ഷകരുടെ ഹൃദയം കവരും, തീർച്ച. ചിത്രത്തിൽ ധനുഷിൻ്റെ കഥാപാത്രത്തേക്കാളും പ്രേക്ഷകരുടെ ഇഷ്ടം പിടിച്ചുപറ്റുന്ന വിധത്തിലാണ് ശിവദാസ് എന്ന ജോജു കഥാപാത്രം പീറ്റർ എന്ന ഗ്യാങ്സ്റ്ററിനെ അതിഗംഭീരമായി നടൻ ജയിംസ് കോസ്മോ അവതരിപ്പിച്ചിട്ടുണ്ട്. ഒരു നടൻ അഭിനയിക്കുന്നു എന്നതിലുപരി ശരിക്കുള്ള ഒരു ഗ്യാങ്സ്റ്ററായാണ് താരത്തെ സ്ക്രീനിൽ കാണാനായത്.\nധനുഷ് എപ്പോഴത്തേയും പോലെ വളരെ കൂളായി സുരുളിയെ അവതരിപ്പിച്ചിട്ടുണ്ട്. മിഴിവാർന്ന ദൃശ്യങ്ങളും ചിത്രത്തെ ആകർഷകമാക്കാൻ സഹായിക്കുന്നുണ്ട്. ശ്രേയസ് കൃഷ്ണയാണ് ചിത്രത്തിന്‍റെ ഛായാഗ്രാഹകൻ.\nPrevious articleഇന്ന് 11361 പേര്‍ക്ക് കൊവിഡ് ; 24 മണിക്കൂറിനുള്ളിൽ 90 മരണം\nNext articleവാക്‌സിന് എടുത്തവര്‍ക്ക് കുവൈറ്റിലേക്ക് യാത്രാനുമതി


ഇനിയും പാൻ-ആധാർ ലിങ്ക് ചെയ്തിട്ടില്ലേ? സംഭവിക്കുന്നത് ഇതായിരിക്കും – Business Life\nഇനിയും പാൻ-ആധാർ ലിങ്ക് ചെയ്തിട്ടില്ലേ? സംഭവിക്കുന്നത് ഇതായിരിക്കും\nകോവിഡ് വ്യാപനത്തെ തുടർന്ന് പാനും ആധാറും ലിങ്ക് ചെയ്യുന്നതിനുളള സമയപരിധി ജൂൺ 30 വരെ നീട്ടിയിട്ടുണ്ട്. എന്നാൽ ഇനി ഇക്കാര്യത്തിൽ അധിക സമയം അനുവദിക്കാനിടയില്ല. ഇതുവരെ ആധാറും പാനും ലിങ്ക് ചെയ്യാത്തവർ ഉടനെ ചെയ്യേണ്ടതാണ്. ഇല്ലെങ്കിൽ നിങ്ങളുടെ പാൻ പ്രവർത്തനരഹിതമാകും. ഇതിനുമൊക്കെ പുറമെ പാൻ നിർബന്ധമായിട്ടുളള പണമിടപാടുകൾ നടത്താൻ കഴിയാതെ വരും.\nആദായ നികുതി റിട്ടേൺ സമർപ്പിക്കാനാകില്ല. സ്രോതസ്സിൽ നിന്നു നികുതി പിടിക്കുന്ന ഇടപാടുകളിലെല്ലാം 30 ശതമാനം ടിഡിഎസ് ഈടാക്കും. പുതിയ ബിസിനസ്സ് തുടങ്ങാൻ സാധിക്കില്ല.5ലക്ഷത്തിന് മുകളിൽ ഭൂമി ഇടപാടു നടത്തുന്നതിൽ തടസ്സം നേരിടും. ഇരുചക്ര വാഹനം ഒഴികെയുളള വാഹനങ്ങൾ വാങ്ങാനും വിൽക്കാനും ആകില്ല. 50,000 രൂപയിൽ കൂടുതൽ ബാങ്കിൽ നിക്ഷേപിക്കാനോ, ബോണ്ട് വാങ്ങാനോ കഴിയില്ല എന്ന് മാത്രമല്ല ഇൻഷുറൻസ് പോളിസി വാങ്ങാനും പറ്റില്ല.\nമ്യൂച്ചൽ ഫണ്ട് നിക്ഷേപം അസാധ്യമാകും. 25,000 രൂപയിൽ കൂടുതലുളള ഹോട്ടൽ റസ്റ്റന്റ് ബില്ലുകൾ അടയ്ക്കുന്നതിൽ തടസ്സം നേരിടും. വിദേശ യാത്രയുമായി ബന്ധപ്പെട്ട് 25,000 രൂപയിൽ കൂടുതൽ ഉളള ഇടപാടുകൾക്ക് കഴിയില്ല. അഞ്ച് ലക്ഷത്തിന് മുകളിൽ സ്വർണ്ണം വാങ്ങാനാകില്ല. ഇന്ത്യയ്ക്ക് പുറത്തേക്ക് പണം അയക്കാനാകില്ല.


10 കോടിയുടെ പരസ്യത്തോട് നോ പറഞ്ഞ് ശില്‍പ ഷെട്ടി! കാരണം അറിഞ്ഞാല് നിങ്ങളും കൈയ്യടിക്കും! - Malayalam Filmibeat\n42 min ago യുവനടന്മാരില് ചിലരുടെ കാരവനില് കയറിയാല് ലഹരിവസ്തുക്കളുടെ മണം! വെളിപ്പെടുത്തലുമായി മഹേഷ്\n51 min ago അവസരങ്ങള് നഷ്ടപ്പെട്ടതിന് കാരണമിതാണ്! ഇനിയും നിലപാടുകളില് മാറ്റമില്ലെന്ന് നടി രമ്യ നമ്പീശന്\n2 hrs ago IFFK 2019: കേരള രാജ്യാന്തര ചലച്ചിത്രോത്സവത്തിന് ഇന്ന് തുടക്കമാവും\nNews ഉന്നാവോ കൂട്ടബലാൽസംഗക്കേസ്: ചുട്ടുകൊല്ലാൻ ശ്രമിച്ച യുവതിയുടെ നില അതീവ ഗുരുതരം, വെന്റിലേറ്ററിൽ!\nFinance വർഷാവസാനം കാർ വില വർദ്ധിപ്പിക്കുന്നതിന് പിറകിൽ എന്തെങ്കിലും തന്ത്രങ്ങളുണ്ടോ?\n| Updated: Monday, August 19, 2019, 11:27 [IST]\nഒരുകാലത്ത് സിനിമയില് തിളങ്ങി നിന്നിരുന്ന താരങ്ങളിലൊരാളായിരുന്നു ശില്‍പ ഷെട്ടി. വിവാഹത്തോടെ സിനിമയില് നിന്നും ഇടവേളയെടുത്ത താരം ശക്തമായ തിരിച്ചുവരവിനുള്ള തയ്യാറെടുപ്പിലാണ്. താരത്തിന്റെ തിരിച്ചുവരവിനായി കാത്തിരിക്കുകയായിരുന്നു ആരാധകരും. 13 വര്‍ഷത്തെ ഇടവേള അവസാനിപ്പിച്ചാണ് താരം എത്തുന്നത്. സിനിമയില് നിന്നും മാറിനിന്നപ്പോഴും സോഷ്യല് മീഡിയയില് സജീവമായിരുന്നു താരം. ചിത്രങ്ങളും പോസ്റ്റുകളുമൊക്കെ ക്ഷണനേരം കൊണ്ട് വൈറലായി മാറാറുണ്ട്. സൗന്ദര്യം നിലനിര്‍ത്തുന്ന കാര്യത്തില് അതീവ ശ്രദ്ധാലുവാണ് താരം. തന്‍രെ ഫിറ്റ്‌നസ് മന്ത്രയെക്കുറിച്ചുള്ള രഹസ്യവും താരം പങ്കുവെച്ചിരുന്നു.\nനിക്കമ്മ എന്ന് ആക്ഷന് സിനിമയിലൂടെ ശില്‍പ ഷെട്ടി തിരിച്ചെത്തുമെന്ന തരത്തിലുള്ള വാര്‍ത്തകളായിരുന്നു നേരത്തെ പ്രചരിച്ചിരുന്നത്. ഇന്നുവരെ താന് അവതരിപ്പിക്കാത്ത തരത്തിലുള്ള കഥാപാത്രമാണ് ഈ സിനിമയിലേതെന്നും താരം പറഞ്ഞിരുന്നു. താരത്തിന്റെ തിരിച്ചുവരവിനെക്കുറിച്ചറിഞ്ഞ ആരാധകരും ഏറെ സന്തോഷത്തിലാണ്. സിനിമയിലെ അവസരങ്ങള് മാത്രമല്ല പരസ്യങ്ങളുമായി സഹകരിക്കാനുള്ള അവസരവും താരത്തിന് ലഭിക്കാറുണ്ട്. അടുത്തിടെ തന്നെത്തേടിയെത്തിയ വലിയ അവസരം താരം വേണ്ടെന്ന് വെച്ചുവെന്നുള്ള റിപ്പോര്‍ട്ടുകളായിരുന്നു കഴിഞ്ഞ ദിവസം പുറത്തുവന്നത്. അതിന് പിന്നിലെ കാരണത്തെക്കുറിച്ചറിഞ്ഞ ആരാധകര് താരത്തെ അഭിനന്ദിച്ച് രംഗത്തെത്തിയിരിക്കുകയാണ് ഇപ്പോള്.\nസിനിമയിലെത്തി വര്‍ഷങ്ങള് പിന്നിട്ടുവെങ്കിലും ഇന്നും ചെറുപ്പം നിലനിര്‍ത്തുന്നയാളാണ് ശില്‍പ ഷെട്ടി. ഫിറ്റ്‌നസ് നിലനിര്‍ത്തുന്ന കാര്യത്തില് പ്രത്യേക ശ്രദ്ധയാണ് താരം നല്‍കുന്നതും. സിനിമയ്ക്കായി മാത്രമല്ല വ്യക്തി ജീവിതത്തില് നല്ല ആരോഗ്യവും സൗന്ദര്യവും നിലനിര്‍ത്തേണ്ടുന്നതിനെക്കുറിച്ച് വാചാലയായും താരമെത്തിയിരുന്നു. ശരീരം മെലിയുന്നതിനുള്ള ആയുര്‍വേദ മരുന്നിന്റെ പരസ്യത്തില് മോഡലാവാനുള്ള അവസരം അടുത്തിടെ ശില്‍പയെ തേടിയെത്തിയിരുന്നു. എന്നാല് ഈ അവസരം താരം നിരസിച്ചുവെന്നുള്ള റിപ്പോര്‍ട്ടുകളാണ് പുറത്തുവന്നിട്ടുള്ളത്. മിഡ് ഡേയാണ് ഇതേക്കുറിച്ച് റിപ്പോര്‍ട്ട് ചെയ്തിട്ടുള്ളത്.\nആരോഗ്യവും സൗന്ദര്യവും നിനിര്‍ത്തുന്നതിനായി കുറുക്കുവഴികള് തേടുന്നതിനോട് യോജിക്കാത്ത താരം കൂടിയാണ് ശില്‍പ ഷെട്ടി. 10 കോടി രൂപയാണ് പ്രതിഫലമായി നിശ്ചയിച്ചിരുന്നത്. എന്നാല് ഈ പരസ്യത്തിന്റെ ഭാഗമാവാനുള്ള അവസരം നിരസിക്കുകയായിരുന്നു താരം. ഓഫര് താരം നിഷ്‌ക്കരുണം തള്ളിക്കളയുകയായിരുന്നു. സോഷ്യല് മീഡിയയിലൂടെ ഈ വിവരം വൈറലായി മാറിയതിന് പിന്നാലെയായാണ് അതിന് പിന്നിലെ കാരണം തിരക്കി ആരാധകരെത്തിയത്. കാരണത്തെക്കുറിച്ച് അറിഞ്ഞതോടെ ആരാധകര് താരത്തിന് കൈയ്യടിയുമായി എത്തിയിരിക്കുകയാണ്.\n10 കോടിയുടെ അവസരം വേണ്ടെന്ന് വെച്ചതിന് പിന്നിലെ കാരണത്തെക്കുറിച്ച് ശില്‍പ ഷെട്ടി തുറന്നുപറഞ്ഞിരുന്നു. താന് ഉപയോഗിക്കാത്തതും താല്‍പര്യമില്ലാത്തതുമായ ഒരു വസ്തു വില്‍ക്കാന് തനിക്കാവില്ലെന്നായിരുന്നു താരത്തിന്റെ മറുപടി. മെലിയാനുള്ള ഗുളികകളും ഭക്ഷണവുമൊക്ക എന്നും നമ്മെ പ്രചോദിപ്പിക്കും. എന്നാല് അവയുടെ റിസല്‍ട്ട് ആ സമയത്ത് മാത്രമേയുണ്ടാവൂ. ഭക്ഷണശൈലിയില് കൃത്യമായ മാറ്റം വരുത്തിയാല് എന്നെന്നുമുള്ള റിസല്‍ട്ടുണ്ടാവുമെന്നും താരം പറഞ്ഞിരുന്നു.\nകുറുക്കുവഴികളിലൂടെ കാര്യസാധ്യത്തിനായി ശ്രമിക്കുന്നവരെ നിരുത്സാഹപ്പെടുത്തുന്ന തരത്തിലുള്ള മറുപടിയാണ് ശില്‍പ ഷെട്ടി നല്‍കിയത്. തനിക്ക് വിശ്വാസമില്ലാത്ത ഒരു വസ്തു മറ്റൊരാള്‍ക്കായി നിര്‍ദേശിക്കുന്നത് ശരിയായ കാര്യമല്ലെന്നും താരം പറഞ്ഞിരുന്നു. പരസ്യത്തില് നിന്നും പിന്‍വാങ്ങിയ താരത്തിന്റെ നിലപാടിന് നിറഞ്ഞ കൈയ്യടിയാണ് ലഭിച്ചുകൊണ്ടിരിക്കുന്നത്. ജീവിതത്തിലും മാതൃകാപരമായ നിര്‍ദേശവുമായാണ് താരം എത്തിയിട്ടുള്ളത്.\n2007ലായിരുന്നു താരം സിനിമയില് നിന്നും ഇടവേളയെടുത്തത്. മുന്‍പ് നല്‍കിയ അതേ പോലെയുള്ള പിന്തുണ രണ്ടാംവരവിലും തനിക്ക് ആവശ്യമുണ്ടെന്നും താരം പറഞ്ഞിരുന്നു. 2020 ലായിരിക്കും താരം നായികയായെത്തുന്ന സിനിമ പുറത്തിറങ്ങുന്നത്. സാബിര് ഖാനാണ് നിക്കമ്മ ഒരുക്കുന്നത്. താരത്തിന്റെ രണ്ടാം വരവിലെ മികച്ച കഥാപാത്രമായിരിക്കും ഇതെന്നാണ് പൊതുവിലുള്ള വിലയിരുത്തല്.\nസ്വന്തമായി ഫിറ്റ്‌ന്‌സ് ആപുള്ള താരമാണ് ശില്‍പ ഷെട്ടി. ഇന്‍സ്റ്റഗ്രാമില് പതിവായി ഫിറ്റ്‌ന്‌സുമായി ബന്ധപ്പെട്ട പോസ്റ്റുകളുമായും താരം എത്താറുണ്ട്. യോഗയും ജിമ്മിലെ വ്യായാമവും മുടക്കാത്തയാളാണ് താനെന്നും ശില്‍പ പറഞ്ഞിരുന്നു. വീട്ടിലുണ്ടാക്കുന്ന ഭക്ഷണത്തോടാണ് താരത്തിന് കൂടുതല് താല്‍പര്യം. മുട്ടയും അവക്കാഡോയും ബാദുമൊക്കെ പ്രഭാതഭക്ഷണത്തില് ഉള്‍പ്പെടുത്താറുണ്ടെന്നും താരം പറഞ്ഞിരുന്നു. പൊതുവെ പൊരിച്ച ഭക്ഷണ സാധനങ്ങളോട് താല്‍പര്യമില്ലെന്നും താരം വ്യക്തമാക്കിയിരുന്നു.\nമകനെ മെരുക്കാന് ലേശം മസില് വേണം, നടി ശില്‍പ്പ ഷെട്ടിയുടെ വര്‍ക്കൗട്ട് വീഡിയോ പുറത്ത്! കാണൂ\nവിവാഹത്തിന് മുന്‍പ് പ്രണയം! ശില്‍പ്പ ഷെട്ടിയെ പ്രണയിച്ച് ചതിച്ചത് അക്ഷയ് കുമാര്? നടി പറയുന്നതിങ്ങനെ\nShilap Shetty Reajecetd 10 Crore Ad Because Of This Reason.


July 3, 2020 – ന്യൂസ് മലയാളി ഓൺലൈൻ\nകാടിനകത്തെ കോവിഡ് കാല പളളിക്കുടത്തിനും സ്റ്റുഡന്റ് പോലീസ് കേഡറ്റിന്റെ കൈത്താങ്ങ്\nEducationAugust 3, 2020\nകോവിഡ് കാലത്ത് സ്കൂളുകള് തുറക്കാനാകാതെ ഏവരും ഓണ്‍ലൈന്‍പഠനത്തിലേയ്ക്ക് ചുവടുമാറ്റിയപ്പോള് പകച്ചുപോയവരിലധികവും മലയോര മേഖലകളിലെ പിന്നാക്ക വിഭാഗത്തില്‍പ്പെട്ട കുട്ടികളായിരുന്നു. വിതുര കല്ലുപാറ ആദിവാസി സെറ്റില്‍മെന്‍റ് കോളനി കുറച്ച് ദിവസം മുമ്പുവരെ ഇത്തരത്തില് ഓണ്‍ലൈന് പഠനത്തിന്‍റെ കാണാപ്പുറങ്ങളിലായിരുന്നു. എന്നാല് ഇപ്പോള് കഥയാകെ മാറി. ഓണ്‍ലൈന് പഠനസംവിധാനങ്ങളെക്കുറിച്ച് കേട്ടറിവുപോലുമില്ലാതിരുന്ന ഈ ഊരിലേയ്ക്ക് ഇലക്ട്രോണിക്…\nനിരോധിത പുകയില ഉത്പന്നങ്ങൾ പിടികൂടി\nCrimeAugust 3, 2020\nആലപ്പുഴ എക്സൈസ് ഇൻ്റലിജൻസിൽ നിന്നും ലഭിച്ച രഹസ്യ വിവരത്തിന്റെ അടിസ്ഥാനത്തിൽ ചെങ്ങന്നൂർ എക്സൈസ് സർക്കിൾ ഇൻസ്പെക്ടർ ശ്രീ.എസ് സുനിലും പാർട്ടിയും നടത്തിയ പരിശോധനയിൽ ചെങ്ങന്നൂർ കല്ലിശ്ശേരി ടൗണിൽ മണിയമ്മയുടെ മാടക്കടയിൽ നിന്നും 2650 പാക്കറ്റ് ( 26.500 kg) നിരോധിത പുകയില ഉത്പന്നങ്ങൾ പിടികൂടി കേസ് എടുത്തു.പാർട്ടിയിൽഎക്സൈസ് ഇൻ്റലിജൻസ്…\nഇടുക്കി ജില്ലയിൽ2പേർക്ക് കൂടി കോവിഡ്\nIdukkiJuly 3, 2020\nജില്ലയിൽ2പേർക്ക് കൂടി കോവിഡ്19 സ്ഥിരീകരിച്ചതായി ജില്ലാ കളക്ടർ അറിയിച്ചു. ജൂൺ 19 ന് തമിഴ്നാട് കമ്പത്തു നിന്നെത്തിയ ഉടുമ്പൻചോല സ്വദേശി (27). കമ്പത്തു നിന്നും ഓട്ടോയിൽ കുമളി ചെക്ക്പോസ്റ്റിൽ എത്തി അവിടുന്ന് ടാക്സിയിൽ വീട്ടിലെത്തി നിരീക്ഷണത്തിൽ ആയിരുന്നു. 2.ജൂൺ 23 ന് യുഎഇ യിൽ നിന്ന്…\nഈരാറ്റുപേട്ട,പാറത്തോട് സ്വദേശികൾക്ക് ഉൾപ്പെടെ കോട്ടയം ജില്ലയില് 14 പേര്‍ക്ക് കോവിഡ്…\nKottayamJuly 3, 2020\nകോട്ടയം ജില്ലയില്14 പേര്‍ക്കു കൂടി കോവിഡ് സ്ഥിരീകരിച്ചു. ഇതില് ഏട്ടു പേര് വിദേശ രാജ്യങ്ങളില്‍നിന്നും ആറു പേര് മറ്റു സംസ്ഥാനങ്ങളില്‍നിന്നും എത്തിയവരാണ്. മൂന്നു പേര്‍ക്ക് രോഗലക്ഷണങ്ങള് ഉണ്ടായിരുന്നു. ഒന്‍പതു പേര് വീട്ടിലും അഞ്ചു പേര് ക്വാറന്‍റയിന് കേന്ദ്രങ്ങളിലും നിരീക്ഷണത്തിലായിരുന്നു. വിദേശത്തുനിന്നെത്തിയ എട്ടു പേരില് നാലു പേര്‍ക്ക് വിദേശത്തു നടത്തിയ…\nആശങ്കപ്പെടുത്തുന്ന കണക്കുകൾ; സംസ്ഥാനത്ത് ഇന്ന് 211 പേർക്ക് കൊവിഡ് സ്ഥിരീകരിച്ചു.\nLocalJuly 3, 2020\nകൂടുതൽ ജാഗ്രത വേണം.ഇന്ന് 211 പേർക്ക് കോവിഡ് സ്ഥിരീകരിച്ചു.201പേർക്ക് രോഗമുക്തി .138 പേർ വിദേശത്ത് നിന്നും 39 പേർ മറ്റു സംസ്ഥാനങ്ങളിൽ നിന്നും വന്നവർ.സമ്പർക്കത്തിലൂടെ 27 പേർക്ക് രോഗബാധ. ആറ് സി.ഐ.എസ്.എഫുകാർക്കും ഒരു എയർ ക്രൂവിനും രോഗം ബാധിച്ചു.130 ഹോട്ട് സ്പോട്ടുകൾ.തിരുവനന്തപുരം, എറണാകുളം നഗരങ്ങളിലും പൊന്നാനി താലൂക്കിലും ഗുരുതരമായ…\nമനുഷ്യരില് കൊവിഡ് വാസ്‌കിന് പരീക്ഷണം നടത്താന് ഇന്ത്യയില് രണ്ടാമത് ഒരു…\nInternationalJuly 3, 2020\nമനുഷ്യരില് കൊവിഡ് വാസ്‌കിന് പരീക്ഷണം നടത്താന് ഇന്ത്യയില് രണ്ടാമത് ഒരു കമ്പനിക്ക് കൂടി അനുമതി നല്‍കി. പരീക്ഷണത്തിന്റെ ഒന്നാംഘട്ടവും മനുഷ്യരില് ക്ലിനിക്കല് ട്രയല് നടത്താനുള്ള രണ്ടാം ഘട്ടത്തിനുമാണ് ഡ്രഗ് കണ്‍ട്രോളര് ജനറല് ഓഫ് ഇന്ത്യയുടെ അനുമതി. ഫാര്‍മസ്യൂട്ടിക്കല് കമ്ബനിയായ സിഡസ് കാഡിലയയാണ് (Zydus Cad-ila ) പരീക്ഷണത്തില് ഏര്‍പ്പെടുന്നത്.…\nപൊൻകുന്നത്തെ സ്ഥിതി ആശങ്കാജനകമോ ? കെ.വി.എം.എസ് ആശുപത്രിയും,സുലഭ സൂപ്പർ മാർക്കറ്റും,റേഷൻകടയും…\nപൊൻകുന്നം: കഴിഞ്ഞദിവസം പൊൻകുന്നത്ത് കൊറോണ സ്ഥിതീകരിച്ച വ്യക്തിയുടെ സമ്പർക്ക പട്ടികയിൽ ഉണ്ടായിരുന്ന സുലഭ സൂപ്പർ മാർക്കറ്റും,റേഷൻ കടയും ഇതോടൊപ്പം കെ.വി.എം.എസ് ആശുപത്രിയും അടപ്പിച്ചു. ഇപ്പോൾ കൊറോണ സ്ഥിതീരീകരിച്ച വ്യക്തി, മുമ്പ് കൊറോണ സ്ഥിരീകരിച്ച വ്യക്തിയുടെ സമ്പർക്ക പട്ടികയിൽ ഇല്ലായിരുന്ന ആളാണ്.തുടർന്ന് ഇവർ നടത്തിയ പരിശോധനയിലാണ് കൊറോണ ഉണ്ടെന്ന വിവരം…\nജൂലായ് മുതല് ബാങ്ക് അക്കൗണ്ട് ഉടമകള് ശ്രദ്ധിക്കേണ്ട5കാര്യങ്ങൾ\nNationalJuly 3, 2020\nധനകാര്യ ഇടപാടുകള്‍ക്ക് ജൂലായ് മുതല് പുതിയ വ്യവസ്ഥകള് നിലവില്‍വന്നു. എടിഎമ്മില്‍നിന്ന് തുകപിന്‍വലിക്കല്, അക്കൗണ്ടിലെ മിനിമം ബാലന്‍സ്, മ്യുച്വല് ഫണ്ട്, അടല് പെന്‍ഷന് യോജന അക്കൗണ്ട് തുടങ്ങിയവയുമായി ബന്ധപ്പെട്ടയ്ക്കാണ് പുതിയ വ്യവസ്ഥകള് ബാധകം. എടിഎം നിരക്കുകള്‍കോവിഡ് വ്യാപനത്തിന്റെ പശ്ചാത്തലത്തില് രാജ്യമൊട്ടാകെ അടച്ചിട്ട സാഹചര്യത്തില് മൂന്നുമാസത്തേയ്ക്ക് എടിഎം നിരക്കുകള് ഒഴിവാക്കിയിരുന്നു. മാര്‍ച്ചിലാണ്…\nകോവിഡ് പരിശോധന; സര്‍ക്കാര് ഡോക്ടറുടെ നിര്‍ദേശം വേണമെന്ന നിബന്ധന ഒഴിവാക്കി\nന്യൂഡല്‍ഹി: കോവിഡ് പരിശോധനയ്ക്ക് സര്‍ക്കാര് ഡോക്ടറുടെ നിര്‍ദേശം വേണമെന്നുള്ള നിബന്ധന ഒഴിവാക്കി. ഇനിമുതല് രജിസ്‌ട്രേഡ് മെഡിക്കല് പ്രാക്ടീഷണറുടെ നിര്‍ദേശമുണ്ടെങ്കില് ആര്‍ക്കും കോവിഡ് പരിശോധനയ്ക്ക് വിധേയരാവാമെന്ന് കേന്ദ്രസര്‍ക്കാര് വ്യക്തമാക്കി. കോവിഡ് പരിശോധന നടത്തേണ്ട സാഹചര്യമുണ്ടെങ്കില് എത്രയുംവേഗം അതിനുള്ള സൗകര്യം ലഭ്യമാക്കണമെന്നാണ് ഐ.സി.എം.ആറിന്റെ മാര്‍ഗനിര്‍ദേശം. കഴിഞ്ഞദിവസം മാത്രം 2,29,588 പേര്‍ക്ക് ഇന്ത്യയില്…\nസ്വകാര്യ ലിമിറ്റഡ് സ്‌റ്റോപ്പുകൾക്ക് കടിഞ്ഞാൺ; 140 കിലോമീറ്റർ വരെ മാത്രം…\nAutoJuly 3, 2020\nതിരുവനന്തപുരം: സ്വകാര്യ ലിമിറ്റഡ് സ്റ്റോപ്പ് ബസുകൾക്ക് ദൂരപരിധിനിയമം ലംഘിച്ച്് കെ.എസ്.ആർ.ടി.സി. ബസുകൾക്കൊപ്പം ഓടാൻ അനുമതി നൽകിയ സർക്കാർ ഉത്തരവ് റദ്ദാക്കി. 2015-ൽ നൽകിയ ആനുകൂല്യമാണ് സർക്കാർ ജൂലായ് ഒന്നുമുതൽ റദ്ദാക്കിയത്. തീരുമാനം കെ.എസ്.ആർ.ടി.സി.ക്കു നേട്ടമാകും. 31 ദേശസാത്‌കൃതപാതകളിലെ 241 സ്വകാര്യ ബസുകൾക്ക് 140 കിലോമീറ്ററായി യാത്ര ചുരുക്കേണ്ടിവരും. നിലവിൽ…\nന്യൂസ് മലയാളി ഓൺലൈൻ